gan'zhi'gan 道陟石阪，胡言连蹇。译喑且聋，莫使道通。请谒不行，求事无功。

gan'zhi'kun 招殃来螫，害我邦国；病在手足，不得安息。

gan'zhi'tun 阳孤亢极，多所恨惑，车倾盖亡，身常忧惶；乃得其愿，雌雄相从。

gan'zhi'meng 鴶鵴鳲鸠，专一无尤。君子是则，长受嘉福。

gan'zhi'xu 目瞤足动，喜如其愿，举家蒙宠。

gan'zhi'song 罢马上山，绝无水泉。喉焦唇乾，舌不能言。

gan'zhi'shi 仓盈庾忆，宜稼黍稷。国家富有，人民蕃息。

gan'zhi'bi 中夜狗吠，盗在墙外。神明佑助，销散皆去。

gan'zhi'xiao'xu 据斗运，枢顺天无忧。与乐并居。

gan'zhi'lv 空拳握手，倒地更起。富饶丰衍，快乐无已。

gan'zhi'tai 不风不雨，白日皎皎。宜出驱驰，通理大道。

gan'zhi'pi 载日晶光，骖驾六龙。禄命彻天，封为燕王。

gan'zhi'tong'ren 子号索哺，母行求食。反见空巢，訾我长息。

gan'zhi'da'you 上帝之生，福佑日成。修德行惠，乐安且宁。

gan'zhi'qian 山险难登，涧中多石，车驰轊击，载重伤轴。儋负善踬，跌踒右足。

gan'zhi'yu 禹凿龙门，通利水源。东注沧海，民得安存。

gan'zhi'sui 乘龙上天，两蛇为辅，涌跃云中，游观沧海，安乐长处。

gan'zhi'gu 彭祖九子，据德不殆。南山松柏，长受嘉福。

gan'zhi'lin 南山昊天，刺政关身。疾悲无辜，背憎为仇。

gan'zhi'guan 江河淮海，天之奥府。众利所聚，可以饶有。乐我君子，百福是受。

gan'zhi'ke'shi 坚冰黄鸟，啼哀悲愁，不见甘粒，但观藜蒿，数惊鸷鸟，为我心忧。

gan'zhi'ben 室如悬磬，既危且殆；早见之士，依山谷处。

gan'zhi'bo 大禹式路，蚩尤除道。周匝万里，不危不殆，见其所使，无所不在。

gan'zhi'fu 三人为旅，俱归北海，入门上堂，拜谒王母，劳赐我酒。

gan'zhi'wu'wang 传言相误，非干径路。鸣鼓逐狐，不知迹处。

gan'zhi'da'xu 三羊争雌，相逐奔驰，终日不食，精气劳疲。

gan'zhi'yi 纯服黄裳，戴上与兴。德义既生，天下归仁。

gan'zhi'da'guo 桀跖并处，人民愁苦。拥兵荷粮，战于齐鲁。

gan'zhi'kan 黄鸟采菉，既嫁不荅。念我父兄，思复邦国。

gan'zhi'li 胎生孚乳，长息成就。充满帝室，家国昌富。

gan'zhi'xian 三人求橘，反得丹穴。女贵以富，黄金百镒。

gan'zhi'heng 东山西岳，会合俱食，百家送从，以成恩福。

gan'zhi'dun 弱鸡无距，与鹊交鬭，翅折目盲，为鸠所伤。

gan'zhi'da'zhaung 隙大墙坏，蠹众木折。狼虎为政，天降罪罚。高弑望夷，胡亥以毙。

gan'zhi'jin 三痴俱走，迷路失道，惑不知归，反入患口。

gan'zhi'ming'yi 弓矢俱张，把弹折弦，丸发不至，道遇害患。

gan'zhi'jia'ren 三女求夫，伺候山隅，不见复关，长思叹忧。

gan'zhi'kui 阳旱炎炎，伤害禾谷，穑人无食，耕夫叹息。

gan'zhi'jian 骑㹠逐羊，不见所望，径涉虎穴，亡羊失羔。

gan'zhi'jie 暗昧冥语，相传诖误。鬼魅所舍，谁知卧处。

gan'zhi'sun 姬姜祥淑，二人偶食，论仁议福，以安王室。

gan'zhi'yi 公孙驾骊，载聘东齐。延陵说产，遗季紵衣。

gan'zhi'jue 孤竹之墟，失妇亡夫。伤于蒺藜，不见少妻。东郭棠姜，武氏以亡。

gan'zhi'gou 仁政不暴，凤凰来舍。四时顺节，民安其处。

gan'zhi'cui 任劣力薄，孱驽恐怯，如猬见鹊，不敢拒格。

gan'zhi'sheng 卫侯东游，惑于少姬。亡我考妣，久迷不来。

gan'zhi'kun 噂噂所言，莫如我垣。欢喜坚固，可以长安。

gan'zhi'jing 鸑鸣岐山，龟应幽渊。男女媾精，万物化生。文王以成，为周开庭。

gan'zhi'ge 玄黄虺隤，行者劳疲。役夫憔悴，逾时不归。

gan'zhi'ding 弱足刖跟，不利出门。市贾不利，折亡为患。

gan'zhi'zhen 悬貆素餐，居非其安。失舆剥庐，休坐徒居。

gan'zhi'gen 民怯城恶，奸人所伏。寇贼大至，入我郛郭，妻子俘获。

gan'zhi'jian 阳低头，阴仰首。水为灾，伤我足。进不利，难生子。

gan'zhi'gui'mei 背北相憎，心意不同，如火与金。

gan'zhi'feng 太微帝室，黄帝所宜。藩屏周卫，不可得入，常安无患。

gan'zhi'lv 茧栗牺牲，敬享鬼神。神嗜饮食，受福多孙。

gan'zhi'xun 出门逢恶，与祸为怨。更相击刺，伤我手端。

gan'zhi'dui 鷁飞中退，举事不进，众人乱溃。

gan'zhi'huan 跛踦相随，日暮牛罢。陵迟后旅，失利亡雌。

gan'zhi'jie 龙角博预，位至公卿。世禄久长，起动安宁。

gan'zhi'zhong'fu 舜升大禹，石夷之野。徵诣王庭，并治水土。

gan'zhi'xiao'guo 从风放火，荻芝俱死。三害集房，叔子中伤。

gan'zhi'ji'ji 梗生荆山，命制输班。袍衣剥脱，夏热冬寒。饥饿枯槁，莫人莫怜。

gan'zhi'wei'ji 长面大鼻，来解己忧。遗吾福子，与我惠妻，惠吾嘉喜。

kun'zhi'kun 不风不雨，白日皎皎。宜出驱驰，通利大道。

kun'zhi'gan 谷风布气，万物出生。萌庶长养，华叶茂成。

kun'zhi'tun 苍龙单独，与石相触。摧折两角，室家不足。

kun'zhi'meng 城上有乌，自名破家。招呼酖毒，为国患灾。

kun'zhi'xu 霜降闭户，蛰虫隐处。不见日月，与死为伍。

kun'zhi'song 天之德室，温仁受福。衣裳所在，凶恶不起。

kun'zhi'shi 皇陛九重，绝不可登。未见王公，谓天盖高。

kun'zhi'bi 孔德如玉，出于幽谷。升高鼓翼，辉光照国。

kun'zhi'xiao'xu 五轭四轨，复得饶有。陈力就列，驺虞悦喜。

kun'zhi'lv 四足无角，君子所服。南征述职，以惠我国。

kun'zhi'tai 雷行相逐，无有攸息。战于平陆，为夷所覆。

kun'zhi'pi 六龙争极，服在下饰。谨慎管钥，结禁毋出。

kun'zhi'tong'ren 长男少女，相向共语，福禄欢喜。

kun'zhi'da'you 奸延恶人，使德不通。炎火为殃，禾谷大伤。

kun'zhi'qian 修其翰翼，随风向北。至虞夏国，与舜相得。年岁大乐，邑无盗贼。

kun'zhi'yu 铅刀攻玉，坚不可得。尽我筋力，眡蠒为疾。

kun'zhi'sui 举被覆目，不见日月。衣裳簠簋，就长夜室。

kun'zhi'gu 贼仁伤德，天怒不福。斩刈宗社，失其邦域。

kun'zhi'lin 白龙赤虎，战鬭俱怒。蚩尤败走，死于鱼口。

kun'zhi'guan 北辰紫宫，衣冠立中。含和建德，常受天福。

kun'zhi'ke'shi 稷为尧使，西见王母。拜请百福，赐我善子。

kun'zhi'ben 三人异趣，反覆迷惑。一身五心，乱无所得。

kun'zhi'bo 南山大玃，盗我媚妾。怯不敢逐，退而独宿。

kun'zhi'fu 众鬼所趋，反作大怪。九身无头，魂惊魄去。不可以居。

kun'zhi'wu'wang 延头远望，眯为目疾。不见叔姬，使伯心忧。

kun'zhi'da'xu 典册法书，藏在兰台。虽遭乱溃，独不遇灾。

kun'zhi'yi 自卫反鲁，时不我与。冰炭异室，仁道隔塞。

kun'zhi'da'guo 瘤瘿秃疥，为身疮害。疾病癃残，常不远逮。

kun'zhi'kan 东齐郭卢，嫁于洛都。俊良美好，媒利过倍。

kun'zhi'li 齐鲁争言，战于龙门。构怨连祸，三世不安。

kun'zhi'xian 膏泽肥壤，农人丰敌。利居长安，历世无患。

kun'zhi'heng 仓盈庾亿，宜种黍稷。年丰岁熟，民得安息。

kun'zhi'dun 鸱鴞破斧，邦人危殆。赖其忠德，转祸为福，倾危复立。

kun'zhi'da'zhaung 岁饥无年，虐政害民。乾溪骊山，秦楚结冤。

kun'zhi'jin 栵洁累累，缔结难解。嫫母衒嫁，媒不得坐，自为身祸。

kun'zhi'ming'yi 訾陬开门，鹤鸣弹冠。章甫进用，舞韶和鸾。三人翼事，国无灾患。

kun'zhi'jia'ren 弟妹合居，与类相扶。愿慕群丑，不离其处。

kun'zhi'kui 邯郸反言，兄弟生患。涉叔忧恨，卒死不还。

kun'zhi'jian 三人逐兔，各争有得。爱亡善走，多获鹿子。

kun'zhi'jie 北辰紫宫，衣冠立中。含和建德，常受天福。

kun'zhi'sun 拜跪请免，不得其哺。俛首衘枚，低头北去。

kun'zhi'yi 鹤盗我珠，逃于东隅。求之郭墟，不见所居。

kun'zhi'jue 一簧两舌，妄言谬语。三奸成虎，曾母投杼。

kun'zhi'gou 孤独特处，莫与为旅。身日劳苦，使布五谷，阴阳顺序。

kun'zhi'cui 褰衣涉河，涧流浚多。赖遇舟子，济脱无他。

kun'zhi'sheng 凭河登山，道路阻难，求事少便。

kun'zhi'kun 兔罝之容，不失其恭。和谦致乐，君子攸同。

kun'zhi'jing 三女求夫，伺候山隅。不见复关，泣涕涟如。

kun'zhi'ge 螟虫为贼，害我五谷。中溜空虚，家无所食。

kun'zhi'ding 望尚阿衡，太宰国公。藩屏辅弼，福禄来同。

kun'zhi'zhen 三年生狗，以戌为母。荆夷上侵，姬伯出走。

kun'zhi'gen 涂遏道塞，求事不得。

kun'zhi'jian 探怀得蚤，无有凶忧。所愿失道，善居渐好。

kun'zhi'gui'mei 飞楼属道，趾多搅垣。居之不安，覆厌为患。

kun'zhi'feng 义不胜情，以欲自倾。几危利宠，折角摧颈。

kun'zhi'lv 潼滃蔚荟，扶首来会。津液来降，流淹滂霈。

kun'zhi'xun 白驹生刍，猗猗盛姝。赫喧君子，乐以忘忧。

kun'zhi'dui 车驰人趍，卷甲相仇。齐鲁寇战，败于犬丘。

kun'zhi'huan 举首望城，不见子贞，使我悔生。

kun'zhi'jie 龙鬭时门，失理伤贤。内畔外贼，则生祸难。

kun'zhi'zhong'fu 安如泰山，福喜屡臻。虽有豺虎，不致危身。

kun'zhi'xiao'guo 初忧后喜，与福为市。八佾列陈，饮御嘉友。

kun'zhi'ji'ji 持刀操肉，对酒不食。夫行从军，小子入狱，抱膝独宿。

kun'zhi'wei'ji 阴衰老极，阳建其德。履离戴光，天下昭明。功业不长，虾䗫代王。

tun'zhi'tun 兵征大宛，北出玉关。与胡寇战，平城道西，七日绝粮，身几不全。

tun'zhi'gan 泛泛柏舟，流行不休。耿耿寤寐，心怀大忧。仁不逢时，复隐穷居。

tun'zhi'kun 采薪得麟，大命陨颠。豪雄争名，天下四分。

tun'zhi'meng 山崩谷绝，天福尽竭。泾渭失纪，玉厤尽已。

tun'zhi'xu 夏台羑里，汤：文所厄。鬼侯俞贿，商王解舍。

tun'zhi'song 泥津污辱，弃捐沟渎。所共笑哭，终不显录。

tun'zhi'shi 李梅冬实，国多盗贼。扰乱并作，君不能息。

tun'zhi'bi 獐鹿逐牧，饱归其居。反还次舍，无有疾故。

tun'zhi'xiao'xu 夹河为婚，期至无船。淫心失望，不见所欢。

tun'zhi'lv 百足俱行，相辅为强。三圣翼事，王室宠光。

tun'zhi'tai 坐位失处，不能自居。贼破王邑，阴阳颠倒。

tun'zhi'pi 登几上舆，驾驷南游。合从散横，燕齐以强。

tun'zhi'tong'ren 三孙荷弩，无益于辅。城弱不守，邦君受讨。

tun'zhi'da'you 河伯大呼，津不得渡。船空无人，往来亦难。

tun'zhi'qian 甘露醴泉，太平机关。仁德感应，岁乐民安。

tun'zhi'yu 重茵厚席，循皋采藿。虽踬不惧，反复其宅。

tun'zhi'sui 太乙驾骝，从天上来。徵我叔季，封为鲁侯。

tun'zhi'gu 南巴六安，石解戟天。所指不已，耋老复丁。弊室旧墟，更为新家。

tun'zhi'lin 家给人足，颂声并作。四夷宾伏，干戈韬阁。

tun'zhi'guan 东邻嫁女，为王妃后。庄公筑馆，以尊王母。归于京师，季姜悦喜。

tun'zhi'ke'shi 陈妻敬仲，兆兴齐姜。营丘是适，八世大昌。

tun'zhi'ben 路多枳棘，步刺我足。不利旅客，为心作毒。

tun'zhi'bo 天官列宿，五神共舍。宫阙光坚，君安其居。

tun'zhi'fu 牧羊稻园，闻虎呻喧。惧畏惕息，终无祸患。

tun'zhi'wu'wang 鸣条之图，北奔犬胡。左衽为长，国号匈奴。主君旄头，立尊单于。

tun'zhi'da'xu 克身洁己，逢禹巡狩。锡我玄圭，拜受福佑。

tun'zhi'yi 冬华不实，国多盗贼。疾病难医，鬼哭其室。

tun'zhi'da'guo 襄送季女，至于荡道。齐子旦夕，留连久处。

tun'zhi'kan 朽根倒树，花叶落去。卒逢火焱，随风偃仆。

tun'zhi'li 阴变为阳，女化作男。治道得通，君臣相承。

tun'zhi'xian 炎绝续光，火灭复明。简易理得，以成乾功。

tun'zhi'heng 多载重负，捐弃于野。予母谁子，但自劳苦。

tun'zhi'dun 江河海泽，众利安宅。可以富有，饮御嘉客。

tun'zhi'da'zhaung 冬采薇兰，地冻坚坼。利走室北，暮无所得。

tun'zhi'jin 乌鸣嘻嘻，天火将起。燔我室屋，灾及姬后。

tun'zhi'ming'yi 虿室蜂户，螫我手足。不可进取，为身害速。

tun'zhi'jia'ren 崔嵬北狱，天神贵客。温仁正直，主布恩德。开衣不已，蒙受大福。

tun'zhi'kui 伯蹇叔盲，莫与守床。失我衣裘，伐民除乡。

tun'zhi'jian 为季求妇，家在东海。水长无船，不见所欢。

tun'zhi'jie 山陵丘墓，魂魄失舍。精神尽竭，长寝不觉。

tun'zhi'sun 踦牛失角，下山伤轴。失其利禄。

tun'zhi'yi 水戴船舟，无根以浮。往往溶溶，心劳且忧。

tun'zhi'jue 有鸟来飞，集于古树。鸣声可恶，主将出去。

tun'zhi'gou 东徙不时，触患离忧。井泥无濡，思叔旧居。

tun'zhi'cui 黄帝所生，伏羲之宇。兵刃不至，利以居止。

tun'zhi'sheng 东山救乱，处妇思夫。劳我君子，役无休已。

tun'zhi'kun 跛踬未起，先利后市，不得鹿子。

tun'zhi'jing 大蛇当路，使季畏惧。汤火之灾，切近我肤。赖其天幸，趋于王庐。

tun'zhi'ge 从容长闲，游戏南山。拜祠祷神，使神无患。

tun'zhi'ding 区脱康居，慕义入朝。湛露之欢，三爵毕恩。复归野庐，与母相扶。

tun'zhi'zhen 龟鳖列市，河海饶有。长钱善价，商李悦喜。

tun'zhi'gen 年常蒙庆，今岁受福。三夫采葩，出必有得。

tun'zhi'jian 二人俱东，道路争讼。意乖不同，使君忷忷。

tun'zhi'gui'mei 树我藿豆，鹿兔为食。君不恤护，秋无收入。

tun'zhi'feng 黄鸟悲鸣，愁不见星。困于鸷鸟，鸇使我惊。

tun'zhi'lv 双凫俱飞，欲归稻食。经涉萑泽，为矢所射，伤我胸臆。

tun'zhi'xun 久客无依，思归我乡。雷雨盛溢，道未得通。

tun'zhi'dui 道路僻除，南至东辽。卫子善辞，使国无忧。

tun'zhi'huan 同枕同袍，中年相知。少贾无失，独居愁思。

tun'zhi'jie 众神集众，相与议语。南国虐乱，百姓愁苦。兴师征讨，更立贤主。

tun'zhi'zhong'fu 北陆闭蛰，隐伏不出。目盲耳聋，道路不通。

tun'zhi'xiao'guo 痴狂妄作，心诳善惑。迷行失路，不知南北。

tun'zhi'ji'ji 栋隆辅强，宠贵日光。福善并作，乐以高明。

tun'zhi'wei'ji 爱我婴女，牵衣不与。冀幸高贵，反曰贱下。

meng'zhi'meng 何草不黄，至未尽玄。室家分离，悲愁于心。

meng'zhi'gan 海为水王，聪圣且明。百流归德，无有叛逆，常饶优足。

meng'zhi'kun 天之所有，祸不过家。左辅右弼，金玉满堂。常盈不亡，富如敖仓。

meng'zhi'tun 安息康居，异国穹庐。非吾习俗，使我心忧。

meng'zhi'xu 范公鸱夷，善贾饰资。东之营丘，易字子皮。把珠载金，多得利归。

meng'zhi'song 老杨日衰，条多枯枝。爵级不进。遂下摧隤。

meng'zhi'shi 小狐渡水，污濡其尾。利得无几，与道合契。

meng'zhi'bi 豕生鱼鲂，鼠舞庭堂。奸佞施毒，上下昏荒，君失其国。

meng'zhi'xiao'xu 天地配享，六位光明。阴阳顺序，以成和平。

meng'zhi'lv 踝踵足伤，右指病痈。失旅后时，利走不来。

meng'zhi'tai 异体殊患，各有所属。四邻孤媪，欲寄我室。王母骂詈，求不可得。

meng'zhi'pi 操耜乡亩，折货稷黍。饮食充口，安利无咎。

meng'zhi'tong'ren 所受大喜，福禄重来。乐且日富，蒙庆得财。

meng'zhi'da'you 举杯饮酒，无益温寒。指直失取，亡利不欢。

meng'zhi'qian 日月相望，光明盛昌。三圣茂承，功德大隆。

meng'zhi'yu 猾夫争强，民去其乡。公孙叔子，战于潇湘。

meng'zhi'sui 猿堕高木，不踒手足。还归其室，保我金玉。

meng'zhi'gu 逐狐东山，水遏我前。深不可涉，失利后便。

meng'zhi'lin 凿井求玉，非卞氏宝。名困身辱，劳无所得。

meng'zhi'guan 黄玉温厚，君子所服。甘露溽暑，万物生茂。

meng'zhi'ke'shi 画龙头颈，文章不成。甘言善语，说辞无名。

meng'zhi'ben 招祸致凶，来弊我邦。病在手足，不得安息。

meng'zhi'bo 履位乘势，靡有绝毙。皆为隶圉，与众庶伍。

meng'zhi'fu 獐鹿雉兔，群聚东囿。卢黄白脊，俱往趋逐。九齚十得，君子有喜。

meng'zhi'wu'wang 织金未成，纬画无名。长子逐兔，鹿起失路。后利不得，因无所据。

meng'zhi'da'xu 天厌周德，命与仁国。以礼靖民，兵革休息。

meng'zhi'yi 重译贺芝，来除我忧。善说遂良，与喜相求。

meng'zhi'da'guo 膏泽肥壤，人民孔乐。宜利俱止，长安富贵。

meng'zhi'kan 白龙黑虎，起鬐暴怒。战于涿鹿，蚩尤败走。居止不殆，君安其所。

meng'zhi'li 抱关传语，聋跛摧殆。众贱无下，灾殃所在。

meng'zhi'xian 忧祸解除，喜至庆来。坐立欢门，与乐为邻。

meng'zhi'heng 折锋载殳，舆马放休。狩军依营，天下安宁。

meng'zhi'dun 至德之君，仁政且温。伊吕股肱，国富民安。

meng'zhi'da'zhaung 千里望城，不见山青。老兔虾蟆，远绝无家。

meng'zhi'jin 有莘季女，为夏妃后。贵夫寿子，母字四海。

meng'zhi'ming'yi 不虞之患，祸至无门。奄忽暴卒，痛伤我心。

meng'zhi'jia'ren 飞鹰退去，不食邻鸟。忧患解除，君主安居。

meng'zhi'kui 跮蹉侧跌，申酉为祟。亥戌灭明，颜子隐藏。

meng'zhi'jian 司录凭怒，谋议无道。商民失政，殷人乏祀。

meng'zhi'jie 望鷄得雉，冀马获驹。大德生少，有瘳从居。

meng'zhi'sun 忉忉怛怛，如将不活。黍稷之恩，灵辄以存。

meng'zhi'yi 莫莫辑辑，夜作昼匿。谋议我资，来攻我室。空尽我财，几无以食。

meng'zhi'jue 天之所坏，不可强支。众口指笑，虽贵必危。

meng'zhi'gou 目动睫瞤，喜来加身。举家蒙欢，吉利无殃。

meng'zhi'cui 鼋羹芬香，染指弗尝。口饥于手，子公恨馋。

meng'zhi'sheng 天福所丰，兆如飞龙。成子得志，六三以兴。

meng'zhi'kun 氓伯以婚，抱布自媒。弃礼急情，卒罹悔忧。

meng'zhi'zhen 夏姬亲附，心听悦喜。利以搏取，无言不许。

meng'zhi'gen 南山昊天，刺政闵身。疾悲无辜，背憎为仇。

meng'zhi'jing 三人为旅，俱归北海。入门上堂，拜谒王母。劳赐我酒，欢乐无强。

meng'zhi'ge 愆淫旱疾，伤害稼穑。丧制病来，农人无食。

meng'zhi'ding 攫饭把肉，以就口食。所往必得，无有虚乏。

meng'zhi'jian 鸟飞无翼，兔走折足。虽欲会同，未得所欲。

meng'zhi'gui'mei 体重飞难，不得逾关，不离室垣。

meng'zhi'feng 四雄并处，人民愁苦。拥兵西东，不得安所。

meng'zhi'lv 译重关牢，求解己忧。心感乃成，与喜俱居。

meng'zhi'xun 患解忧除，王母相于。与喜俱来，使我安居。

meng'zhi'dui 冬生不华，老女无家。霜冷蓬室，更为枯株。

meng'zhi'huan 震栗恐惧，多所畏恶。行道留难，不可以步。

meng'zhi'jie 三人共妻，莫适为雌。子无名氏，公不可知。

meng'zhi'zhong'fu 早凋被霜，花叶不长。非时为灾，家受其殃。

meng'zhi'xiao'guo 雉兔之东，狼虎所从。贪叨凶恶，不可止息。

meng'zhi'ji'ji 马惊破车，主堕深沟。身死魂去，离其室庐。

meng'zhi'wei'ji 山林麓薮，非人所往。鸟兽无礼，使我心苦。

xu'zhi'xu 久旱三年，草木不生。粢盛空之，无以供灵。

xu'zhi'gan 火灭复息，君明其德。仁人可遇，身受利福。

xu'zhi'kun 温山松柏，常茂不落。鸾凰以庇，得其欢乐。

xu'zhi'tun 西诛不服，恃强负力。倍道趋敌，师徒败覆。

xu'zhi'meng 三涂五岳，阳城太室。神明所伏，独无兵革。

xu'zhi'song 二牛生狗，以戌为母。荆夷上侵，姬伯出走。

xu'zhi'shi 凫游江海，役行千里。以为死亡，复见空素。长主凶忧。

xu'zhi'bi 太乙驾骝，从天上来。徵君叔季，封为鲁侯。无有凶忧。

xu'zhi'xiao'xu 紝绩独居，寡处无夫。阴阳失忘，为人仆使。

xu'zhi'lv 兵征大宛，北出玉门。与胡寇战，平城道西。七日绝粮，身几不全。

xu'zhi'tai 楚灵暴虐，罢极民力。祸起乾溪，弃疾作毒。扶仗奔逃，身死亥室。

xu'zhi'pi 雌单独居，归其本巢。毛羽憔悴，志如死灰。

xu'zhi'tong'ren 两矛相刺，勇力钧敌。交绥结和，不破不缺。

xu'zhi'da'you 乘船渡济，载水逢火。赖幸免祸，蒙我生全。

xu'zhi'qian 丧宠溢尤，政倾家覆。我宗失国，秦灭周室。

xu'zhi'yu 冬无藏冰，春阳不通。阴流为贼，国被其殃。

xu'zhi'sui 田鼠野鸡，意常欲逃。拘制笼槛，不得动摇。

xu'zhi'gu 佩玉蕊兮，无所系之。旨酒一盛，莫与笑语。孤寡独特，常愁忧苦。

xu'zhi'lin 没游源口，求鲛为宝。家危自惧，复出生道。

xu'zhi'guan 河水孔穴，坏败我室。水深无岸，鱼鳖倾侧。

xu'zhi'ke'shi 教羊牧兔，使鱼捕鼠。任非其人，费日无功。

xu'zhi'ben 升户入室，就温燠食。冰冻北陆，不能相贼。

xu'zhi'bo 孤竹之墟，老妇无夫。伤于蒺藜，不见少妻。东郭堂姜，武氏破亡。

xu'zhi'fu 凶祸灾殃，日益明彰。福不可厘，三郤夷伤。

xu'zhi'wu'wang 载璧秉圭，请命于河。周公作誓，冲人瘳愈。

xu'zhi'da'xu 鸟升鹊举，照临东海。龙降庭坚，为陶叔后。封圻英六，履禄绥厚。

xu'zhi'yi 危坐至暮，请求不得。膏泽不降，政戾民忒。

xu'zhi'da'guo 宜昌娶妇，东家歌舞。宴乐有序，长乐嘉喜。

xu'zhi'kan 凿井求玉，非卞氏宝。名困身辱，劳无所得。

xu'zhi'li 鹄思其雄，欲随凤东。顺理羽翼，出次须日。中留北邑，复反其室。

xu'zhi'xian 早霜晚雪，伤害禾麦。损功弃力，饥无所食。

xu'zhi'heng 蝙螺生子，深目黑丑。虽饰相就，众人莫取。

xu'zhi'dun 去如飞鸿，避凶且东。遂得全脱，与福相逢。

xu'zhi'da'zhaung 婚姻合配，同枕共牢。以降休嘉，子孙封侯。

xu'zhi'jin 咸阳辰巳，长安戌亥。丘陵生止，非鱼鰌市。不可辞阻，终无悔咎。

xu'zhi'ming'yi 螟䖝为贼，害我五谷。箪食空虚，家无所食。

xu'zhi'jia'ren 谋恩拜德，东归吾国。慷慨宴笑，欢乐有福。

xu'zhi'kui 斋具赎狸，不听我辞。系于虎须，牵不得来。

xu'zhi'jian 比目附翼，欢乐相得。行止集周，终不离忒。

xu'zhi'jie 一指食肉，口无所得。染其鼎鼐，舌馋于腹。

xu'zhi'sun 曳纶江海，钓挂鲂鲤。王孙得利，以享仲友。

xu'zhi'yi 商纣牧野，颠败所在。赋敛重数，黎元愁苦。

xu'zhi'jue 北辰紫宫，衣冠立中。含和建德，常受天福。

xu'zhi'gou 轻战尚勇，不知兵权。为敌所制，从师北奔。

xu'zhi'cui 大口宣舌，神使仲言。黄龙景星，出应德门。与福上天，天下安昌。

xu'zhi'sheng 凶子祸孙，把剑向门。凶讼欢嚣，惊骇我家。

xu'zhi'kun 祝伯善言，能事鬼神。辞祈万岁，使君延年。

xu'zhi'jing 圭璧琮璋，执贽见王。百里甯戚，应聘齐秦。

xu'zhi'ge 昧旦乘车，履危蹈沟。亡失裙襦，摧折两轴。

xu'zhi'ding 胶著木连，不出牛栏。斯飨羔羊，家室相安。

xu'zhi'zhen 卷领遁世，仁德不舍。三圣攸同，周家茂兴。

xu'zhi'gen 黍稷苗稻，垂秀方造。中旱不雨，伤风枯槁。

xu'zhi'jian 冠带南游，与福喜逢。期于嘉贞，拜为公卿。

xu'zhi'gui'mei 一巢九子，同公共母。柔顺利贞，出入不殆，福禄所在。

xu'zhi'feng 韩氏长女，嫁于东海。宜家富主，柔顺以居。利得过倍。

xu'zhi'lv 因祸受福，喜盈我室，所愿必得。

xu'zhi'xun 晋平有疾，迎医秦国。病乃大患，分为两竖。逃匿膏盲，和不能愈。

xu'zhi'dui 杜飞门启，患忧大解。修福行善，不为身祸。

xu'zhi'huan 追亡逐北，至止而得。稚叔相呼，反其室庐。

xu'zhi'jie 鸟鸣既端，一呼三颠。动摇东西，危栗不安。疾病无患。

xu'zhi'zhong'fu 龙化为虎，泰山之阳。众多从者，莫敢救藏。

xu'zhi'xiao'guo 焱风忽起，车驰揭揭。弃名追亡，失其和节，忧心惙惙。

xu'zhi'ji'ji 游居石门，禄安身全。受福西邻，归饮玉泉。

xu'zhi'wei'ji 登高上山，见王自言。申理我谗，得职蒙恩。

song'zhi'song 文巧俗弊，将反大质。僵死如麻，流血濡橹。皆知其母，不识其父，干戈乃止。

song'zhi'gan 文王四乳，仁爱笃厚。子畜十男，夭折无有。

song'zhi'kun 日入望东，不见子家。长女无夫，左手搔头。

song'zhi'tun 东上泰山，见尧自言。申理我冤，以解忧患。

song'zhi'meng 奎轸温汤，过角宿房。宣时布和，无所不通。

song'zhi'xu 引船牵头，虽拘无忧。王母善祷，祸不成灾。

song'zhi'shi 凫得水没，喜笑自啄。毛羽悦泽，利以攻玉。公出不复，伯氏客宿。

song'zhi'bi 水流趍下，欲至东海。求我所有，买鲂与鲤。

song'zhi'xiao'xu 獐鹿逐牧，安饱其居。反还次舍，无有疾故。

song'zhi'lv 树植藿豆，不得芸锄。王事靡盬，秋无所收。

song'zhi'tai 弱水之西，有西王母。生不知死，与天相保。

song'zhi'pi 数穷廓落，困于历室。卒登玉堂，与尧侑食。

song'zhi'tong'ren 子锄执麟，春秋作元。阴圣将终，尼父悲心。

song'zhi'da'you 尹氏伯奇，父子生离。无罪被辜，长舌所为。

song'zhi'qian 播木折枝，与母别离。九皋难扣，绝不相知。

song'zhi'yu 弱鸡无距，与鹊格鬭。翅折目盲，为鸠所伤。

song'zhi'sui 甲乙丙丁，俱归我庭。三丑六子，入门见母。

song'zhi'gu 桑叶螟蠹，衣弊如络。女工不成，丝布为玉。

song'zhi'lin 开牢辟门，巡狩释冤。夏台羑里，汤：文悦喜。

song'zhi'guan 钦明之德，坐前玉食。必保嘉美，长受安福。

song'zhi'ke'shi 武夫司空，多口争讼。金火当户，民不安处，年饥无有。

song'zhi'ben 紫阁九重，尊严在中。黄帝尧舜，履行至公。冠带垂衣，天下康宁。

song'zhi'bo 负牛上山，力劣行难。烈风雨雪，遮遏我前。中道复还，忧者自欢。

song'zhi'fu 褰兔缺唇，行难齿寒。口痛不言，为身生患。

song'zhi'wu'wang 合体比翼，嘉耦相得。与君同好，使我有福。

song'zhi'da'xu 口啄卒卒，忧从中出。丧我宝贝，妻妾失位。

song'zhi'yi 两心不同，或从西东。明论终日，莫适相从。

song'zhi'da'guo 哑哑笑言，与善饮食。长乐行觞，千秋起舞，拜受大福。

song'zhi'kan 初忧后喜，与福为市。八佾列陈，饮御诸友。

song'zhi'li 西徙无家，破其新车。王孙失利，不如止居。

song'zhi'xian 凤凰在左，麒麟处右。仁圣相遇，伊吕集聚。时无殃咎，福为我母。

song'zhi'heng 区脱康居，慕仁入朝。湛露之欢，三爵毕恩，复归旧庐。

song'zhi'dun 疾贫望幸，使伯行贩。关牢择羊，多得大牂。

song'zhi'da'zhaung 处高不伤，虽危不亡。握珠怀玉，还归其乡。

song'zhi'jin 右手弃酒，左手牧牂。行逢礼御，饵得玉杯。

song'zhi'ming'yi 养虎牧狼，还自贼伤。大勇小捷，虽危不亡。

song'zhi'jia'ren 戴尧扶禹，松乔彭祖。西遇王母，道路夷易，无敢难者。

song'zhi'kui 秋冬探巢，不得鹊鶵。衘指北去，愧我少姬。

song'zhi'jian 两羝三牂，俱之代乡。留连多难，损其食粮。

song'zhi'jie 南徙无庐，鸟破其巢。伐木思初，不利动摇。

song'zhi'sun 争讼不已，更相击剑。张季弱口，被发北走。

song'zhi'yi 延颈望酒，不入我口。初喜后否，得利无有。

song'zhi'jue 被发倾走，寇逐我后。亡失刀兵，身全不伤。

song'zhi'gou 麟凤所游，安乐无忧。君子抚民，世代千秋。

song'zhi'cui 褰衣涉河，水深渍罢。赖幸舟子，济脱无他。

song'zhi'sheng 愦愦不悦，忧从中出。丧我金罂，无妄失位。

song'zhi'kun 绊跳不远，心与言反。尼父望家，萏菡未华。

song'zhi'jing 大壮肥㹀，惠我诸舅。内外和睦，不忧饥渴。

song'zhi'ge 黄帝建元，文德在身。禄若阳春，封为鲁君。

song'zhi'ding 虎聚摩牙，人待豚猪。往必伤亡，宜利止居。

song'zhi'zhen 天地配享，六位光明。阴阳顺序，以成和平。

song'zhi'gen 猿坠高木，不踒手足。保我金玉，还归其室。

song'zhi'jian 营室紫宫，坚不可攻。明神建德，君受大福。

song'zhi'gui'mei 孤翁寡妇，独宿悲苦。目张耳鸣，无与笑语。

song'zhi'feng 低头窥视，有所畏避。行者不利，酒酸鱼败，众莫贪嗜。

song'zhi'lv 载金贩狗，利弃我走。藏匿渊底，悔折为咎。

song'zhi'xun 行触大忌，与司命牾，执囚束缚，拘制于吏。

song'zhi'dui 执玉欢喜，佩之解挛。危详及安，使我无患。

song'zhi'huan 机杼纷扰，女功不成。长妹许嫁，衣无襦袴。闻祸不成，凶恶消去。

song'zhi'jie 金人铁距，火烧左右。虽惧不恐，独得全处。

song'zhi'zhong'fu 谢恩拜德，东归吾国。舞蹈欣跃，欢乐受福。

song'zhi'xiao'guo 青牛白咽，呼我俱田，历山之下，可以多耕。岁乐时节，民人安宁。

song'zhi'ji'ji 白雉群雊，慕德朝贡。湛露之恩，使我得欢。

song'zhi'wei'ji 避患东西，反入祸门。糟糠不足，忧愁我心。

shi'zhi'shi 乌鸣呼子，哺以酒脯。高楼之处，子来归母。穑人成功，年岁大有，妬妇无子。

shi'zhi'gan 一簧两舌，佞言谄语。三奸成市，曾母投杼。

shi'zhi'kun 春桃生花，季女宜家。受福且多，在师中吉，男为封君。

shi'zhi'tun 殊类异路，心不相慕。牝牛牡猳，独无室家。

shi'zhi'meng 折叶蔽目，不见稚叔。三足孤乌，远其元夫。

shi'zhi'xu 雀东求粒，误入罔域。赖逢君子，脱复归息。

shi'zhi'song 王孙季子，相与孝友。明允笃诚，升擢荐举，为国干辅。

shi'zhi'bi 削树无枝，与子分离。饥寒莫食，独泣哀悲。

shi'zhi'xiao'xu 舜升大禹，石夷之野。徵诣玉阙，拜理水土。

shi'zhi'lv 义不胜情，以欲自营。见利危宠，灭君令名。

shi'zhi'tai 三人北行，六位光明。道逢淑女，与我骥子。

shi'zhi'pi 羿张乌号，彀射天狼。柱国雄勇，鬭死荥阳。

shi'zhi'tong'ren 季姬踟蹰，结衿待时。终日至暮，百两不来。

shi'zhi'da'you 鸿雁翩翩，始怨劳苦。灾疫病民，鳏寡愁忧。

shi'zhi'qian 穿胸狗邦，僵离旁舂。天地易纪，日月更始。

shi'zhi'yu 北山有枣，使叔寿考。东岭多栗，宜行贾市。陆梁雌雉，所至利喜。

shi'zhi'sui 干旄旌旗，抚帜在郊。虽有宝玉，无路致之。

shi'zhi'gu 精洁渊塞，为谗所言。证讯诘请，系于枳温。甘棠听断，怡然蒙恩。

shi'zhi'lin 玄黄虺隤，行者劳罢。役夫憔悴，逾时不归。

shi'zhi'guan 肤敏之德，发愤忘食。虏豹禽说，以成主德。

shi'zhi'ke'shi 采唐沫乡，要我桑中。失信不会，忧思约带。

shi'zhi'ben 伯宁子福，惠我邦国。蠲除苛残，使季无患。

shi'zhi'bo 谗父佞雄，贼乱邦国。生虽忠孝，败恩不福。

shi'zhi'fu 渊泉堤防，水道通利。顺注湖海，邦国富有。

shi'zhi'wu'wang 江南多蝮，螫我手足。冤繁诘屈，痛彻心腹。

shi'zhi'da'xu 三人俱行，别离独食。一身五心，反覆迷惑，乱无所得。

shi'zhi'yi 鸦鸣庭中，以戒灾凶。重门击柝，备不速客。

shi'zhi'da'guo 功成事就，拱手安居。立德有言，坐饰贡赋。

shi'zhi'kan 国乱不安，兵革为患。掠我妻子，家中饥寒。

shi'zhi'li 戴尧扶禹，从乔彭祖。西遇王母，道路夷易，无敢难者。

shi'zhi'xian 长尾委蛇，画地成河，深不可涉。绝无以比，惆怅会息。

shi'zhi'heng 乘龙从霓，徵诣北阙。乃见宣室，拜守东城。镇慰黎元，举家蒙福。

shi'zhi'dun 土与山连，终身无患。天地高明，万岁长安。

shi'zhi'da'zhaung 久旱水涸，枯槁无泽。虚修其德。未有所获。

shi'zhi'jin 依天倚地，凶危不至。上清下净，受福大明，君受其利。

shi'zhi'ming'yi 火烈不去，必殪僵仆。燔我衣裾，福不可悔。

shi'zhi'jia'ren 配合相迎，利之四乡。欣喜兴释，所言得当。

shi'zhi'kui 清人高子，久屯外野。道遥不归，思我慈母。

shi'zhi'jian 武库军府，甲兵所聚。非里邑居，不可舍止。

shi'zhi'jie 三德五才，和合四时。阴阳顺序，国无咎灾。

shi'zhi'sun 解衣毛羽，飞入大都。晨门戒守，郑忽失家。

shi'zhi'yi 削根烧株，不生肌肤。病在心腹，日以燋枯。

shi'zhi'jue 文山紫芝，雍梁朱草。生长和气，福禄来处。

shi'zhi'gou 多载重负，捐弃于野。予母谁子，但自劳苦。

shi'zhi'cui 凫雁哑哑，以水为家。雌雄相和，心志娱乐，得其欢欲。

shi'zhi'sheng 耳目盲聋，所言不通。伫立以泣，事无成功。

shi'zhi'kun 天宫列宿，五神所舍。宫阙坚固，君安其居。

shi'zhi'jing 范子妙材，戮辱伤肤。然后相国，封为应侯。

shi'zhi'ge 秋冬探巢，不得鹊雏。衘指北去，惭我少夫。

shi'zhi'ding 子畏于匡，厄困陈蔡。德行不危，竟脱厄害。

shi'zhi'zhen 鸿飞在陆，公出不复。仲氏任止，伯氏客宿。

shi'zhi'gen 鹤鸣九皋，避世隐居。抱朴守真，竟不随时。

shi'zhi'jian 舜升大禹，石夷之野。徵诣玉阙，拜治水土。

shi'zhi'gui'mei 左辅右弼，金玉满匮。常盈不亡，富如廒仓。

shi'zhi'feng 崔嵬北岳，天神贵客。衣冠不已，蒙被恩德。

shi'zhi'lv 空槽注猪，獖彘不到。张弓祝鸡，雄父飞去。

shi'zhi'xun 胡蛮戎狄，大阴所积。涸冰冻寒，君子不存。

shi'zhi'dui 甘露醴泉，太平机关。仁德感应，岁乐民安。

shi'zhi'huan 恶来呼伯，慎惊外客。甲守闭宅，以备凶急。临折之忧，将灭无灾。

shi'zhi'jie 日月相望，光明盛昌。三圣茂功，仁德大隆。

shi'zhi'zhong'fu 葛藟蒙棘，华不得实。谗佞乱政，使恩壅塞。

shi'zhi'xiao'guo 邻不我顾，而望玉女。身多癞疾，谁肯媚者。

shi'zhi'ji'ji 精诚所在，神为之辅。德教尚忠，弥世长久。三圣尚功，多受福祉。

shi'zhi'wei'ji 钻木取火，掘地索泉。主母饥渴，手为心祸。

bi'zhi'bi 鹿得美草，鸣呼其友。九族和睦，不忧饥乏。长子入狱，霜降族哭。

bi'zhi'gan 继祖复宗，追明成康。光照万国，享世久长。

bi'zhi'kun 麟子凤雏，生长家国。和气所居，康乐无忧，邦多圣人。

bi'zhi'tun 取火流泉，钓鰟山颠。鱼不可得，火不肯燃。

bi'zhi'meng 彭生为娱，白虎行灾。盗尧衣裳，桀跖荷兵。青禽照火，三日夷伤。

bi'zhi'xu 黍稷醇醴，敬奉山宗。神嗜饮食，甘雨嘉降。黎庶蕃殖，独蒙福祉。

bi'zhi'song 李花再实，鸿飞降集。仁哲权舆，荫国受福。

bi'zhi'shi 千岁之墟，大国所屠。不见子都，城空无家。

bi'zhi'xiao'xu 公子王孙，把弹挕丸。发辄有得，室家饶足。

bi'zhi'lv 骊姬谗喜，与二嬖谋。谮杀恭子，贼害忠孝。申生以缢，重耳奔逃。

bi'zhi'tai 长生无极，子孙千亿。柏柱载青，坚固不倾。

bi'zhi'pi 失意怀忧，如幽狴牢。亡子丧夫，附托寄居。

bi'zhi'tong'ren 仁智隐伏，麟不可得。龙蛇潜藏，虚居堂室。

bi'zhi'da'you 挒洁累累，缔结难解。嫫母衒嫁，媒不得坐，自为身祸。

bi'zhi'qian 蜩飞坠木，不毁头足。保我羽翼，复归其室。

bi'zhi'yu 陈妫敬仲，兆兴齐姜。乃适营丘，八世大昌。

bi'zhi'sui 过时不归，雌雄苦悲。徘徊外国，与母分离。

bi'zhi'gu 齐鲁争言，战于龙门。构怨结祸，三世不安。

bi'zhi'lin 府藏之富，王以赈贷。捕鱼河海，苟愿多得。

bi'zhi'guan 鸣鹤北飞，下就稻池。鳝鲔鰋鲤，众多饶有，一狗获两，利得过倍。

bi'zhi'ke'shi 苍梧郁林，道易利通。元龟象齿，宝贝南金，为吾福功。

bi'zhi'ben 两火争明，虽鬭不伤。分离且忍，全我弟兄。

bi'zhi'bo 伯夷叔齐，贞廉之师。以德防患，忧祸不存。

bi'zhi'fu 季去我东，发栉如蓬。展转空床，内怀忧伤。

bi'zhi'wu'wang 百足俱行，相辅为强。三圣翼事，王室宠光。

bi'zhi'da'xu 壅遏堤防，水不得行。火盛阳光，阴霓伏藏，退还其乡。

bi'zhi'yi 滕蛇乘龙，年岁饥凶，民食草蓬。

bi'zhi'da'guo 铅刀攻玉，坚不可得。尽我筋力，胝蠒为候。

bi'zhi'kan 恒山浦寿，高邑所在。阴气下淋，洪水不处，牢人开户。

bi'zhi'li 比目四翼，来安我国。福善上堂，与我同床。

bi'zhi'xian 杜口结舌，心中怫郁。去灾患生，莫所告冤。

bi'zhi'heng 牵尾不前，逆理失臣。忠莫往来，惠朔以奔。

bi'zhi'dun 早霜晚雪，伤害禾麦。损功弃力，饥无所食。

bi'zhi'da'zhaung 适戍失期，患生无聊。惧以发忧，发藏闭塞，邦国骚愁。

bi'zhi'jin 昊天白日，照临我国。万民康乐，咸赖嘉福。

bi'zhi'ming'yi 元吉无咎，安宁不殆。时行则行，勿之有悔。

bi'zhi'jia'ren 懿公浅愚，不深受谋。无援失国，为狄所贼。

bi'zhi'kui 城上有乌，自号破家。呼唤鸩毒，为国患灾。

bi'zhi'jian 长股喜走，趍步千里。王良嘉言，伯来在道。申见王母。

bi'zhi'jie 耕石山颠，费种家贫。无聊处作，苗发不生。

bi'zhi'sun 二人异路，东趍西步。千里之行，不相知处。

bi'zhi'yi 纯服黄裳，载土以兴。德义茂生，天下归仁。

bi'zhi'jue 五铣铁颐，仓库空虚。贾市无盈，与利为仇。

bi'zhi'gou 登昆仑，入天门。过糟丘，宿玉泉。问惠观，见仁君。

bi'zhi'cui 团团白日，为月所食。损上毁下，郑昭出走。

bi'zhi'sheng 仓盈庾亿，宜稼黍稷。年岁有息，国家富有。

bi'zhi'kun 虎狼结谋，相聚为保。伺啮牛羊，道绝不通，伤我商人。

bi'zhi'jing 木年摧折，常恐不活。老赖福庆，光荣相辅。

bi'zhi'ge 同载共车，中道分去。丧我元夫，独为孤苦。

bi'zhi'ding 饮酒醉酗，跳跃争鬭。伯伤叔僵，东家治丧。

bi'zhi'zhen 出值凶灾，逢五赤头，跳言死格。扶杖伏听，不敢动摇。

bi'zhi'gen 狼虎争强，礼义不行。兼吞其国，齐晋无主。

bi'zhi'jian 南国少子，方略美好。求我长女，薄贱不与。反得丑恶，后乃大悔。

bi'zhi'gui'mei 一身两头，莫适其躯。乱不可治，孰为汤汉。

bi'zhi'feng 李耳汇鹊，更相恐怯。偃尔以腹，不能距格。

bi'zhi'lv 松柏栋梁，相辅为强；八哲五教，王室康宁。

bi'zhi'xun 雀行求食，暮归孚乳；反其屋室，安宁如故。

bi'zhi'dui 四尾六头，为凶作妖；阴不奉阳，上失其明。

bi'zhi'huan 一衣三阙，结缉不便；歧道异路，日暮不到。

bi'zhi'jie 牙蘖生齿，室当启户；幽人利贞，鼓翼起舞。

bi'zhi'zhong'fu 春鸿飞东，以马质金；利得十倍，重载归乡。

bi'zhi'xiao'guo 欢悦以喜，子孙俱在；守发能忍，不见殃咎。

bi'zhi'ji'ji 精神消落，形骸丑恶；龉齚顿挫，枯槁腐蠹。

bi'zhi'wei'ji 登高上山，见王自言；申理我冤，得职蒙恩。

xiao'xu'zhi'xiao'xu 白鸟衘饵，鸣呼其子；斡枝张翅，来从其母；伯仲叔季，尢贺举手。

xiao'xu'zhi'gan 东遇虎地，牛马奔惊；道绝不通，南困无功。

xiao'xu'zhi'kun 子锄执麟，《春秋》作元；阴将以终，尼父悲心。

xiao'xu'zhi'tun 取火泉源，钓鱼山颠；鱼不可得，火不可然。

xiao'xu'zhi'meng 机关不便，不能出言；精诚不通，为人所冤。

xiao'xu'zhi'xu 故室旧庐，稍弊且徐；不如新巢，可治乐居。

xiao'xu'zhi'song 蜲蛇循流，东求大鱼；预且举网，庖人歌讴。

xiao'xu'zhi'shi 凿山通道，南至嘉国；周公祝祖，襄适荆楚。

xiao'xu'zhi'bi 鹊近却缩，不见头目；日以困急，不能自复。

xiao'xu'zhi'lv 五舌啄难，各自有言；异国殊俗，使心迷惑，所求不得。

xiao'xu'zhi'tai 天门开辟，牢户寥廓；桎梏解脱，拘囚纵释。

xiao'xu'zhi'pi 坚冰黄鸟，常哀愁悲；数惊鸷鸟，雏为我忧。

xiao'xu'zhi'tong'ren 日走月步，趣不同舍；夫妻反目，主君失居。

xiao'xu'zhi'da'you 金牙铁齿，西王母子。无有患殃。扶舍陟道，到来不久。

xiao'xu'zhi'qian 式微式微，忧祸相半；隔以岩山，室家分散。

xiao'xu'zhi'yu 众神集聚，相与议语；南国虚乱，百姓劳苦；兴师征伐，更立贤主。

xiao'xu'zhi'sui 虎狼争食，礼义不行；兼吞其国，齐鲁无主。

xiao'xu'zhi'gu 寄生无根，如过浮云；本立不固，斯须落去，更为枯树。

xiao'xu'zhi'lin 子啼索哺，母行求食；反见空巢，长息訾弋。

xiao'xu'zhi'guan 驾驷逐狐，轮挂荆棘；车不结辙，公子无得。

xiao'xu'zhi'ke'shi 方啄广口，仁智圣厚；释解倒悬，唐国太安。

xiao'xu'zhi'ben 驾福乘喜，来至家国；戴庆南行，离我安居。

xiao'xu'zhi'bo 孔鲤伯鱼，北至高奴；木马金车，驾游大都；王母送我，来牝字驹。

xiao'xu'zhi'fu 三足无头，不知所之；心狂精伤，莫使为明，不见日光。

xiao'xu'zhi'wu'wang 騋牝龙身，日驭三千，南止苍梧，与福为婚。道里夷易，安全无忌。

xiao'xu'zhi'da'xu 辰次降娄，王驾巡时；广佑施惠，安国无忧。

xiao'xu'zhi'yi 望幸不到，文章未就；王子逐走，马骑衔伤；昳迹不得，曷其有常。

xiao'xu'zhi'da'guo 中原有菽，以待饔食；饮御诸友，所求大得。

xiao'xu'zhi'kan 乱茅缩酒，灵巫拜祷；神怒不许，瘁愁忧苦。

xiao'xu'zhi'li 李华再实，鸿卵降集；仁哲以兴，荫国受福。

xiao'xu'zhi'xian 源出陵足，行于山趾；不为暴害，民得安居。

xiao'xu'zhi'heng 客入其门，奔走东西；童女不织，士弃耕亩；暴骨千里，岁寒无年。

xiao'xu'zhi'dun 天之所予，福禄常在；以永康宁，不忧危殆。

xiao'xu'zhi'da'zhaung 蝗食我稻，驱不可去；实穗无有，但见空藁。

xiao'xu'zhi'jin 牛骥同堂，郭氏已亡；国破空虚，君奔走逃。

xiao'xu'zhi'ming'yi 狗无前足，阴谋其北；为身贼害，何以安息。

xiao'xu'zhi'jia'ren 两轮自转，南上大阪；四马共辕，无有重难；与禹笑言。鹤鸣窍穴，不离其室。

xiao'xu'zhi'kui 芽孽生达，阳昌于外；左手执龠，公言锡爵。

xiao'xu'zhi'jian 秋花冬萼，数被严霜；甲兵当庭，万物不生；雄犬夜鸣，民扰大惊。

xiao'xu'zhi'jie 霜降闭户，蛰虫隐处；不见日月，与死为伍。

xiao'xu'zhi'sun 身载百里，功加四海；为文开基，武立大柱。

xiao'xu'zhi'yi 禹作神鼎，伯益衘指；斧斤高阁，憧位独坐；卖庸不售，苦困为祸。

xiao'xu'zhi'jue 福祚之家，喜至忧除；如风兼雨，出车入鱼。

xiao'xu'zhi'gou 苍龙隐伏，麟凤远匿；寇来同处，未得安息。

xiao'xu'zhi'sheng 白鹤𠾑珠，夜食为明；怀安德音，身受光荣。

xiao'xu'zhi'cui 旦生夕死，名曰婴鬼，不可得视。

xiao'xu'zhi'kun 行役未已，新事复起；姬姜劳苦，不得休息。

xiao'xu'zhi'jing 忧患解除，喜至庆来；坐立欢忻，与乐为邻。

xiao'xu'zhi'ge 晨风之翰，大举就温；昧过我邑，羿无所得。

xiao'xu'zhi'ding 下田稷黍，芳华生齿；大雨集降，纷涝满瓮。

xiao'xu'zhi'zhen 君子碌碌，鸟庇茂木。见春百谷，心劳愿德。

xiao'xu'zhi'gen 折臂踒足，不能进酒；祠祀阔旷，神怒不喜。

xiao'xu'zhi'jian 学灵三年，圣且神明；光见善祥，吉喜福庆；鸣鸠飞来，告我无忧。

xiao'xu'zhi'gui'mei 三妇同夫，志不相思；心怀不平，志常愁悲。

xiao'xu'zhi'feng 中田膏黍，以享王母；受福千亿，所求大得。

xiao'xu'zhi'lv 阳火不灾，喜至庆来；降福送喜，鼓琴歌讴。

xiao'xu'zhi'dui 阳明不息，君无恩德；伯氏失利，农丧其力。

xiao'xu'zhi'xun 燕雀衘茅，以生孚乳；兄弟六人，姣好孝悌；各得其愿，和悦相乐。

xiao'xu'zhi'huan 鹑尾奔奔，火中成军；虢叔出奔，下失其君。

xiao'xu'zhi'jie 两人相距，止不同舍；夫妻离散，卫侯失居。

xiao'xu'zhi'zhong'fu 魃为燔虐，风吹云却；欲上不得，反归其宅。

xiao'xu'zhi'xiao'guo 关雎淑女，配我君子；少妻在门，君子嘉喜。

xiao'xu'zhi'ji'ji 慈母赤子，飨赐得士；夷狄服除，以安王家。

xiao'xu'zhi'wei'ji 三足孤乌，灵鸣督卸，思过罚恶，自贼其家。

lv'zhi'lv 十乌俱飞，羿得九雌；虽得淂全，且惊不危。

lv'zhi'gan 东向藩垣，相与笑言；子般执鞭，圉人作患。

lv'zhi'kun 循河樀舟，旁淮东游；渔父举网，先得大鰌。

lv'zhi'tun 辕折轮破，马倚仆卧，后旅先宿，右足跌踒。

lv'zhi'meng 两人相绊，相与悖戾；心不同争，讼忷忷然。

lv'zhi'xu 北辰紫宫，衣冠立中；含和建德，常受天福。

lv'zhi'song 游居石门，禄身安全；受福西邻，归饮玉泉。

lv'zhi'shi 羊肠九萦，相推并前；止须王孙，乃能上天。

lv'zhi'bi 争讼相倍，和气不处；阴阳俱否，谷风母子。

lv'zhi'xiao'xu 郭叔距颐，为棘所拘；龙额重颡。祸不成殃，复归其乡。

lv'zhi'tai 虿室蜂户，螫我手足；不得进止，为吾害咎。

lv'zhi'pi 怒非其怨，因拘有迁；贪妬腐鼠，而呼鴞鸢，失反被困。

lv'zhi'tong'ren 婴孩求乳，母归其子；黄麑悦喜，自乐甘饵。

lv'zhi'da'you 针镂胜服，锦绣不成；鹰逐雉兔，爪折不得。

lv'zhi'qian 雨潦集降，河梁不通；邹鲁闭塞，破费市空。

lv'zhi'yu 封豕沟渎，水潦空谷；客止舍宿，泥涂至腹。处无黍稷。

lv'zhi'sui 三奸相扰，桀跖为交；上下骚离，隔绝天道。

lv'zhi'gu 齐景惑疑，为孺子牛；嫡庶不明，贼孽为患。

lv'zhi'lin 三羊俱亡，走奔南行；会暮失迹，不知所藏。

lv'zhi'guan 请伯行贾。代山之野，夜历险阻；不逢危殆，利如浇酒。

lv'zhi'ke'shi 桑之将落，殒其黄叶；失势倾侧，而无所立。

lv'zhi'ben 上山求鱼，入水捕狸；市非其归，自令久留。

lv'zhi'bo 名成德就，项领不试；景公耋老，尼父逝去。

lv'zhi'fu 天之奥隅，尧舜所居；以存保身，为我国家。

lv'zhi'wu'wang 雎鸠淑女，贤圣配偶；宜家寿福，吉庆长久。

lv'zhi'da'xu 两人俱争，莫能有定；心乖不同，讼言起凶。

lv'zhi'yi 涉伯徇名，弃礼诛身；不得其道，成子奔燕。

lv'zhi'da'guo 逾江求橘，并得大栗；烹羊食肉，饮酒歌笑。

lv'zhi'kan 山险难升，涧中多石；车驰轊击，重伤载轴；担负善踬，跌踒右足。

lv'zhi'li 元利孔福，神所子畜；般乐无苦，得其欢欲。

lv'zhi'xian 乌鹊食谷，张口受哺；蒙被恩福，长大成就；柔顺利贞，君臣合好。

lv'zhi'heng 潼滃蔚荟，肤寸来会；津液下降，流潦滂沛。

lv'zhi'dun 路多枳棘，步刺我足；不利旅客，为心作毒。

lv'zhi'da'zhaung 虺蝮所聚，难以居处；毒螫痛甚，疮不可愈。

lv'zhi'jin 麟凤相随，观察安危；东郭圣人，后稷周公；共和政令，君子攸同；利以居止，长无忧凶。

lv'zhi'ming'yi 筑乱不时，使民恨忧；立祉为笑，君危臣骚。

lv'zhi'jia'ren 黄帝所生，伏羲之宅；兵刃不至，利以居止。

lv'zhi'kui 雀行求食，暮归屋宿；反其室舍，安宁无故。

lv'zhi'jian 太仓积谷，天下饶食；阴阳调和，年岁时熟。

lv'zhi'jie 竿旄旗旌，执帜在郊；虽有宝珠，无路致之。

lv'zhi'sun 履机蹈颠，坠入寒渊；行不能前，足矮不便。

lv'zhi'yi 𠾑命止车，和合两家；蛾眉皓齿，二国率僵。

lv'zhi'jue 吉日车攻，田弋获禽；宣王饮酒，以告嘉功。

lv'zhi'gou 重伯黄宝，宜以我市；嫁娶有恩，利得过母。

lv'zhi'cui 延颈望酒，不入我口；深以自喜，利得无有。

lv'zhi'sheng 牧为代守，飨食甘赐；得吏士意，战大破胡，长安国家。

lv'zhi'kun 日出温谷，临照万国；高明淑仁，虞夏配德。

lv'zhi'jing 逐兔索乌，破我弓车；日暮不及，失利后时。

lv'zhi'ge 譌言妄语，传相诖误；道左失迹，不知所处。

lv'zhi'ding 履虎蹑蛇，贬损我威；君子失车，去其国家。

lv'zhi'zhen 本根不固，花叶落去；更为孤妪，不得相亲。

lv'zhi'gen 五轭四軏，优得饶有；陈力就列，驺虞喜悦。

lv'zhi'jian 黄帝紫云，圣且神明；光见福祥，告我无殃。

lv'zhi'gui'mei 五利四福，俱佃高邑；黍稷盛茂，多获藁稻。

lv'zhi'feng 群虎入邑，求索肉食；大人卫守，君不失国。

lv'zhi'lv 乌子鹊雏，常与母居；愿慕群侣，不离其巢。

lv'zhi'xun 蹇驴不材，骏骥失时；筋劳力尽，罢于沙丘。

lv'zhi'dui 玄鬣黑颡，东归高乡；朱鸟道引，灵龟载庄；遂抵天门，见我贞君。

lv'zhi'huan 探巢得雏，鸠鹊来俱，使我音娱。

lv'zhi'jie 安上宜官，一日九迁；升擢超等，牧养常山。君臣获安。

lv'zhi'zhong'fu 大头目明，载受嘉福；三雀飞来，与禄相得。

lv'zhi'xiao'guo 远视千里，不见黑子；离娄之明，无益于光。

lv'zhi'ji'ji 三女为奸，俱游高园；倍室夜行，与伯笑言。不忍主母，失礼酒冤，皇天谁告？

lv'zhi'wei'ji 日辰不和，强弱相振，一雌两雄，客胜主人。

tai'zhi'tai 求玉陈国，留连东域；须我王孙，四月来复；主君有德，蒙恩受福。

tai'zhi'gan 伯夷：叔齐，贞廉之师；以德防患，忧祸不存。

tai'zhi'kun 济深难渡，濡我衣袴；五子善棹，脱无他故。

tai'zhi'tun 倚立相望，适得道通。驱驾奔驰，比目同床。

tai'zhi'meng 葛藟蒙棘，花不得实；谗佞为政，使恩壅塞。

tai'zhi'xu 四足无角，君子所服；南征述职，与福相得。

tai'zhi'song 踝踵之伤，左指病痈；失旅后时，利走不来。

tai'zhi'shi 春城夏国，生长之域；可以服食，保全家国。

tai'zhi'bi 望骥不来，驹蹇为忧；雨惊我心，风撼我肌。

tai'zhi'xiao'xu 久客无床，思归我乡；雷雨涌盈，道不得通。

tai'zhi'lv 舫船备水，旁可燃火；积善有徵，终身无祸。

tai'zhi'pi 陟岵望母，役事未已；王政无盬，不得相保。

tai'zhi'tong'ren 多载重负，捐弃于野；予母谁子，但自劳苦。

tai'zhi'da'you 生直地乳，上皇大喜；赐我福祉，受命无极。

tai'zhi'qian 翕翕䡘䡘，稍堕山颠；灭其令名，长没不全。

tai'zhi'yu 东邻嫁女，为王妃后；庄公筑馆，以尊王母；归于京师，季姜悦喜。

tai'zhi'sui 伯虎仲熊，德义渊闳；使布五谷，阴阳顺叙。

tai'zhi'gu 敏捷敬疾，如猨升木；彤弓虽调，终不能获。

tai'zhi'lin 举被覆目，不见日月；衣裘簟床，就长夜室。

tai'zhi'guan 忍丑少羞，无面有头；虚日以弊，消寡耗减。

tai'zhi'ke'shi 涸阴冱寒，常冰不温；令人堕怠，雹大为灾。

tai'zhi'ben 夏麦麸䵃，霜击其芒；疾君败国，使民夭伤。

tai'zhi'bo 渊涸龙忧，箕子为奴；午叔陨命，殷破其家。

tai'zhi'fu 跛踦相随，日暮牛罢；陵迟后旅，失利亡雌。

tai'zhi'wu'wang 桑之将落，陨其黄叶；失势倾侧，如无所立。

tai'zhi'da'xu 生长以时，长育根本；阴阳和德，岁乐无忧。

tai'zhi'yi 童女无夫，未有匹配；阴阳不和，空坐独宿。

tai'zhi'da'guo 春令原宥，仁德不合；三圣攸同，周国茂兴。

tai'zhi'kan 金精耀怒，带剑过午；两虎相距，虽惊无咎。

tai'zhi'li 危坐至暮，请求不得；膏泽不降，政戾民忒。

tai'zhi'xian 老杨日衰，条多枯枝；爵级不进，日下摧隤。

tai'zhi'heng 蔡侯适楚，留连江滨；逾时历月，思其君后。

tai'zhi'dun 右抚剑头，左受钩带；凶讼不止，相与争戾。失利市肆。

tai'zhi'da'zhaung 水流趋下，远至东海；求我所有，买鲔与鲤。

tai'zhi'jin 登几上舆，驾驷南游；合纵散衡，燕秦以强。

tai'zhi'ming'yi 求兔得獐，过其所望；欢以相迎，高位夷伤。

tai'zhi'jia'ren 过时不归，道远且迷；旅人心悲，使我徘徊。

tai'zhi'kui 魂孤无室，衘指含食；盗张民馈，见敌失肉。

tai'zhi'jian 居如转丸，危不得安；东西不宁，动生忧患。

tai'zhi'jie 坤厚地德，庶物蕃息；平康正直，以绥大福。

tai'zhi'sun 挒蔽牡荆，生贤山傍；仇敌背憎，孰肯相迎？

tai'zhi'yi 凤凰衘书，赐我玄圭，封为晋侯。

tai'zhi'jue 作凶不善，相牵入井；溺陷辜罪，祸至忧有。

tai'zhi'gou 悲鸣北行，失其长兄；伯仲不幸，骸骨散亡。

tai'zhi'cui 羔衣豹裘，高易我家；君子维好。

tai'zhi'sheng 日中为市，各抱所有；交易资货，贪珠怀宝。心悦欢喜。

tai'zhi'kun 振急绝理，常阳不雨；物病焦乾，华实无有。

tai'zhi'jing 狐貉载剥，徙温厚蓐；寒棘为疾，有所不足。

tai'zhi'ge 履践危难，脱执去患；入福喜门，见诲大君。

tai'zhi'ding 四乱不安，东西为患；退止我足，毋出国城；乃得全完，赖其生福。

tai'zhi'zhen 南国少子，才略美好；求我长女，贱薄不与；反得丑恶，后乃大悔。

tai'zhi'gen 妄怒失理，阳孤无辅；物病焦枯，年饥于黍。

tai'zhi'jian 倬然远咎，避患害早；田获三狐，见民为宝。

tai'zhi'gui'mei 逐鹿山巅，利去我西；维邪南北，无所不得。

tai'zhi'feng 龙蛇所聚，大水来处；滑滑泲泲，使我无赖。

tai'zhi'lv 从风吹火，牵骐骥尾；易为功力，因催受福。

tai'zhi'xun 泽狗水凫，难畜少雏；不为家饶，心其函逋。

tai'zhi'dui 水坏我里，东流为海；龟凫欢嚣，不覩慈母。

tai'zhi'huan 褰衣涉行，水深渍多；赖幸舟子，济脱无他。

tai'zhi'jie 龟厌河海，陆行不止；自令枯槁，失其都市；忧悔为咎，亦无及已。

tai'zhi'zhong'fu 同本异业，乐仁政德；东邻慕义，来兴我国。

tai'zhi'xiao'guo 桃李花实，累累日息；长大成熟，甘美可食，为我利福。

tai'zhi'ji'ji 重瞳四乳，聪明顺理；无隐不形，微视千里；灾害不作，君子集聚。

tai'zhi'wei'ji 实沈参墟，以义讨尤；次止结盟，以成霸功。

pi'zhi'pi 秦为虎狼，与晋争强；并吞其国，号曰始皇。

pi'zhi'gan 天之奥府，众利所聚；可以饶有，乐我君子。

pi'zhi'kun 天之所灾，凶不可居；转徙获福，留止危忧。

pi'zhi'tun 名成德就，项领不试；景公耋老，尼父逝去。

pi'zhi'meng 特善避患，福禄常存；虽有豺虎，不能危患。

pi'zhi'xu 避患东西，反入祸门；糠糟不属，忧动我心。

pi'zhi'song 圭璧琮璋，执贽见王；百里甯越，应聘齐秦。

pi'zhi'shi 扬水潜凿，使君洁白；衣素朱表，游戏皋沃；得君所愿，心志娱乐。

pi'zhi'bi 官爵相保，居之无咎；求免不得，怕使恨悔。

pi'zhi'xiao'xu 载元无褌，裸裎出门；小儿作笑，君为忧患。

pi'zhi'lv 把珠入口，为我利宝；得吾所有，欣然嘉喜。

pi'zhi'tai 行不如还，直不如屈；进不若退，可以安吉。

pi'zhi'tong'ren 众鬼凡聚，还生大怪，九身无头；魂惊魄去，不可以居。

pi'zhi'da'you 家给人足，颂声并作；四夷宾服，干戈囊阁。

pi'zhi'qian 人面鬼口，长舌为斧；斫破瑚琏，殷商绝祀。

pi'zhi'yu 南山之峻，真人所在；德配唐虞；天命为子；保佑饮享，身受大庆。

pi'zhi'sui 春桃生花，季女宜家；受福多年，男为邦君。

pi'zhi'gu 鸱鴞破斧，冲人危殆；赖其忠德，转祸为福，倾危复立。

pi'zhi'lin 猿堕高木，不踒手足；保我金玉，还归其室。

pi'zhi'guan 天之奥隅，尧舜所居；可以存身，保我邦家。

pi'zhi'ke'shi 伯蹇叔盲，足病难行；终日至暮，不离其乡。

pi'zhi'ben 日月相望，光明盛昌；三圣茂功，仁德大隆。

pi'zhi'bo 桃李花实，累累日息；长大成就，甘美可食。

pi'zhi'fu 入和出明，动作有光；运转休息，动作尤康。

pi'zhi'wu'wang 阴冥老极，阳建其德；履离载光，天下昭明；功业不长，虾蟆代王。

pi'zhi'da'xu 行役未已，新事复起；姬姜劳苦，不得休息。

pi'zhi'yi 狐鸣苑北，饥无所食；困于空丘，莫与同力。

pi'zhi'da'guo 雄圣伏名，人匿麟远；走凤飞北，扰乱未息。

pi'zhi'kan 病贫望幸，使伯行贩；开牢择羊，多得大牂。

pi'zhi'li 翕翕𨋮𨋮，稍稍崩颠；灭其令名，长没不存。

pi'zhi'xian 花薄实槁，衣弊如络。女功不成，丝布如玉。

pi'zhi'heng 温山松柏，常茂不落；鸾凤所止，得以欢乐。

pi'zhi'dun 失恃母友，嘉偶出走；玃如失兔，傫如虐狗。

pi'zhi'da'zhaung 太乙驾骝，从天上求；徵我叔季，封为鲁侯。

pi'zhi'jin 双凫俱飞，欲归稻池；径涉雚泽，为矢所射，伤我胸臆。

pi'zhi'ming'yi 深坑复平，天下安宁；意娱心乐，赖福长生。

pi'zhi'jia'ren 俱为天民，云过吾西；风伯雨师，与我无恩。

pi'zhi'kui 野鸟山鹊，来集六博；三鸟四散，主人胜客。

pi'zhi'jian 北阴司寒，坚冰不温；凌人情怠，大雹为灾。

pi'zhi'jie 伊尹致仕，去桀耕野；执顺以传，反和无咎。

pi'zhi'sun 北风牵手，相从笑语；伯歌季舞，宴乐以喜。

pi'zhi'yi 从巢去家，南过白马；东西受福，与母相得。

pi'zhi'jue 鸟飞跌跛，两两相和；不病四支，但去莫疑。

pi'zhi'gou 三年生驹，以戌为母；荆夷上侵，姬伯出走。

pi'zhi'cui 破筐敝筥，弃捐于道；坏落穿败，不复为宝。

pi'zhi'sheng 结纽得解，忧不为祸；食利供家，受福安坐。

pi'zhi'kun 白日阳光，雷车避藏；云雨不行，各自止乡。

pi'zhi'jing 杜口结舌，心中怫郁；凶灾生患，无所告冤。

pi'zhi'ge 赍贝赎狸，不听我辞；系于虎髯，牵不得来。

pi'zhi'ding 持鹤抱子，见蛇何咎；室家俱在，不失其所。

pi'zhi'zhen 逐兔山西，利走入门；赖我仁德，获为我福。

pi'zhi'gen 兴役不休，与民争时；牛生五趾，行危为忧。

pi'zhi'jian 春粟夏梨，少鲜希有；斗千石万，贵不可贩。

pi'zhi'gui'mei 悲号北行，失其长兄；伯仲不幸，骸骨散亡。

pi'zhi'feng 赋敛重数，政为民贼；杼轴空尽，家去其室。

pi'zhi'lv 履服白缟，殃咎并到，忧不敢笑。

pi'zhi'dui 免冠进贤，步行出朝；门体不正，贼孽为患。

pi'zhi'xun 杜口结舌，言为祸母；代伯受患，无所祷冤。

pi'zhi'huan 娶于姜女，驾迎新妇；少齐在门，夫子悦喜。

pi'zhi'jie 牧羊稻园，闻虎喧嚾；思恐悚息，终无祸患。

pi'zhi'zhong'fu 老妾据机，纬绝不知；女功不成，冬寒无衣。

pi'zhi'xiao'guo 乘龙吐光，使阴复明，燎猎载圣，六师以昌。

pi'zhi'ji'ji 东邻嫁女，为王妃后；庄公筑馆，以尊主母；归于京师，季姜悦喜。

pi'zhi'wei'ji 灌鴶东从，道顿跌跱；日食不退，病为身祸。

tong'ren'zhi'tong'ren 密橐山巅，销锋铸刃；示不复用，天下大劝。

tong'ren'zhi'gan 一臂六手，不便于口；莫肯与用，利弃我走。

tong'ren'zhi'kun 獐鹿逐牧，饱归其居。安宁无悔。

tong'ren'zhi'tun 鸿鱼逆流，至人潜渚；蓬蒿代柱，大屋颠倒。

tong'ren'zhi'meng 三羖五牂，相随俱行；迷入空泽，经涉六驳，为所伤贼。

tong'ren'zhi'xu 黄帝出游，驾龙乘马；东上太山，南过齐鲁。邦国咸喜。

tong'ren'zhi'song 履危不安，心欲东西；步走逐鹿，空无所得。

tong'ren'zhi'shi 望尚阿衡，太宰周公；藩屏汤武，立为侯王。

tong'ren'zhi'bi 白龙黑虎，起伏俱怒，战于阪兆；蚩尤走败，死于鲁首。

tong'ren'zhi'xiao'xu 载石上山，步跌不前；频眉之忧，不得所欢。

tong'ren'zhi'lv 周德既成，杼轴不倾；申酉趺暮，耋老衰去，箴石不佑。

tong'ren'zhi'tai 乘云带雨，与飞鸟俱；动举千里，见我慈母。

tong'ren'zhi'pi 赍贝赎狸，不听我辞；系我虎须，牵不得来。

tong'ren'zhi'da'you 三翼飞来，是我逢时；俱行先至，多得大利。

tong'ren'zhi'qian 两足四翼，飞入家国；宁我伯子，与母相得。

tong'ren'zhi'yu 按民呼池，玉杯文案；鱼如白云，一国获愿。

tong'ren'zhi'sui 季姬踟蹰，望我城隅；终日至暮，不见齐侯。君上无忧。

tong'ren'zhi'gu 龙渴求饮，黑云影从；河伯奉觞，跪进酒浆。流潦滂滂。

tong'ren'zhi'lin 出门逢患，与福为怨；更相击刺，伤我手端。

tong'ren'zhi'guan 播天舞地，神明所守，安乐无咎。

tong'ren'zhi'ke'shi 两金相击，勇气钧敌；终日大战，不破不缺。

tong'ren'zhi'ben 车虽驾，两紖绝；马奔出，双轮脱；行不至，道遇害。

tong'ren'zhi'bo 文山紫芝，雍梁朱草；长生和气，王以为宝；公尸侑食，福禄来处。

tong'ren'zhi'fu 把珠入口，为我畜宝；得吾所有，欣然嘉喜。

tong'ren'zhi'wu'wang 负牛上山，力劣行难；烈风雨雪，遮遏我前；中道复还，忧者得欢。

tong'ren'zhi'da'xu 陶朱白圭，善贾息资；三致千金，德施上人。

tong'ren'zhi'yi 子锄执麟，《春秋》作元；阴圣将终，尼父悲心。

tong'ren'zhi'da'guo 春日载阳，福履齐长；四时不忒，与乐为昌。

tong'ren'zhi'kan 孔德如玉，出于幽谷；飞上乔木，鼓其羽翼，大光照国。

tong'ren'zhi'li 瓯脱康居，慕仁入朝；湛露之欢，三爵毕恩；复归穷庐，以安其居。

tong'ren'zhi'xian 秋冬夜行，照览星辰；道理利通，终身何患？

tong'ren'zhi'heng 鸣鹄抱子，见虵何咎？室家俱在，不失其所。

tong'ren'zhi'dun 安和泰山，福禄屡臻；虽有豺虎，不能危身。

tong'ren'zhi'da'zhaung 老目瞢眠，不知东西；君失理命，以直为伛。王珍其宝。

tong'ren'zhi'jin 植璧秉圭，请命于河；周公克敏，冲人瘳愈。

tong'ren'zhi'ming'yi 大王执政，岁熟民富；国家丰有，主者有喜。

tong'ren'zhi'jia'ren 争讼相背，和气不处；阴阳俱否，谷风无子。

tong'ren'zhi'kui 齐鲁争言，战于龙门；构怨结祸，三世不安。

tong'ren'zhi'jian 鹿得美草，鸣呼其友；九族和穆，不离邦域。

tong'ren'zhi'jie 百里南行，虽徵复明；去虞适秦，为穆国卿。

tong'ren'zhi'sun 梅李冬实，国多寇贼；乱扰并作，王不能制。

tong'ren'zhi'yi 府藏之富，王以赈贷；捕鱼河海，苟罔多得，巨蛇大輶。战于国郊，君遂走逃。

tong'ren'zhi'jue 杜飞门启，患忧大解；去老乘马，不为身祸。

tong'ren'zhi'gou 宜昌娶妇，东家歌舞，长乐欢喜。

tong'ren'zhi'cui 正阳之央，甲氏以亡；祸及留吁，湮灭为墟。

tong'ren'zhi'sheng 鸟过稻庐，甘乐𪍿鰌；虽驱不去，田畯怀忧。

tong'ren'zhi'kun 跛踦俱行，日暮车伤，失旅乏粮。

tong'ren'zhi'jing 龙门水穴，流行不害；民安其土，君臣相保。

tong'ren'zhi'ge 山陵四塞，遏我径路；欲前不得，复还故处。

tong'ren'zhi'ding 两虎争鬭，血流漂杵；城郭空墟，蒿藜塞道。

tong'ren'zhi'gen 龙生无常，或托空叶；凭乘风云，为尧立功。

tong'ren'zhi'zhen 依叔墙隅，志下心劳；楚亭晨食，韩子低头。

tong'ren'zhi'jian 魁行摇尾，逐云吹水；污泥为陆，下田为稷。

tong'ren'zhi'gui'mei 跛踦相随，日暮牛罢；陵迟后旅，失利亡雌。

tong'ren'zhi'feng 三人俱行，北求大牂；长孟病足，请季负囊；柳下之宝，不失骊黄。

tong'ren'zhi'lv 凤凰在左，麒麟在右；仁圣相遇，伊吕集聚；伤害不至，时无殃咎，福为我母。

tong'ren'zhi'xun 乘筏渡海，虽深不殆；曾孙皇祖，累累具在。

tong'ren'zhi'dui 比目四翼，来安吾国；赍福上堂，与我同床。

tong'ren'zhi'huan 娶于姜吕，驾迎新妇；少齐在门，夫子悦喜。

tong'ren'zhi'jie 螟䖝为贼，害我稼穑；尽禾单麦，秋无所得。

tong'ren'zhi'zhong'fu 衣裳颠倒，为王来呼；成就东周，邦国大休。

tong'ren'zhi'xiao'guo 王孙季子，相与为友；明允笃诚，升擢庆举。

tong'ren'zhi'ji'ji 踊泉滑滑，流行不绝；污为江海，败毁邑里，家无所处。闻虎不惧，向我笑喜。

tong'ren'zhi'wei'ji 桑户窃脂，啄粟不宜；乱政无常，使心孔明。

da'you'zhi'da'you 白虎张牙，征伐东来；朱雀前驱，赞道说辞；敌人请服，衘璧前趋。

da'you'zhi'gan 南山大行，困于空桑；老沙为石，牛马无粮。

da'you'zhi'kun 蟠枝失岐，与母别离，绝不相知。

da'you'zhi'tun 譐譐所言，莫知我恒；欢乐坚固，可以长安。

da'you'zhi'meng 李梅零坠，心思愦愦；怀忧少愧，乱我魂气。

da'you'zhi'xu 火虽炽，在吾后；寇虽多，在吾右；身安吉，不危殆。

da'you'zhi'song 虎卧山隅，鹿过后朐。弓矢设张，猬为功曹，伏不敢起；逐至平野，得我美草。

da'you'zhi'shi 三火起明，两灭其光；高位疾巅，骄恣诛伤。

da'you'zhi'bi 匹君楚马，遇谗无辜，久旅离忧。

da'you'zhi'xiao'xu 一室百子，同公异母；以义防患，祸灾不起。

da'you'zhi'lv 商人行旅，资所无有；贪贝利珠，留连王市；还旋内顾，公子何咎？

da'you'zhi'tai 禹将为君，北入昆仑；稍进扬光，登入温汤，代舜为治，功德昭明。

da'you'zhi'pi 乾行天德，覆帱无极；呕呼烹熟，使各自得。

da'you'zhi'tong'ren 南国盛茂，黍稷醴酒；可以享老，乐以嘉友。

da'you'zhi'qian 方船备水，旁河然火；终身无祸。

da'you'zhi'yu 雷行相逐，无有休息；战于平陆，为夷所覆。

da'you'zhi'sui 踯躅踟蹰，拊心搔头；五昼四夜，赌我齐侯。

da'you'zhi'gu 大口宣唇，神使伸言；黄龙景星，出应侯门，与福上天，天下安昌。

da'you'zhi'lin 阴衰老极，阳建其德；离阳载光，天下昭明。

da'you'zhi'guan 三涂五岳，阳城太室；神明所伏，独无兵革。

da'you'zhi'ke'shi 年丰岁熟，政仁民乐；利以居止，旅人获福。

da'you'zhi'ben 楚乌逢天，不时久放；离居无群，意昧精丧。作此哀诗，以告孔忧。

da'you'zhi'bo 出门大步，与凶恶忤；骂公詈母，为我忧耻。

da'you'zhi'fu 火至井谷，阳芒生角；犯历天户，闚观太微；登上玉床，家易六公。

da'you'zhi'wu'wang 牧羊逢狼，虽忧不伤；畏怖既息，终无祸殃。

da'you'zhi'da'xu 茧栗牺牲，敬奉贵神；享者饮食，受福多孙；望季不来，孔圣厄陈。

da'you'zhi'yi 大盖治床，南归羖羊；长伯为我，多得牛马。利于徙居。

da'you'zhi'da'guo 枯树无枝，与子分离。饥寒莫养；独立哀悲。

da'you'zhi'kan 天地九重，尧舜履中；正冠垂裳，宇宙平康。

da'you'zhi'li 凫鷖游泾，君子以宁；履德不愆，福禄来成。

da'you'zhi'xian 裸袒逐狐，为人观笑；牝鸡司晨，主作乱根。

da'you'zhi'heng 典册法书，藏在兰台；虽遭乱溃，独不遇灾。

da'you'zhi'dun 三痴俱狂，欲之平乡；迷惑失道，不知昏明。

da'you'zhi'da'zhaung 瘿瘤疡疥，为身疮害；疾病癃痢，常不属逮。

da'you'zhi'jin 三豕俱走，鬭于虎口；白豕不胜，死于坂下。

da'you'zhi'ming'yi 赖先之光，受德之佑；虽遭颠沛，独不凶咎。

da'you'zhi'jia'ren 上义崇德，以建大福；明哲且聪，周武立功。

da'you'zhi'kui 四乱不安，东西为患，身止无功。不出国城，乃得全完，赖其生福。

da'you'zhi'jian 金牙铁齿，西王母子；无有患殆，减害道利。

da'you'zhi'jie 贺喜从福，曰利蕃息，欢乐有得。

da'you'zhi'sun 昊天白日，照临我国；万民康宁，咸赖嘉福。

da'you'zhi'yi 左眇右盲，视暗不明；下民多孽，君失其常。

da'you'zhi'jue 吾家黍梁，积委道傍；有囊服箱，运到我乡，藏于嘉仓。

da'you'zhi'gou 殊类异路，心不相慕；牝猭无猳，鳏无室家。

da'you'zhi'cui 雀行求食，出门见鹞；颠蹶上下，几无所处。

da'you'zhi'sheng 野有积庚，穑人驾取。不逢虎狼，暮归其宇。

da'you'zhi'kun 肤敏之德，发愤忘食；虎豹禽说，为王求福。

da'you'zhi'jing 光祀春成，陈项鸡鸣；阳明失道，不能自守。

da'you'zhi'ge 左抱金玉，右得熊足；常盈不亡，获心所欲。

da'you'zhi'ding 履泥污足，名困身辱；两仇相得，身为痛疟。

da'you'zhi'zhen 安居重迁，不去其亶；未来相闻，乐得常产。

da'you'zhi'gen 天灾所游，凶不可居；转徙获福，留止危忧。

da'you'zhi'jian 昧昧墨墨，不知白黑；景云乱扰，光明隐伏；犬戎来攻，幽主失国。

da'you'zhi'gui'mei 凫雁哑哑，以水为宅；雌雄相和，心志娱乐。得其所欲。

da'you'zhi'feng 长生无极，子孙千亿；柏柱载器，坚固不倾。

da'you'zhi'lv 麒麟凤凰，善政得祥；阴阳和调，国无灾殃。

da'you'zhi'xun 天之奥隅，尧舜所居；可以存身，保我室家。

da'you'zhi'dui 配合相迎，利之四邻；昏以为期，与福笑喜。

da'you'zhi'huan 砥德砺材，果当成周；拜受大命，封为齐侯。

da'you'zhi'jie 与福俱坐，畜水备火；思患豫防，终无殃祸。

da'you'zhi'zhong'fu 晨昏潜处，候明昭昭；卒连白日，为世荣主。

da'you'zhi'xiao'guo 视曰再光，与天相望；长牛欢悦，以福为多。

da'you'zhi'ji'ji 大头明目，载受嘉福；三雀飞来，与禄相单。

da'you'zhi'wei'ji 楩生荆山，命载输班；袍衣剥脱，夏热冬寒；立饿枯槁，众人莫怜。

qian'zhi'qian 王乔无病，苟头不痛。亡破失履，乏我送从。

qian'zhi'gan 喋嗫处曜，昧冥相待；多言少实，终无成事。

qian'zhi'kun 北辰紫宫，衣冠立中；含和建德，常受大福。铅刀攻玉，坚不可得。

qian'zhi'tun 东璧馀光，数暗不明；主母嫉妬，乱我事业。

qian'zhi'meng 下背其上，盗明相让；婴子两头，陈破其虚。

qian'zhi'xu 凤生会稽，稍巨能飞；翱翔往来，为众鸟雄。

qian'zhi'song 凿井求玉，非卞氏宝；名困身辱，劳无所得。

qian'zhi'shi 邦桀载役，道至东莱；百僚具举，君王嘉喜。

qian'zhi'bi 安息康居，异国同庐。非吾邦域，使伯忧惑。

qian'zhi'xiao'xu 江河淮海，天之都市；商人受福，国家富有。

qian'zhi'lv 同本异叶，乐仁上德；东邻慕义，来兴吾国。

qian'zhi'tai 白鹤衘珠，夜食为明；怀我德音，身受光荣。

qian'zhi'pi 践履危难，脱厄去患；入福喜门，见吾邦君。

qian'zhi'tong'ren 宫商既和，声音相随；骊驹在门，主君以欢。

qian'zhi'da'you 天地配享，六位光明；阴阳顺序，以成厥功。

qian'zhi'yu 江河淮海，天之奥府；众利所聚，可以饶有。乐我君子。

qian'zhi'sui 双鸟俱飞，欲归稻池；经涉雚泽，为矢所射。伤我胸臆。

qian'zhi'gu 留仲叔季，日暮寝寐；羸卧失限，虐我具囊。衘却道傍。

qian'zhi'lin 受终文祖，承衰复起；以义自闭，虽苦无咎。

qian'zhi'guan 据斗运枢，顺天无忧，与天并居。

qian'zhi'ke'shi 周师伐纣，战于牧野；甲子平旦，天下悦喜。

qian'zhi'ben 十雌百雏，常与母俱；抱鸡搏虎，谁敢害诸？

qian'zhi'bo 桀：跖并处，人民愁苦；拥兵荷粮，战于齐鲁。

qian'zhi'fu 南山昊天，刺政闵身；疾悲无辜，背憎为仇。

qian'zhi'wu'wang 百川朝海，流行不止；道虽辽远，无不到者。

qian'zhi'da'xu 目不可合，忧来摇足；悚惕为惧，去我邦域。

qian'zhi'yi 鸟升鹄举，照临东海；龙降庭坚，为陶叔后；封于英六，履禄绥厚。

qian'zhi'da'guo 北方多枣，橘柚所聚；荷囊载黍，盈我筐筥。

qian'zhi'kan 悬狟素餐，食非其任；失望远民，实劳我心。

qian'zhi'li 羔羊皮革，君子朝服；辅政扶德，以合万国。

qian'zhi'xian 齐鲁争言，战于龙门；构怨致祸，三岁不安。

qian'zhi'heng 久阴霖雨，涂行泥潦；商人休止，市无所有。

qian'zhi'dun 桃雀窃脂，巢于小枝；摇动不安，为风所吹；寒心栗栗，常忧殆危。

qian'zhi'da'zhaung 防患备灾，凶恶不来；虽困无忧，未获安休。

qian'zhi'jin 引顺绝粮，与母异门；不见所欢，孰与共言？

qian'zhi'ming'yi 鰌鰕去海，藏于枯里；街巷褊隘，不得自在；南北极远，渴馁成疾。

qian'zhi'jia'ren 恭宽信敏，功加四海；辟去不祥，喜来从母。

qian'zhi'kui 岁饥无年，虐政害民；乾溪骊山，秦楚结怨。

qian'zhi'jian 右目无瞳，偏视寡明；十步之外，不知何公？

qian'zhi'jie 蜩螗欢喜，草木嘉茂；百菓蕃炽，日益多有。

qian'zhi'sun 常德自如，安坐无尤；莘入贵乡，到老安荣。

qian'zhi'yi 狡兔趯趯，良犬逐咋；雄雉受害，为鹰所获。

qian'zhi'jue 春桃生花，季女宜家；受福多年，男为封君。

qian'zhi'gou 山石朽弊，稍崩坠落；上下离心，君受其祟。

qian'zhi'cui 水坏我里，东流为海；龟凫欢嚣，不睹我家。

qian'zhi'sheng 七窍龙身，造易八元；法天则地，顺时施恩。富贵长存。

qian'zhi'kun 四夷慕德，来兴我国；文君陟降，同受福德。

qian'zhi'jing 华首山头，仙道所游；利以居止，长无咎忧。

qian'zhi'ge 鸇鸠徒巢，西至平州；遭逢雷雹，辟我苇芦。室家饥寒，思吾故初。

qian'zhi'ding 狗无前足，阴谋叛背；为身害贼。

qian'zhi'zhen 阳孤亢极，多所恨惑；车倾盖亡，身常惊惶。乃得其愿，雌雄相从。

qian'zhi'gen 空槽注猪，豚彘不到；张弓祝鸡，雄父飞去。

qian'zhi'jian 长夜短日，阴为阳贼；万物空枯，藏于北陆。

qian'zhi'gui'mei 爪牙之士，怨毒祈父。转忧与己，伤不及母。

qian'zhi'feng 拜跪请兔，不德臭腐；挽眉衘指，低头北去。

qian'zhi'lv 有莘季女，为夏妃后；贵夫寿子，母字四海。

qian'zhi'xun 季姜踟蹰，待孟城隅；终日至暮，不见齐侯。

qian'zhi'dui 邯郸反言，父兄生患；涉叔援俎，一死不还。

qian'zhi'huan 逐鹿山巅，利去我西；维邪南北，利无不得。

qian'zhi'jie 穿鼻系株，为虎所拘；王母祝榴，祸不成灾，突然自来。

qian'zhi'zhong'fu 虎豹熊罴，游戏山谷。君子仁贤，皆得所欲。

qian'zhi'xiao'guo 梅李冬实，国多贼盗；扰乱并作，王不能制。

qian'zhi'ji'ji 望幸不到，文章未就。王子逐兔，犬踦不得。

qian'zhi'wei'ji 千柱百梁，终不倾僵；仁智辅圣，周宗宁康。

yu'zhi'yu 冰将泮散，鸣雁噰噰；丁男长女，可以会同。生育圣人。

yu'zhi'gan 龙马上山，绝无水泉；喉燋唇乾，口不能言。

yu'zhi'kun 蔡侯朝楚，留连江滨；逾时历月，思其后君。

yu'zhi'tun 文厄羑里，汤拘夏台；仁圣不害，数困何忧。免于缧索，为世雄侯。

yu'zhi'meng 典册法书，藏在兰台；虽遭乱溃，独不遇灾。

yu'zhi'xu 毡裘膻国，文礼不饬；跨马控弦，伐我都邑。

yu'zhi'song 星陨如雨，弓弱无辅，强阳制阴，不得安土。

yu'zhi'shi 蝗啮我稻，驱不可去；实穗无有，但见空藁。

yu'zhi'bi 虎饥欲食，为猬而伏。禹导龙门，辟咎除患，元丑以安。

yu'zhi'xiao'xu 蝙蝠夜藏，不敢昼行。酒为酸浆，鲂臭鲍羹。

yu'zhi'lv 精华堕落，形体丑恶；龃龉挫顿，枯槁腐蠹。

yu'zhi'tai 两足不获，难以远行；疾步不能，后旅失时。

yu'zhi'pi 令妻寿母，宜家无咎；君子之欢，得以长久。

yu'zhi'tong'ren 蚕饥作室，昏多乱缠；绪不可得。

yu'zhi'da'you 子锄执麟，《春秋》作元；阴圣将终，尼父悲心。

yu'zhi'qian 螟虫为贼，害我稼穑；禾殚麦尽，秋无所得。

yu'zhi'sui 忧在腹内，山崩为疾；祸起萧墙，竟制其国。

yu'zhi'gu 茹芝饵黄，饮食玉瑛；与神流通，长无忧凶。

yu'zhi'lin 一夫两心，枝刺不深；所为无功，求事不成。

yu'zhi'guan 十里望烟，散涣四方；形容灭亡，终不见君。

yu'zhi'ke'shi 张弓廓弩，经涉山道；虽有伏虎，谁敢害诸？

yu'zhi'ben 泉闭泽竭，王母饥渴；君子困穷，乃徐有说。

yu'zhi'bo 野鸢山鹊，奕棊六博；三枭四散，主人胜客。

yu'zhi'fu 羊惊马走，上下挥扰；鼓音不绝，顷公奔败。

yu'zhi'wu'wang 黄帝神明，八子圣聪；俱受大福，天下康平。

yu'zhi'da'xu 住车醊酒，疾风暴起；泛乱福器，飞扬位草。明神降禄，道无害寇。

yu'zhi'yi 滕虵乘龙，宋郑饥凶；民食草蓬。

yu'zhi'da'guo 扬水潜凿，使石洁白。里素表朱，遨游皋泽。得君所愿。心志娱乐。

yu'zhi'kan 西过虎庐，惊其前枢。虽忧无尤。

yu'zhi'li 衣成无袖，不知所穿。客指东西，未得便安。

yu'zhi'xian 晨风文翰，随时就温；雄雌相和，不忧危殆。

yu'zhi'heng 心多恨悔，出言为怪；枭鸣于北，声丑可恶。请谒不得。

yu'zhi'dun 离女去夫，闵思苦忧；齐子无良，使我心愁。

yu'zhi'da'zhaung 过时不归，雌雄苦悲；徘徊外国，与叔分离。

yu'zhi'jin 鹊巢柳树，鸠集其处；任力薄德，天命不佑。

yu'zhi'ming'yi 鹤盗我珠，逃于东都；怀怒追求，郭氏之墟。不见踪迹，使伯心忧。

yu'zhi'jia'ren 夫妇相背，和气弗处；阴阳俱否，庄姜无子。

yu'zhi'kui 月走日步，逃不同舍；夫妻反目，主君失位。

yu'zhi'jian 雒阳嫁女，善逐人走；三寡失夫，妇妬无子。

yu'zhi'jie 周德既成，杼轴不倾；太宰东西，夏国康宁。

yu'zhi'sun 日中为市，交易资宝。各利所有，心悦以喜。

yu'zhi'yi 童妾独宿，长女未室；利无所得。

yu'zhi'jue 忠言辅成，王政不倾；公刘兆基，文武绥之。

yu'zhi'gou 牛骥同堂，郭氏以亡；国破为虚，主君奔逃。

yu'zhi'cui 中原有菽，以待雉食。饮御诸友，所求大得。

yu'zhi'sheng 多虚少实，语不可覆；尊虚无酒，飞言如雨。

yu'zhi'kun 青蝇集蕃，君子信谗；害贤伤忠，患生妇人。

yu'zhi'jing 履株覆舆，马惊伤车，步为我忧。

yu'zhi'ge 商风召寇。呼我北盗。间谍内应，与我争鬭。殚已宝藏，主人不胜。

yu'zhi'ding 逸豫好游，不安其家；惑于少姬，久迷不来。

yu'zhi'zhen 吾有骅骝，畜之以时。东家翁孺，来请我车；价极可与，后无贱悔。

yu'zhi'gen 厄穷上通，与尧相逢。登升大麓，国无凶人。

yu'zhi'jian 众兔俱走，熊罴在后；踦不能进，失信寡处。

yu'zhi'gui'mei 旁行不远，三思复返。心多畏恶，中日止舍。

yu'zhi'feng 仓唐奉使，中山以孝；文侯悦喜，击子徵召。

yu'zhi'lv 入天门，守地户；居安乐，不劳苦。一说：文山蹲鸱，肥腯多脂；王孙获愿，载福巍巍。

yu'zhi'xun 登阶上堂，见吾父兄；左酒右浆，与福相迎。

yu'zhi'dui 秋虵向穴，不失其节，夫人姜氏，自齐复入。

yu'zhi'huan 忍丑少羞，无面有头，灭耗寡虚，日以削销。

yu'zhi'jie 景星照堂，麟凤游翔；仁施大行，颂声以兴。

yu'zhi'zhong'fu 竿旄旌旗，执帜在郊；虽有宝珠，无路致之。

yu'zhi'xiao'guo 李华再实，鸿卵降集；仁德以兴，阴国受福。

yu'zhi'ji'ji 白马赤乌，战于东都；天辅有德，败悔为忧。

yu'zhi'wei'ji 采薪得麟，大命陨颠。豪雄争名，天下四分。

sui'zhi'sui 鸟鸣东西，迎其群侣；不得自专，空返独还。

sui'zhi'gan 鼻目易处，不知香臭；君迷于事，失其宠位。

sui'zhi'kun 唐虞相辅，鸟兽喜舞；安乐无事，国家富有。

sui'zhi'tun 左辅右弼，金玉满柜；常盈不亡，富如敖仓。

sui'zhi'meng 苍龙单独，与石相触，摧折两角。

sui'zhi'xu 钓目厌部，善逐人走；来嫁无夫，不安其庐。

sui'zhi'song 逐虎驱狼，避者不祥。凶恶北行，与喜相逢。

sui'zhi'shi 赍贝赎狸，不听我辞。系于虎须，牵不得来。

sui'zhi'bi 同载共舆，中道别去；丧我元夫，独与孤居。

sui'zhi'xiao'xu 奋翅鼓翼，将之嘉国；愆期失时，反得所欲。

sui'zhi'lv 目倾心惑，夏姬在侧；申公颠倒，巫臣乱国。

sui'zhi'tai 搏鸠弹鹊，逐兔山北；九尽日暮，失获无得。

sui'zhi'pi 鹿求其子，虎庐之里；唐伯季耳，贪不我许。

sui'zhi'tong'ren 败鱼鲍室，臭不可息；上山履涂，归伤我足。

sui'zhi'da'you 华灯百枝，消衰暗微；精光讫尽，奄有灰靡。

sui'zhi'qian 颜叔子夏，遨游仁宇；温良受福，不失其所。

sui'zhi'yu 梁柱坚固，子孙蕃盛；福喜盈积，终无祸悔。

sui'zhi'gu 边鄙不耸，民狎其野；穑人成功，年岁大有。

sui'zhi'lin 虵牛鸣呴，呼求水潦。云雨大会，流成河海。

sui'zhi'guan 志合意同，姬姜相从；嘉耦在门，夫子悦喜。

sui'zhi'ke'shi 白马驳骝，更生不休；富有商人，利得如丘。

sui'zhi'ben 大姒夏禹，经启九道；各有攸家，民得安所。

sui'zhi'bo 甲戊己庚，随时转行；不失其心，得且安宁。

sui'zhi'fu 穆违百里，使孟厉武；将帅袭战，败于淆口。

sui'zhi'wu'wang 茅茹本居，与类相扶；顾慕群旅，不离其巢。

sui'zhi'da'xu 伯仲叔季，日暮寝寐；坐卧失明，丧其贝囊。

sui'zhi'yi 亡羊捕牢，张氏失牛；騂驷奔走，鹄盗我鱼。

sui'zhi'da'guo 雀目燕颡，畏昏无光；思我狡童，不见子充。

sui'zhi'kan 入暗出明，动作有光；运转休息，常乐允康。

sui'zhi'li 不胜私情，以利自婴；北室出孤，毁其良家。

sui'zhi'xian 称幸上灵，媚悦于神；受福重重，子孙蕃功。

sui'zhi'heng 齐姜叔子，天文在位；实沉参墟，封为康侯。

sui'zhi'dun 遨游无患，出入安全；长受其欢，君子万年。

sui'zhi'da'zhaung 被服文德，升入大麓；四门雍肃，登受大福。

sui'zhi'jin 负金怀玉，南归嘉国；蜂虿不螫，利入我室。

sui'zhi'ming'yi 日在阜颠，乡昧为昏；小人成群，君子伤伦。

sui'zhi'jia'ren 水父海母，先来鸣呴；泽皋之土，从高而处。

sui'zhi'kui 东邻少女，为王长妇；柔顺利贞，宜夫寿子。

sui'zhi'jian 戴瓶望天，不见星辰；愿小失大，福逃于外。

sui'zhi'jie 王乔不病，狗头不痛；三尸失履，乏我逆从。

sui'zhi'sun 使燕筑室，身无庇宿；家不容车，微我衣服。

sui'zhi'yi 威权分离，乌夜徘徊；争蔽月光，大人诛伤。

sui'zhi'jue 辩变白黑，巧言乱国；大人失福，君子迷惑。

sui'zhi'gou 依踞甲铠，敝筐受贝。大人不顾，少妇不取，弃捐于道。

sui'zhi'cui 燕雀衘茆，以生孚乳。兄弟六人，妓好悌孝。得心欢欣，和悦相乐。

sui'zhi'sheng 登几上舆，驾驷南游；合从散衡，燕秦以僵。

sui'zhi'kun 黩黩许许，仇偶相得；冰入炭室，消亡不息。

sui'zhi'jing 鸱鴞破斧，邦人危殆；赖其忠德，转祸为福。倾亡复立。

sui'zhi'ge 载金贩狗，利弃我走；藏匿渊渠，悔折为咎。

sui'zhi'ding 泉坑复平，宇室安宁；忧患解除，赖福长生。

sui'zhi'zhen 骊姬谗嬉，与二孽谋。谮啄恭子，贼害忠孝。驾出嘉门，商伯有喜。

sui'zhi'gen 刺羊不当，血少无羹；女执空筐，不得采桑。

sui'zhi'jian 牧羊稻园，闻虎喧嚾；畏惧悚息，终无祸患。

sui'zhi'gui'mei 明德隐伏，麟凤远匿；周室倾侧，不知所息。

sui'zhi'feng 邻不我顾，而求玉女；身多秃癞，谁肯媚者！

sui'zhi'lv 初虽无舆，后得战车；赖幸逢福，不罹兵革。

sui'zhi'xun 水坏我里，东流为海；龟凫欢嚣，不睹王母。

sui'zhi'dui 两心不同，或欲西东；明论终始，莫适所从。

sui'zhi'huan 天帝悬车，废礼不朝；禳福不制，失其宠家。

sui'zhi'jie 交川合浦，远湿难处；水土不同，思吾皇祖。

sui'zhi'zhong'fu 勾践之危，栖于会稽；太宰机言，越国复存。

sui'zhi'xiao'guo 慈乌鸣鸠，执一无尤；寝门内治，君子悦喜。

sui'zhi'ji'ji 当年早寡，独立孤居；鸡鸣犬吠，无敢问诸。我生不遇，独离寒苦。

sui'zhi'wei'ji 江河变服，淫湎无侧；高位颠崩，宠禄反覆。

gu'zhi'gu 鲂生江淮，一转为百；周流天下，无有难恶。

gu'zhi'gan 首泽与目，载受福庆；我有好爵，与汝相迎。

gu'zhi'kun 䡘䡘轠轠，岁莫偏蔽，宠名捐弃，君衰在位。

gu'zhi'tun 折若蔽日，兰屏王目。司马无良，平子没伤。

gu'zhi'meng 家在海隅，挠绕深流；王孙单行，无妄以趍。

gu'zhi'xu 执义秉德，不危不殆。延颈盘桓，安其室檀。屯耗未得，终无大恤。

gu'zhi'song 长舌乱家，大斧破车；阳阴不得，姬姜衰忧。

gu'zhi'shi 二人异路，东趍西步；千里之外，不相知处。

gu'zhi'bi 视暗不见，云蔽日光；不见子都，郑人心伤。

gu'zhi'xiao'xu 初忧后喜，与福为市；八佾列陈，饮御嘉友。

gu'zhi'lv 童妾独宿，长女未室；利无所得。

gu'zhi'tai 玄黄四塞，阴雌伏谋；呼我墙屋，为巫所识。

gu'zhi'pi 中复摧颓，常恐衰微；老复赖庆，五羖为相。

gu'zhi'tong'ren 伯氏杀羊，行悖天时；亳社夷烧，朝歌丘墟。

gu'zhi'da'you 日短夜长，禄命分张；早离父兄，免见忧伤。

gu'zhi'qian 采唐沫乡，期于桑中；失期不会，忧思约带。

gu'zhi'yu 昧视无光，夜不见明；冥抵空床，季叶逃亡。

gu'zhi'sui 举趾振翼，南至嘉国；见我伯姊，与惠相得。

gu'zhi'lin 则天顺时，周流其墟；与乐并居，元有咎忧。

gu'zhi'guan 虿室蜂户，螫我手足；不可进取，为吾害咎。

gu'zhi'ke'shi 公孙驾骊，载游东齐；延陵悦产，遗季紵衣。

gu'zhi'ben 转作骊山，大失人心；刘季发怒，禽灭子婴。

gu'zhi'bo 羊肠九萦，相推稍前；止须王孙，乃能上天。

gu'zhi'fu 螮蝀充侧，佞人倾惑；女谒横行，正道壅塞。

gu'zhi'wu'wang 福禄不遂，家多怪祟；麋鹿悲啼，思其大雄。

gu'zhi'da'xu 云雷因积，大雨重叠；久不见日，使心悒悒。

gu'zhi'yi 三河俱合，水怒踊跃；坏我王室，民困无食。

gu'zhi'da'guo 旦雨夜行，早遍辟城；更相覆倾，终无所成。

gu'zhi'kan 褒后生虵，垂老盲微；侧跌哀公，酉灭黄离。

gu'zhi'li 鸿雁南飞，随时休息；转逐天和，千岁不衰。

gu'zhi'xian 后时失利，不得所欲；莫亨偕结，自逐自逐。

gu'zhi'heng 心多恨悔，出言为怪；枭鸣室北，丑声可恶。请谒不得。

gu'zhi'dun 四马过隙，时难再得；尼父孔圣，系而不食。

gu'zhi'da'zhaung 阴变为阳，女化为男；治道得通，君臣相承。

gu'zhi'jin 昆仑源口，流行不止；龙门砥柱，民不安处。母归孩子，黄麑悦喜。

gu'zhi'ming'yi 葛累蒙棘，华不得实；谗佞乱政，使恩壅塞。

gu'zhi'jia'ren 公无长驱，大王骏马；非其当所，伤折为害。

gu'zhi'kui 大仓充盈，庶民蕃盛，年岁熟荣。

gu'zhi'jian 执蕡照牺，为风所吹；火灭无光，不见玄黄。

gu'zhi'jie 鸟反故巢，归其室家。心平意正，与叔相和。登高殒坠，失其宠贵。

gu'zhi'sun 弩弛弓藏，良犬不行；内无怨女，征夫在堂。

gu'zhi'yi 特牺孔博，日新其德；文公燎猎，姜氏受福。

gu'zhi'jue 季秋孟冬，寒露霜降；大阴在庭，品物不生。鸡犬夜鸣，家扰数惊。

gu'zhi'gou 心多恨悔，出门见怪；有虵三足，丑声可恶。嫫母为媒，请求不得。

gu'zhi'cui 虎豹争强，道闭不通；小人欢讼，贪夫受空。

gu'zhi'sheng 鸡方啄粟，为狐所逐；走不得食，惶惧惕息。

gu'zhi'kun 陈妫敬仲，兆兴齐姜；乃适营丘，八世大昌。

gu'zhi'jing 昊天白日，照临我国；万民康宁，咸赖嘉福。

gu'zhi'ge 云梦大薮，嘉有所在；虞人共职，骊驹乐喜。

gu'zhi'ding 獐鹿鸡兔，群聚东国；俱往逐追；九齚十得。主君有喜。

gu'zhi'zhen 德惠孔明，虽衰复章，保其室堂。

gu'zhi'gen 天之所坏，不可强支；众口嘈嘈，虽贵必危。

gu'zhi'jian 天之奥隅，尧舜所居；可以全身，保我邦家。

gu'zhi'gui'mei 下泉苞稂，十年无王。荀伯遇时，忧念周京。

gu'zhi'feng 江河海隅，众利聚居；可以遨游，卒岁无忧。

gu'zhi'lv 南山黄竹，三身六目。出入制命，东皇宣政。主尊君安，郑国无患。

gu'zhi'xun 重驿置之，来除我忧；与喜俱居，同其福休。

gu'zhi'dui 南山高岗，麟凤室堂；含和履中，国无灾殃。

gu'zhi'huan 紫芝朱草，与仙为侣；公尸侑食，福禄来下。

gu'zhi'jie 宫成室就，进乐相舞；英俊在堂，福禄光明。

gu'zhi'zhong'fu 商人子孙，资无所有；贪狼逐狐，留连都市。还辕内乡，嘉喜何咎。

gu'zhi'xiao'guo 执贽入朝，献其狐裘；元戎爕安，沙漠以欢。

gu'zhi'ji'ji 涌泉汩汩，南流不绝；坏败邑里，家无所处。

gu'zhi'wei'ji 固阴冱寒，常冰不温；凌人情怠，大雹为灾。

lin'zhi'lin 弱水之上，有西王母；生不知老，与天相保。行者危怠，利居善喜。

lin'zhi'gan 黄獹生马，白戌为母。晋师在郊，虞公出走。

lin'zhi'kun 仓唐奉使，中山以孝；文侯悦喜，击子徵召。

lin'zhi'tun 机关不便，不能出言；精诚不通，为人所冤。

lin'zhi'meng 白茅醴酒，灵巫拜祷；神嗜饮食，使君寿考。

lin'zhi'xu 重瞳四乳，耳聪目明；普为仁表，圣作元辅。

lin'zhi'song 水长无船，破城坏堤；大夫从役，困于泥涂。一朝丧殒，不见少妻。

lin'zhi'shi 二人俱行，各遗其囊。鸿鹄失珠，无以为明。

lin'zhi'bi 随时转行，不失其常。咸乐厥类，身无咎殃。

lin'zhi'xiao'xu 蔡女荡舟，为国患忧；褒后在侧，屏蔽王目。搔扰六国。

lin'zhi'lv 驾龙骑虎，周遍天下；为人所使，西见王母。不忧不殆。

lin'zhi'tai 员怨之吴，画策阖闾；鞭平服荆，除大咎殃。威震敌国，还受上卿。

lin'zhi'pi 唐邑之墟，晋人之居。虞叔受福，寔沈是国，世载其乐。

lin'zhi'tong'ren 管鲍相知，至德不离；三言相桓，齐国以安。

lin'zhi'da'you 三十无室，长女独宿；心劳未得，忧在胸臆。

lin'zhi'qian 散涣水长，风吹我乡。火灭无光，堕败桓公。

lin'zhi'yu 飞蜎蠕动，各有配偶；小大相保，咸得其所。

lin'zhi'sui 安乐几筵，未出王门。

lin'zhi'gu 火生月窟，上下恩塞；抵乱我国。

lin'zhi'guan 长生无极，子孙千亿；柏柱载青，坚固不倾。

lin'zhi'ke'shi 钦敬昊天，历象星辰；宣授民时，阴阳和调。

lin'zhi'ben 三河俱合，水怒踊跃；坏我王屋，民困于食。

lin'zhi'bo 寿如松乔，与日月俱；常安康乐，不见祸忧。

lin'zhi'fu 天之所予，福禄常在。不忧危殆。

lin'zhi'wu'wang 受谶六符，招摇空虚；虽跌无忧，保我全财。

lin'zhi'da'xu 赍金买车，失道后时；劳罢为会，我心则休。

lin'zhi'yi 华首山头，仙道所游；利以居止，长无忧咎。

lin'zhi'da'guo 采唐沫乡，要期桑中；失信不会，忧思约带。

lin'zhi'kan 八面九口，长舌为斧；斫破瑚琏，殷商绝后。

lin'zhi'li 临溪蟠枝，虽恐不危，乐以笑歌。

lin'zhi'xian 泱泱沸溢，水泉为害，使我无赖。

lin'zhi'heng 蝗螟为贼，伤害稼穑；愁饥于年，农夫鲜食。

lin'zhi'dun 八百诸侯，不期同时；慕西文德，兴我宗族。家门雍雍。

lin'zhi'da'zhaung 长男少女，相向笑语；来欢致福，和悦乐喜。

lin'zhi'jin 平国不君，夏氏作乱；乌号窃发，灵公殒命。

lin'zhi'ming'yi 春多膏泽，夏润优渥；稼穑熟成，亩获百斛。

lin'zhi'jia'ren 客宿卧寒，席蓐不安；行危为害，留止得欢。

lin'zhi'kui 乘桴于海，虽惧不殆；母载其子，终焉何咎？

lin'zhi'jian 手拙不便，不能伐檀；车无轴辕，行者苦难。

lin'zhi'jie 唐虞相辅，鸟兽喜舞；民安无事，国家富有。

lin'zhi'sun 秋蛇向穴，不失其节；夫人姜氏，自齐复入。

lin'zhi'yi 病笃难医，和不能治；命终斯讫，下即蒿庐。

lin'zhi'jue 青蛉如云，城邑闲门；国君卫守，民困于患。

lin'zhi'gou 牙孽生齿，室堂启户；幽人利贞，鼓翼起舞。

lin'zhi'cui 凫游江海，没行千里；以为死亡，复见空桑。长生乐乡。

lin'zhi'sheng 黄帝出游，驾龙乘马。东上太山，南游齐鲁；邦国咸喜。

lin'zhi'kun 履危不止，与鬼相视；惊恐失气，如骑虎尾。

lin'zhi'jing 秋南春北，不失消息；涉和履中，时无隐慝。

lin'zhi'ge 龙门砥柱，通利水道；百川顺流，民安其居。

lin'zhi'ding 千岁庙堂，栋桡倾僵；天厌周德，失其宠光。

lin'zhi'zhen 折若蔽目，不见稚叔；三足孤乌，远离室家。

lin'zhi'gen 望叔山北，陵隔我目；不见所得，使我忧惑。

lin'zhi'jian 匏瓠之恩，一亩千室。万国都邑，北门有福。

lin'zhi'gui'mei 域域牧牧，忧祸相半；隔以岩山，室家分散。

lin'zhi'feng 骐驎騄耳，游食萍草；逍遥石门。循山上下，不失其所。

lin'zhi'lv 天所祚昌，文以为良；笃生武王，姬受其福。

lin'zhi'xun 羊肠九萦，相推稍前；止须王孙，乃能上天。

lin'zhi'dui 贫鬼守门，日破我盆；孤牝不驹，鸡不成雏。

lin'zhi'huan 饱食从容，出门上堂；不失其常，家无凶殃。

lin'zhi'jie 阴淫不止，白马为汹，皋泽之子，就高而处。

lin'zhi'zhong'fu 执戈俱立，以备暴急；千人守门，因以益卑。终安何畏？

lin'zhi'xiao'guo 夹河为婚，水长无船；遥心失望，不见欢君。

lin'zhi'ji'ji 阴阳变化，各得其宜；上下顺通，奏为肤功。

lin'zhi'wei'ji 任劣德薄，失其臣妾；田不见禽，犬无所齚。

guan'zhi'guan 历山之下，虞舜所处，躬耕致孝，名闻四海。为尧所荐，缵位天子。

guan'zhi'gan 蜎飞蠕动，各有所配；欢悦相逢，咸得其处。

guan'zhi'kun 继祀宗邑，追明成康；光照万国，享世久长。疾病不医，下即蒿庐。

guan'zhi'tun 秋冬探巢，不得鹊雏；衘指北去，愧我少姬。

guan'zhi'meng 童妾独宿，长女未室；利无所得。

guan'zhi'xu 鸿波逆流，主人潜去，蒿蓬代柱，大屋颠仆。

guan'zhi'song 日暗不明，谗夫在堂；左辟疾瘁，君失其光。

guan'zhi'shi 王孙季子，相与孝友。明允笃诚，升擢荐举；为国干辅。

guan'zhi'bi 麟趾龙身，日取三千；南上苍梧，与福为昏。道里夷易，安全无患。

guan'zhi'xiao'xu 三子成驹，破其坚车；轮载空舆，后时失期。

guan'zhi'lv 逐祸除患，道德神仙；遏恶万里，常欢以安。

guan'zhi'tai 黄池之盟，吴晋争强；勾践为患，夷国不安。

guan'zhi'pi 青牛白咽，呼我俱田；历山之下，可以多耕。岁露时节，人民安宁。

guan'zhi'tong'ren 有头无目，不见菽粟；消耗为疾，三年不复。

guan'zhi'da'you 山没丘浮，陆为水鱼；燕雀无巢，民无室庐。

guan'zhi'qian 高岗凤凰，朝阳梧桐；噰噰喈喈，菶菶萋萋。陈辞不多，以告孔嘉。

guan'zhi'yu 鳏寡独宿，忧动胸臆；莫与宿食。

guan'zhi'sui 马踬破车，恶妇破家；青蝇污白，共子离居。

guan'zhi'gu 长女三嫁，进退不羞；逐狐作妖，行者离忧。

guan'zhi'lin 人无定法，缓除才出。地雄走归，阳不制阴；男失其家。

guan'zhi'ke'shi 茹芝饵黄，饮食玉英；与神流通，长无忧凶。

guan'zhi'ben 东行无门，西出华山；道塞畏难，游子为患。

guan'zhi'bo 寿如松乔，与日月俱；常安康乐，不罹祸忧。

guan'zhi'fu 探鷇得螽，所愿不喜；道宜小人，君子咎蹇。

guan'zhi'wu'wang 蜗螺生子，深目黑丑；虽饰相就，众人莫取。

guan'zhi'da'xu 喜怒不时，雪霜为灾；稼穑无功，后稷饥忧。

guan'zhi'yi 乌升鹊举，照流东海。厖降庭坚，为陶叔后；封圻蓼六，履禄绥厚。

guan'zhi'da'guo 黄离白日，照我四国，元首昭明，民赖其福。

guan'zhi'kan 黍稷醇醲，敬奉山宗。神嗜饮食，甘雨嘉降；独蒙福力，时灾不至。

guan'zhi'li 福过我里，入门笑喜；与吾利市。

guan'zhi'xian 昼卧里门，悚惕不安；目不得阂，鬼搔我足。

guan'zhi'heng 春草荣华，长女宜夫；受福多年，世有封禄。

guan'zhi'dun 雍门内崩，贼贤伤人；暴乱狂悖，简公失位。

guan'zhi'da'zhaung 心志无良，昌披妄行；触抵墙壁，不见户房。

guan'zhi'jin 胶车木马，不利远贾；出门为患，安止得全。

guan'zhi'ming'yi 家在海隅，桡短流深；企立望宋，无木以趋。

guan'zhi'jia'ren 冬叶枯槁，当风于道；蒙被尘埃，左右劳苦。

guan'zhi'kui 过时不行，妄逐王公；老女失度，不安其居。

guan'zhi'jian 履泥污足，名困身辱；两仇相当，身为疾病。

guan'zhi'jie 精华堕落，形体丑恶；龉龃挫顿，枯槁腐蠹。

guan'zhi'sun 长生无极，子孙千亿；柏柱载青，坚固不倾。

guan'zhi'yi 去辛就蓼，毒愈酷毒；避穽入坑，忧患日生。

guan'zhi'jue 行尧钦德，养贤致福；众英积聚，国无寇贼。

guan'zhi'gou 狗逐兔走，俱入谷口；与虎逢晤，迫不得去。

guan'zhi'cui 望尚阿衡，太宰周公，藩屏汤武，立为侯王。

guan'zhi'sheng 清人高子，久屯野外；逍遥不归，思我慈母。

guan'zhi'kun 三虫作蛊，削迹无与；胜母盗泉，君不安处。

guan'zhi'jing 驴作龙身，进所无前；三日五夜，得其所钦。

guan'zhi'ge 黄里绿衣，君服不宜；淫湎毁常，失其宠光。

guan'zhi'ding 天所顾佑，祸灾不至。安吉不惧。

guan'zhi'zhen 盘纡九回，行道留难；止须子丘，乃睹所欢。

guan'zhi'gen 暴虐失国，为下所逐；北奔阴月，王居旄头。

guan'zhi'jian 衘騂从龙，至于华东；与离相逢，送致于邦。

guan'zhi'gui'mei 铜人铁距，雨露劳苦；终日卒岁，无有休息。

guan'zhi'feng 大人失宜，盈满复亏；长冬之木，盛者灭衰。

guan'zhi'lv 梅李冬实，国多盗贼；乱扰并作，王不能制。

guan'zhi'xun 泽枯无鱼，山童无株；长女嫉妬，使身空虚。

guan'zhi'dui 天门东虚，既尽为灾；膉𦝢黯苍，秦伯受殃。

guan'zhi'huan 褰衣涉河，水深渍衣；赖幸舟子，济脱无他。

guan'zhi'jie 推车上山，高仰重难；终日至暮，惟见阜颠。

guan'zhi'zhong'fu 鼎易其耳，热不可举；大路壅塞，旅人心苦。

guan'zhi'xiao'guo 四乱不安，东西为患；退身止足，无出邦域。乃得完全，赖其生福。

guan'zhi'ji'ji 班马还师，以息劳罢；役夫嘉喜，入户见妻。

guan'zhi'wei'ji 积德不怠，遇主逢时；载喜渭阳，身受荣光。

ke'shi'zhi'ke'shi 麒麟凤凰，善政德祥；阴阳和调，国无灾殃。

ke'shi'zhi'gan 北风相牵，提笑语言；伯歌叔舞，宴乐以喜。

ke'shi'zhi'kun 甲戊己庚，随时运行。不失常节，达性任情；各乐其类。

ke'shi'zhi'tun 破亡之虚，神祇哀忧；进往无光，留止有庆。

ke'shi'zhi'meng 注斯膏泽，捍卫百毒；防以江南，虺不能螫。

ke'shi'zhi'xu 日月相望，光辉盛昌；三圣茂功，仁德大隆。

ke'shi'zhi'song 大蛇巨鱼，战于国郊；上下隔塞，卫侯庐曹。

ke'shi'zhi'shi 龙入天关，经历九山。登高上下，道里险难；日晏不食，绝无甘酸。

ke'shi'zhi'bi 沙漠北塞，绝无水泉；君子征凶，役夫苦艰。

ke'shi'zhi'xiao'xu 关折门启，衿带解堕；福与善坐，忧不为祸。

ke'shi'zhi'lv 狼虎所嘷，患害必遭；不利有为，宜以遁逃。

ke'shi'zhi'tai 金精耀怒，带剑过午。两虎相距，弓弩满野；虽忧无苦。

ke'shi'zhi'pi 朽根枯树，叶落花去；卒逢火焱，相随偃仆。

ke'shi'zhi'tong'ren 入和出明，动作有光；转运休息，常乐永康。

ke'shi'zhi'da'you 国多忌讳，大人恒畏；结口无患，可以长存。

ke'shi'zhi'qian 天地淳厚，六合光明；阴阳顺序，以成厥功。

ke'shi'zhi'yu 裸裎逐狐，为人观笑。牝鸡雄晨，主作乱妖。

ke'shi'zhi'sui 阴升阳伏，桀失其室；相喂不食。

ke'shi'zhi'gu 蜎飞蠢动，各有配偶；小大相保，咸得其所。

ke'shi'zhi'lin 鬼守我庐，欲呼伯去；曾孙寿考，司命不许。与生相保。

ke'shi'zhi'guan 祸走患伏，喜为我福；凶恶消亡，灾害不作。

ke'shi'zhi'ben 智不别扬，张狂妄行；蹈渊仆颠，伤杀伯身。

ke'shi'zhi'bo 凶忧灾殃，日益章明；祸不可休，三郤夷伤。

ke'shi'zhi'fu 长尾蜲蛇，画地为河；深不可涉，阻绝以无。惆然愤息。

ke'shi'zhi'wu'wang 爱我婴女，牵引不与；冀幸高贵，反得贱下。

ke'shi'zhi'da'xu 凫游江海，甘乐其饵；既不近人，虽惊不骇。

ke'shi'zhi'yi 明灭光息，不能复食；精魄既丧，以夜为室。

ke'shi'zhi'da'guo 奇适无偶，习靖独处；所愿不从，心思劳苦。

ke'shi'zhi'kan 葛藟蒙棘，华不得实；谗佞乱政，使忠壅塞。

ke'shi'zhi'li 鹊笑鸠舞，来遗我酒；大喜在后，授吾龟纽。龙喜张口，起拜福祉。

ke'shi'zhi'xian 摇尾逐灾，云沉孽除；洿泥生粱，下为田主。

ke'shi'zhi'heng 白鹤𠾑珠，夜食为明；膏润优渥，国岁年丰。

ke'shi'zhi'dun 内执柔德，止讼以默；宗邑赖德，祸灾不作。

ke'shi'zhi'da'zhaung 犬吠惊骇，公拔戈起；玄冥厌火，消散瓦解。

ke'shi'zhi'jin 公悦妪喜，孙子俱在；荣誉日登，福禄来处。

ke'shi'zhi'ming'yi 鸟鸣捕鷇，长欲飞去；循枝上下，适与风遇。颠陨树根，命不可救。

ke'shi'zhi'jia'ren 析薪炽酒，使媒求妇；和合齐宋，姜子悦喜。

ke'shi'zhi'kui 邻不可顾，而求玉女；身多疾癞，谁当媚者。

ke'shi'zhi'jian 远视无明，不知青黄；黈纩塞耳，使君暗聋。

ke'shi'zhi'jie 克身己整，逢禹巡狩；赐我玄圭，蒙受福祉。

ke'shi'zhi'sun 远望千里，不见黑子；离娄之明，无益于光。

ke'shi'zhi'yi 斧斤所砟，疮痏不息；针石不施，下即空室。

ke'shi'zhi'jue 齐侯少子，才略美好；求我长女，贱薄不与。反得丑陋，后乃大悔。

ke'shi'zhi'gou 失俪后旅，天门地户；不知所在，安止无咎。

ke'shi'zhi'cui 乌孙氏女，深目黑丑；嗜欲不同，过时无偶。

ke'shi'zhi'sheng 叔驾纯骝，南至东莱；求索驹马，道悦中止。

ke'shi'zhi'kun 二女宝珠，误郑大夫；君父无礼，自为作笑。

ke'shi'zhi'jing 阳城太室，神明所息；仁智之居，独无兵革。

ke'shi'zhi'ge 大蛇为殃，使道不通；岁露尠少，年谷败伤。

ke'shi'zhi'ding 三足孤乌，灵明为御；司过罚恶，自残其家。毁败为忧。

ke'shi'zhi'zhen 车虽驾，两靷绝；马欲步，双轮脱。行不至，道遇害。

ke'shi'zhi'gen 郁怏不明，为阴所伤；众雾集聚，共夺日光。

ke'shi'zhi'jian 鸋鴂鸱鴞，治成御灾；周公勤劳，绥德安家。

ke'shi'zhi'gui'mei 名成德就，项领不试；景公耄老，尼父逝去。

ke'shi'zhi'feng 一夫两心，岐刺不深；所为无功，求事不成。

ke'shi'zhi'lv 羿张乌号，彀射天狼；赵国雄勇，败于荥阳。

ke'shi'zhi'xun 东家杀牛，污臭腥臊；神背西顾，命绝衰周。

ke'shi'zhi'dui 火起吾后，喜炙我鹿；苍龙𠾑水，泉噀柱屋。虽忧无咎。

ke'shi'zhi'huan 桃雀窃脂，巢于小枝；摇动不安，为风所吹。寒心栗栗，常忧不殆。

ke'shi'zhi'jie 徙足去域，飞入东国；有所畏避，深藏隐匿。

ke'shi'zhi'zhong'fu 琼英朱草，仁政得道；凫鷖在渚，福禄来下。

ke'shi'zhi'xiao'guo 陈蔡之危，从者饥罢；明德上通，忧不为凶。

ke'shi'zhi'ji'ji 春桃生花，季女宜家；受福多年，男为封君。

ke'shi'zhi'wei'ji 径邪贼田，政恶伤民；夫妇呪诅，太上覆颠。

ben'zhi'ben 政不暴虐，凤凰来舍；四时顺节，民安其居。

ben'zhi'gan 八口九头，长舌破家；帝辛沉湎，商灭其墟。

ben'zhi'kun 鬼守我门，呼伯入山；去其室家，舍其兆墓。

ben'zhi'tun 日出阜东，山蔽其明；章甫荐屦，箕子𦍕狂。

ben'zhi'meng 戴盆望天，不见星辰；顾小失大，福逃墙外。

ben'zhi'xu 两轮并转，南上大阪；四马共辕，无有重难。与语笑言。

ben'zhi'song 羊惊狼虎，悚耳群聚；行旅稽难，留连愁苦。

ben'zhi'shi 楩生荆山，命制输班。袍衣剥脱，夏热冬寒。立饿枯槁，众人莫怜。

ben'zhi'bi 鸟飞无翼，兔走折足。不常其德，自为羞辱。

ben'zhi'xiao'xu 条风制气，万物生出。明庶长养，花叶茂荣。

ben'zhi'lv 坤厚地德，庶物蕃息；平康正直，以绥大福。

ben'zhi'tai 昴毕附耳，将军求怒。径路隔塞，燕雀惊骇。

ben'zhi'pi 东风启户，黔啄翻舞；各乐其类，咸得生处。

ben'zhi'tong'ren 两足四翼，飞入家国；宁我伯姊，与母相得。

ben'zhi'da'you 岁暮花落，阳入阴室；万物伏匿，藏不可得。

ben'zhi'qian 释然远咎，避患害早；田获三狐，以贝为宝。

ben'zhi'yu 鹊延却缩，不见头目；日以困急，不能自复。

ben'zhi'sui 秋隼冬翔，数被严霜；鸡犬夜鸣，家扰不宁。

ben'zhi'gu 班马还师，以息劳罢。役夫嘉喜，入户见妻。

ben'zhi'lin 老杨日衰，条多枯枝。爵级不进，逐下摧隤。

ben'zhi'guan 顺风吹火，牵骑骥尾。易为功力，因惧受福。

ben'zhi'ke'shi 六人俱行，各遗其囊。黄鹤失珠，无以为明。

ben'zhi'bo 依叔墙隅，志下劳苦。楚相辰食，韩子低头。

ben'zhi'fu 三牛生狗，以戌为母。荆夷上侵，姬伯出走。

ben'zhi'wu'wang 鹤盗我珠，逃于东都。鹄怒追求，郭氏之墟。不见踪迹，反为患灾。

ben'zhi'da'xu 升舆中退，举事不遂。哺麋毁齿，失其道理。

ben'zhi'yi 鸿鹄高飞，鸣求其雌。雌来在户，雄哺嘻嘻。甚独劳苦，炰鳖脍鲤。

ben'zhi'da'guo 褰衣涉河，水深渍衣。幸赖舟子，济脱无他。

ben'zhi'kan 虎啮龙指，太山之崖。天命不佑，不见其雌。

ben'zhi'li 明不处暗，智不履危。终日卒岁，乐以笑歌。

ben'zhi'xian 三足俱行，倾危善僵。六指不使，慁累弟兄。树柱阂车，失其正当。

ben'zhi'heng 舍车而徒，亡其驳牛。虽丧白头，酒以疗忧。

ben'zhi'dun 析薪炽酒，使媒求妇。和合齐宋，姜子悦喜。

ben'zhi'da'zhaung 夜视无明，不利贾商。子反笑欢，与市为仇。

ben'zhi'jin 徒行离车，不冒泥涂。利以休居。

ben'zhi'ming'yi 作室山根，人以为安。一昔崩颠，破我壶飱。

ben'zhi'jia'ren 山东山西，各自言安。虽相登望，意未同堂。

ben'zhi'kui 君子在朝，凶言去消。惊骇逐狼，不见英雄。

ben'zhi'jian 𨏈𨏈坟坟，火烧山根。不润我邻，独不蒙恩。

ben'zhi'jie 南山之蹊，真人所在。德配唐虞，天命为子。保佑歆享，身受大庆。

ben'zhi'sun 龙虵所聚，大水来处。泱泱濡濡，濙濙礚礚。使我无赖。

ben'zhi'yi 旃裘苫盖，慕德献服。边鄙不耸，以安王国。

ben'zhi'jue 光体春成，陈仓鸡鸣。阳明失道，不能自守。消亡为咎。

ben'zhi'gou 下泉苞稂，十年无王。荀伯遇时，忧念周京。

ben'zhi'cui 仁德不暴，五精就舍。四牧允厘，民安其居。

ben'zhi'sheng 随和重宝，众多贪有。相如睨柱，赵王危殆。

ben'zhi'kun 凤生五雏，长于南郭。君子康宁，悦乐身荣。

ben'zhi'jing 二人为侣，俱归北海。入门上堂，拜谒王母。劳赐我酒，女功悦喜。

ben'zhi'ge 逐忧去殃，洿泥生粱，下田为王。

ben'zhi'ding 东门之坛，茹藘在坂。礼义不行，与我心反。

ben'zhi'zhen 凫遇稻庐，甘乐趋鰌。虽驱不去。

ben'zhi'gen 清人高子，久屯外野。逍遥不归，思我君母。公子奉请，王孙嘉许。

ben'zhi'jian 谗人所言，语不成全。虎狼之患，不为我残。

ben'zhi'gui'mei 张罗捕鸠，鸟丽其灾。雌雄俱得，为罔所贼。

ben'zhi'feng 安仁尚德，东邻慕义，来安吾国。

ben'zhi'lv 猾丑如诚，前后相违。言如鳖咳，语不可知。

ben'zhi'xun 怀璧越乡，不可远行。蔡侯两裘，久苦流离。

ben'zhi'dui 伯氏归国，多所恨惑。车倾盖亡，身常惊惶。乃得其愿，雌雄相从。

ben'zhi'huan 火石相得，乾无润泽。利少囊缩，秪益促迫。

ben'zhi'jie 君知圣哲，鸣呼其友。镇德之徒，可以礼仕。

ben'zhi'zhong'fu 骑豚逐羊，不见所望。经涉虎庐，亡羝失羊。

ben'zhi'xiao'guo 玄黄瘣隤，行者劳罢。役夫憔悴，处子畏哀。

ben'zhi'ji'ji 右手掩目，不见长叔。失其所得，悔吝相仍。

ben'zhi'wei'ji 免冠进贤，步出朝门。仪体不正，贼孽为患。

bo'zhi'bo 行触大忌，与司命牾。执囚束缚，拘制于吏。幽人有喜。

bo'zhi'gan 穿胸狗邦，僵离旁舂。天地易纪，日月更始。

bo'zhi'kun 从风纵火，荻芝俱死。三害集房，十子中伤。

bo'zhi'tun 北山有枣，橘柚于聚。荷囊载香，盈我筐筥。

bo'zhi'meng 赍贝赎狸，不听我辞。系于虎须，牵不得来。

bo'zhi'xu 上下惟邪，戾其元夫。欢心隔塞，君子离居。

bo'zhi'song 二人辇车，徙去其家。井沸釜鸣，不可安居。

bo'zhi'shi 蹇驴不才，俊骥失时。罢于沙丘，筋力劳尽。

bo'zhi'bi 明伤之初，为穆出交，以谗复归。名曰竖牛，剥乱叔孙，喂于空丘。

bo'zhi'xiao'xu 天火大起，飞鸟惊骇。作事不时，自为身咎。

bo'zhi'lv 土与山连，共保岁寒。终无灾患，万世长安。

bo'zhi'tai 日出阜东，山蔽其明。章甫荐屦，箕子佯狂。

bo'zhi'pi 龙马上山，绝无水泉。喉燋唇乾，口不能言。

bo'zhi'tong'ren 雄处弱水，雌在海滨。别将持食，悲哀于心。

bo'zhi'da'you 庭燎夜明，追嗣日光。阳软不制，阴雄坐戾。

bo'zhi'qian 三妇同夫，忽不相思。志恒悲愁，颜色不怡。

bo'zhi'yu 鹤盗我珠，逃于东都。鹄怒追求，郭氏之墟。不见武迹，反为患灾。

bo'zhi'sui 獮猴冠带，盗载非位。众犬共吠，麇走蹶足。

bo'zhi'gu 黍稷禾稻，垂亩方好。中旱不雨，伤风病熇。

bo'zhi'lin 雄圣伏名，人匿麟远。走凤飞北，乱祸未息。

bo'zhi'guan 王母多福，天禄所伏。居之宠光，君子有福。

bo'zhi'ke'shi 班马还师，以息劳疲。役夫忻喜，入户见妻。

bo'zhi'ben 蹇裳涉河，流深渍衣。赖幸舟子，济脱无他。

bo'zhi'fu 被服文德，升入大麓。四门雍肃，登受大福。

bo'zhi'wu'wang 东邻嫁女，为王妃后。庄公筑馆，以尊王母。归于京师，季姜悦喜。

bo'zhi'da'xu 百足俱行，相辅为强。三圣翼事，王室宠光。

bo'zhi'yi 危坐至暮，请求不得。膏泽不降，政戾民忒。

bo'zhi'da'guo 百川朝海，流行不止。路虽辽远，无不到者。

bo'zhi'kan 乘骝驾骊，东至于齐。遭遇仁友，送我以资，厚得利归。

bo'zhi'li 礼坏乐崩，成子傲慢。欲求致理，力疲心烂。阴阳不调，成子骄傲，为简生殃。

bo'zhi'xian 三人辇车，乘入虎家。王母贪叨，盗我犁牛。

bo'zhi'heng 羊头兔足，少肉不饱。漏囊败粟，利无所得。

bo'zhi'dun 新田宜粟，上农得谷。君子惟好，以纡百福。

bo'zhi'da'zhaung 夷羿所射，发辄有获。双凫俱得，利以伐国。

bo'zhi'jin 凫舞鼓翼，嘉乐尧德。虞夏美功，要荒宾服。

bo'zhi'ming'yi 登丘上山，对酒道观。终年卒岁，优福无患。

bo'zhi'jia'ren 岁暮花落，阳入阴室。万物伏匿，藏不可得。

bo'zhi'kui 螟䖝为贼，害我禾谷。箪瓶空虚，饥无所食。

bo'zhi'jian 阳虎胁主，使得不通。火离为殃，年谷病伤。

bo'zhi'jie 四马共辕，东上泰山。騂骧同力，无有重难。与君笑言。

bo'zhi'sun 牧羊稻园，闻虎喧嚾。惧畏悚息，终无祸患。

bo'zhi'yi 扬花不时，冬实生危，忧多横贼。生不能服，昆仑之玉，所求必得。

bo'zhi'jue 高阜所在，阴气不临。洪水不处，为家利宝。

bo'zhi'gou 释然远咎，辟患害早。田获三狐，以贝为宝。君子所在，安宁不殆。

bo'zhi'cui 两目不明，日夺无光。胫足跛曳，不可以行，顿于丘旁。亡妾莫逐，嵬然独宿。

bo'zhi'sheng 鸿飞循陆，公出不复。伯氏客宿。

bo'zhi'kun 桑芳将落，陨其黄叶。失势倾侧，如无所得。

bo'zhi'jing 载船渡海，虽深难咎。孙子俱在，不失其所。

bo'zhi'ge 鹄求鱼食，道遇射弋。缯加我颈，缴缚羽翼。欲飞不能，为羿所得。

bo'zhi'ding 泥面乱头，忍耻少羞。日以削消，凶其自搯。

bo'zhi'zhen 佩玉累蕊，无以系之。孤悲独处，愁哀相忧。

bo'zhi'gen 巨虵大鰌，战于国郊。上下隔塞，逐君走逃。

bo'zhi'jian 已动死连。商子扬沙，石流狐狢。扰军鼓振，吏士恐落。

bo'zhi'gui'mei 二人俱行，别离特食。一身五心，乱无所得。

bo'zhi'feng 三圣相辅，鸟兽喜舞。安乐富有，三人偕偶。

bo'zhi'lv 三奇六耦，相随俱市。王孙善贾，先得利宝。居止不安，洪水为咎。

bo'zhi'xun 三人俱行，二人言北。伯仲欲南，少叔不得。中路分争，道鬭相贼。

bo'zhi'dui 播天舞，光地乳。神所守，乐无咎。言不信误。

bo'zhi'huan 坐争立讼，纷纷匆匆。卒成祸乱，灾及家公。

bo'zhi'jie 虵行蜿蜒，不能上阪。履节安居，可以无忧。

bo'zhi'zhong'fu 郤大墙坏，蠹众木折。狼虎为政，天降罪伐。

bo'zhi'xiao'guo 阳不违德，高山多泽。颜子逐兔，未有所得。

bo'zhi'ji'ji 心多畏恶，时愁自惧。虽有小咎，终无大悔。

bo'zhi'wei'ji 众神集聚，相与议语。南国虐乱，百姓愁苦。兴师征伐，更立贤主。

fu'zhi'fu 周师伐纣，克于牧野。甲子平旦，天下悦喜。

fu'zhi'gan 任重负力，东征不伏。陷泥履涂，雄师败覆。

fu'zhi'kun 义不胜情，以欲自营。觊利危宠，折角摧颈。

fu'zhi'tun 悬狟素飡，食非其任。失舆剥庐，休坐徙居，室家何忧。

fu'zhi'meng 鹞鸱娶妇，深目窈身。折腰不媚，与伯相背。

fu'zhi'xu 东风解冻，河川流通。西门子产，升擢有功。

fu'zhi'song 三足俱行，倾危善僵。六指不便，恩累弟兄。树柱关中，失其正当。

fu'zhi'shi 京庾积仓，黍稷以兴。已极行疾，至以餍饱。

fu'zhi'bi 南山之迹，真人所游。德配唐虞，天命为子。保佑歆享，身受大庆。

fu'zhi'xiao'xu 车驰人趍，卷甲相仇。齐鲁寇战，败于犬丘。

fu'zhi'lv 十五许室，柔顺有德。霜降既嫁，文以为合。先王日至，不利出域。

fu'zhi'tai 任力劣薄，远托邦国。转车不强，为痈所伤。

fu'zhi'pi 千岁旧室，将有困急。荷粮负囊，出门直北。

fu'zhi'tong'ren 恶灾殆盈，日益彰明。祸不可救，三郤夷伤。

fu'zhi'da'you 冠危戴患，身惊不安。与福驰逐，凶来入门。

fu'zhi'qian 虎狼并处，不可以仕。忠谋转政，祸必及己。退隐深山，身乃不殆。

fu'zhi'yu 卵与石鬭，麋碎无处。挈瓶之使，不为忧惧。

fu'zhi'sui 五心六意，岐道多怪。非君本志，生我恨悔。

fu'zhi'gu 雨雪载涂，东行破车。旅人无家，利益咨嗟。

fu'zhi'lin 尚刑怀义，月出平地。国乱天常，咎徵灭亡。

fu'zhi'guan 东行破车，步入危家。衡门穿射，无以为主。卖袍续食，糟糠不饱。

fu'zhi'ke'shi 逐禽出门，并失玉丸。往来井上，破甑缺盆。

fu'zhi'ben 孟春醴酒，使君寿考。南山多福，宜行贾市。稻梁雌雉，所至利喜。

fu'zhi'bo 持刃操肉，对酒不食。夫亡从军，少子入狱，抱膝独宿。

fu'zhi'wu'wang 踦牛伤暑，不能成亩。草莱不垦，年岁无有。

fu'zhi'da'xu 南邦大国，鬼魅满室。欢声相逐，为我行贼。

fu'zhi'yi 噂噂所言，莫如我恒。欢乐坚固，可以长安。

fu'zhi'da'guo 尧舜禹汤，四圣敦仁。允施德音，民安无穷。旅人相望，未同朝卿。

fu'zhi'kan 桎梏拘获，身入牢狱。髡刑受法，终不得释。耳闭道塞，求事不得。

fu'zhi'li 桀跖并处，民困愁苦。行旅迟迟，留连齐鲁。

fu'zhi'xian 求鸡获雏，买鳖失鱼。出入钧敌，利得无饶。齐姜宋子，婚姻孔嘉。

fu'zhi'heng 雨师驾驷，风伯吹云。秦楚争强，施不得行。

fu'zhi'dun 仲冬无秋，鸟鹊饥忧。困于米食，数惊鸇雕。

fu'zhi'da'zhaung 三羝上山，俱至阴安。遂到南阳，见其芝香。两崖相望，未同枕床。

fu'zhi'jin 飞至日南，还归辽东。雌雄相从，和鸣雍雍。解我迥春。

fu'zhi'ming'yi 尧饮舜舞，禹拜上酒。礼乐所丰，可以安处。保我淑女。

fu'zhi'jia'ren 太乙置酒，乐正起舞。万福攸同，可以安处，绥我齯齿。

fu'zhi'kui 白马騧骝，生乳不休。富我商人，得利饶优。

fu'zhi'jian 宛马疾步，盲师坐御。目不见路，中止不到。

fu'zhi'jie 春桃萌生，万物华荣。邦君所居，国乐无忧。

fu'zhi'sun 把珠入口，蓄为玉宝。得吾所有，欣然嘉喜。

fu'zhi'yi 襦烧袴燔，裸剥饥寒，病疟冻孪。

fu'zhi'jue 水沫沉浮，沮湿不居，为心疾忧。

fu'zhi'gou 行如桀纣，虽祷不祥。命衰绝周，文王乏祀。

fu'zhi'cui 蜱蜉戴盆，不能上山。脚推跛蹶，顿伤其颜。

fu'zhi'sheng 长子入狱，妇馈母哭。霜降愈甚，乡晦伏法。

fu'zhi'kun 求犬得兔，请新遇故。虽不当路，逾吾旧舍。

fu'zhi'jing 鸟鸣葭端，一呼三颠。摇动东西，危而不安。灵祝祷祉，疾病无患。

fu'zhi'ge 天厌禹德，命兴汤国。祓社衅鼓，以除民疾。

fu'zhi'ding 阴雾作匿，不见白日。邪径迷道，使君乱惑。

fu'zhi'zhen 猿堕高木，不踒手足。握珠怀玉，还归我室。

fu'zhi'gen 三骊负衡，南取芝香。秋兰芬馥，盛满匣匮。利我少姜。

fu'zhi'jian 春生夏乳，羽毛成就，举不失宜，君臣相好。盗走奔北，终无有晦。

fu'zhi'gui'mei 东行破车，远反室家。天命讫终，无所祷凶。

fu'zhi'feng 九雁列陈，雌独不群。为罾所牵，死于庖人。

fu'zhi'lv 二人辇车，徙去其家。井沸釜鸣，不可以居。

fu'zhi'xun 闭塞复通，与善相逢。甘棠之人，解我忧凶。

fu'zhi'dui 赋敛重数，政为民贼。杼轴空虚，去其家室。

fu'zhi'huan 怒非其怨，贪垢腐鼠。而呼鹊鸱，自分失饵。致被殃患。

fu'zhi'jie 簪跌带长，幽思穷苦。瘠貌小瘦，以病疾降。

fu'zhi'zhong'fu 三人俱行，各别采桑。蕴其筐莒，留我嘉旅。得归无咎，四月来处。

fu'zhi'xiao'guo 逐鸠南飞，与喜相随。并获鹿子，多得利归。虽忧不危。

fu'zhi'ji'ji 驱羊南行，与祸相逢。狼惊吾马，虎盗我子。悲恨自咎。

fu'zhi'wei'ji 东邻西国，福喜同乐。出得隋珠，留获和玉。俱利有喜。

wu'wang'zhi'wu'wang 夏台羑里，汤文厄处。皋陶听理，岐人悦喜。西望华夏，东归无咎。

wu'wang'zhi'gan 儋耳穿胸，僵离旁舂。天地易纪，日月更始。蝮螫我手，痛为吾毒。

wu'wang'zhi'kun 慈母之恩，长大无孙。消息襁褓，害不入门。

wu'wang'zhi'tun 伪言妄语，传相诖误。道左失迹，不知乡处。

wu'wang'zhi'meng 郁怏不明，阴积无光。日在北陆，万物雕藏。

wu'wang'zhi'xu 王母多福，天禄所伏。居之宠光，君子有昌。

wu'wang'zhi'song 不耕而获，家食不给。中女无良，长子徒足。踈齿善市，商人有息。

wu'wang'zhi'shi 火起上门，不为我残。跳脱东西，独得生完。不利出邻，病疾忧患。

wu'wang'zhi'bi 持刀操肉，对酒不食。夫亡从军，长子入狱。抱膝独宿。

wu'wang'zhi'xiao'xu 鰌鰕去海，游于枯里。街巷迫狭，不得自在。南北四极，渴馁成疾。

wu'wang'zhi'lv 哑哑笑喜，与欢饮酒。长乐行觞，千秋起舞。拜受大福。

wu'wang'zhi'tai 登高上山，宾于四门。吾士得欢，福为我根。

wu'wang'zhi'pi 天厌周德，命我南国。以礼静民，兵革休息。

wu'wang'zhi'tong'ren 壅遏堤防，水不得行。火光盛阳，阴霓伏匿。走归其乡。

wu'wang'zhi'da'you 海河都市，国之奥府。商人受福，少子玉食。

wu'wang'zhi'qian 东行避兵，南去不祥。西逐凶恶，北迎福生。与喜相逢。

wu'wang'zhi'yu 东家中女，嫫母㝡丑。三十无室，媒伯劳苦。

wu'wang'zhi'sui 破亡之国，天所不福。难以止息。

wu'wang'zhi'gu 骖驾蹇驴，日暮失时。居者无忧，保我乐娱。

wu'wang'zhi'lin 蝃蝀充侧，佞幸倾惑。女谒横行，正道壅塞。

wu'wang'zhi'guan 三羖五牂，相随俱行。迷入空泽，循谷直北。经涉六驳，为所伤贼。

wu'wang'zhi'ke'shi 戴喜抱子，与利为友。天之所命，不忧危殆。荀伯劳苦，未来王母。

wu'wang'zhi'ben 织缕未就，胜折无后。女工多能，乱我政事。

wu'wang'zhi'bo 行露之讼，贞女不行。君子无食，使道壅塞。

wu'wang'zhi'fu 羿张乌号，彀射天狼。钟鼓不鸣，将军振旅。赵国雄勇。鬭死荥阳。

wu'wang'zhi'da'xu 延颈望酒，不入我口。商人劳苦，利得无有。夏台羑里，虽危复喜。

wu'wang'zhi'yi 冠带南游，与喜相期。邀于嘉国，拜为逢时。

wu'wang'zhi'da'guo 东西触垣，不利出门。鱼藏深水，无以乐宾。爵级摧颓，光威减衰。

wu'wang'zhi'kan 两母十子，转息无已。五乳百雏，騂驳骊驹。

wu'wang'zhi'li 重黎祖后，司马太史。陆氏之灾，雕害悲苦。

wu'wang'zhi'xian 内执柔德，止讼以默。宗邑赖福，祸灾不作。

wu'wang'zhi'heng 采唐沫乡，要期桑中。失信不会，忧思约带。

wu'wang'zhi'dun 宫成立政，衣就缺袂。恭谦为卫，终无祸尤。

wu'wang'zhi'da'zhaung 麒麟凤凰，子孙盛昌。少齐在门，利以合婚。招衣弹冠，贵人所欢。

wu'wang'zhi'jin 乱危之国，不可涉域。机发身顿，遂至僵覆。

wu'wang'zhi'ming'yi 千雀万鸠，与鹞为仇。威挈不敌，虽众无益。为鹰所击。

wu'wang'zhi'jia'ren 众神集聚，相与议语；南国虐乱，百姓愁苦。兴师征讨，更立圣主。

wu'wang'zhi'kui 颜渊：闵骞，以礼自闲。君子所居，祸灾不存。

wu'wang'zhi'jian 三桓子孙，世秉国权。爵世上卿，富于周公。

wu'wang'zhi'jie 鹤鸣九皋，处子失时。载土贩盐，难为功巧。

wu'wang'zhi'sun 方轴圆轮，东行不前。组囊以锥，失其事便。还师振旅，兵革休止。

wu'wang'zhi'yi 鱼扰水浊，桀乱我国。驾龙出游，东之乐邑。天赐我禄，与生为福。

wu'wang'zhi'jue 白虎黑狼，伏司亦长。遮遏牛羊，病我商人。

wu'wang'zhi'gou 履危不安，趺顿我颜，伤踵为癞。

wu'wang'zhi'cui 三人辇车，乘入旁家。王母贪叨，盗我资财。亡失犁牛。

wu'wang'zhi'sheng 三雁南飞，俱就井地。鰕鰌饶有，利得过倍。

wu'wang'zhi'kun 鹰栖茂树，猴雀往来。一击获两，伏不枝梧。

wu'wang'zhi'jing 尧舜钦明，禹稷股肱。伊尹往来，进礼登堂。显德之徒，可以辅王。

wu'wang'zhi'ge 枯旱三年，草叶不生。粢盛空乏，无以供灵。

wu'wang'zhi'ding 口方缓唇，为和枢门。解释钩带，商旅以欢。

wu'wang'zhi'zhen 凫鷖池水，高陆为海。江河横流，鱼鳖成市。千里无墙，鸳凤游行。

wu'wang'zhi'gen 烹鱼失刀，驾马车亡。铅刀不及，鲂鲤腥臊。

wu'wang'zhi'jian 戎狄蹲踞，无礼贪叨。非吾族类，君子攸去。

wu'wang'zhi'gui'mei 渡河逾水，濡洿其尾。不为祸忧。捕鱼遇蟹，利得无几。

wu'wang'zhi'feng 河水小鱼，不宜劳烦。苛政苦民，君受其患。

wu'wang'zhi'lv 偃武修文，兵革休安。清人逍遥，未归空闲。

wu'wang'zhi'xun 九疑郁林，沮湿不中。鸾鸟所去，君子不安。

wu'wang'zhi'dui 持猬逢虎，患厌不起。遂至欢国，与福笑语，君王乐喜。

wu'wang'zhi'huan 狗生龙马，公劳妪苦。家无善驹，折悔为吝。

wu'wang'zhi'jie 婴孩求乳，慈母归子。黄麑悦喜，得其甘饵。

wu'wang'zhi'zhong'fu 有两赤鹞，从五隼噪。操矢无括，趣释尔财。扶伏听命，不敢动摇。

wu'wang'zhi'xiao'guo 伊尹智士，去桀耕野。执顺以强，文和无咎。

wu'wang'zhi'ji'ji 逐鹿西山，利入我门。阴阳和调，国无灾殃。长子东游，须其三仇。

wu'wang'zhi'wei'ji 龙兴之德，周武受福。长女宜家，与君相保。长股远行，狸且善藏。

da'xu'zhi'da'xu 朝鲜之地，箕伯所保。宜人宜家，业处子孙，求事大喜。

da'xu'zhi'gan 金柱铁关，坚固卫灾。君子居之，安无忧危。

da'xu'zhi'kun 转祸为福，喜来入屋。春成夏囤，可以饮食。保全家室。

da'xu'zhi'tun 水暴横行，缘屋坏墙。泱泱溢溢，市师惊惶。居止不殆，与母相保。

da'xu'zhi'meng 虎豹熊罴，游戏山隅。得其所欲，君子无忧。旅人失利，市空无人。

da'xu'zhi'xu 躬体履仁，尚德止讼。宗邑以安，三百无患。

da'xu'zhi'song 江淮易服，玄黄朱饰。灵公夏徵，哀相无极。高位崩颠，失其宠室。

da'xu'zhi'shi 不虞之患，祸至无门。奄忽暴卒，痛伤我心。

da'xu'zhi'bi 三涂五岳，去危入室。凶祸不作，桀盗尧服。失其宠福，贵人有疾。

da'xu'zhi'xiao'xu 配合相迎，利心四乡。昏以为期，明星熠熠。欣喜君奭，所言得当。

da'xu'zhi'lv 三手六身，莫适所闲。更相摇动，失事便安。箕子佯狂，国乃不昌。

da'xu'zhi'tai 虎卧山隅，鹿过后朐。弓矢设张，会为功曹。伏不敢起，遂全其躯，得我美草。

da'xu'zhi'pi 麟凤执获，阴雄失职。自卫反鲁，猥昧不起。禄福讫已。

da'xu'zhi'tong'ren 栾子作殃，伯氏诛伤。州犂奔楚，失其宠光。

da'xu'zhi'da'you 黄帝出游，驾龙骑马。东至太山，南过齐鲁。王良御左，文武何咎？不利市贾。

da'xu'zhi'qian 齐鲁争言，战于龙门。遘怨致祸，三世不安。

da'xu'zhi'yu 道礼和德，仁不相贼。君子往之，乐有其利。

da'xu'zhi'sui 妪妬公姥，毁益乱赖。使我家愦，利得不遂。

da'xu'zhi'gu 一巢九子，同公共母。柔顺利贞，出入不殆。福禄所在。

da'xu'zhi'lin 崔嵬北岳，天神贵客。温仁正直，主布恩德。闵哀不已，蒙受大福。

da'xu'zhi'guan 三雎逐蝇，陷堕釜中。灌沸弇殪，与母长决。

da'xu'zhi'ke'shi 东山西陵，高峻难升。灭夷掘垒，使道不通。商旅无功，复反其邦。

da'xu'zhi'ben 常得自如，不逢祸灾。福禄自来。

da'xu'zhi'bo 范子妙材，戮辱伤肤。然后相国，封为应侯。

da'xu'zhi'fu 狼虎结集，相聚为保。伺啮牛羊，道绝不通。病我商人。

da'xu'zhi'wu'wang 不直杜公，与我争讼。媒伯无礼，自令塞壅。

da'xu'zhi'yi 上天楼台，登降受福，喜庆自来。

da'xu'zhi'da'guo 三羊上山，东至平原。黄龙服箱，南至鲁阳。貌其佩囊，执绶车中。行人无功。

da'xu'zhi'kan 天地闭塞，仁智隐伏。商旅不行，利深难得。

da'xu'zhi'li 延陵适鲁，观乐太史。车辚白颠，知秦兴起。卒兼其国，一统为主。

da'xu'zhi'xian 櫜戢甲兵，归放马牛。径路开通，国无凶忧。朽墙不凿，疾病难治。

da'xu'zhi'heng 牛骥同堂，郭氏以亡。国破为墟，君奔走逃。

da'xu'zhi'dun 大尾小腰，重不可摇。栋挠榱坏，臣为君忧。阳大之言，消不为患，使我复安。

da'xu'zhi'da'zhaung 太一置酒，乐正起舞。万福攸同，可以安处，绥我齯齿。指空无饵，不利为旅。

da'xu'zhi'jin 饮酒醉酗，跳起争鬭。伯伤叔僵，东家治丧。

da'xu'zhi'ming'yi 山险难登，渭中多石。车驰轊击，重载伤轴。载担善踬，跌踒右足。

da'xu'zhi'jia'ren 争讼不已，更相咨询。张事弱口，被发北走。耳顺从心，躬行至仁。不须以兵，天下太平。

da'xu'zhi'kui 心志无良，伤破妄行。触墙抵壁，不见户房。先王闭关，商旅委弃。

da'xu'zhi'jian 宁夬鸱鴞，治成御灾。绥德安家，周公勤劳。

da'xu'zhi'jie 清人高子，久在外野。逍遥不归，思我慈母。

da'xu'zhi'sun 两虎争鬭，服创无处。不成仇雠，行解却去。

da'xu'zhi'yi 天女推床，不成文章。南箕无舌，饭多沙糖。虚象盗名，雄鸡折颈。

da'xu'zhi'jue 太子扶苏，走出远郊。佞幸成邪，改命生忧。慈母之恩，无路致之。

da'xu'zhi'gou 寒暑相推，一明一微。赫赫宗周，光荣灭衰。

da'xu'zhi'cui 鸡狗相望，仁道笃行。不吠昏明，各安其乡。周鼎和饵，国富民有。八极蒙佑。

da'xu'zhi'sheng 窗牖户旁，道利明光。贤智辅圣，仁施大行。家给人足，海内殷昌。

da'xu'zhi'kun 雨雪三日，鸟兽饥乏。旅人失宜，利不可得。几言解患，以疗纷难。危者复安。

da'xu'zhi'jing 白鹄衘珠，夜食为明。膏润渥优，国岁年丰。中子来同，见恶不凶。

da'xu'zhi'ge 从豕牵羊，与虎相逢，虽惊不凶。

da'xu'zhi'ding 凫雁哑哑，以水为宅。雌雄相和，心志娱乐。得其所欲，绝其患恶。

da'xu'zhi'zhen 逐狐平原，水遏我前。深不可涉，暮无所得。

da'xu'zhi'gen 窟室蓬户，寒贱所处。十里望烟，散涣四方。形体灭亡，下入深渊。终不见君。

da'xu'zhi'jian 桀纣之主，悖不可辅。贪荣为人，必定其咎。聚鈠积实，野在鄙邑，未得入室。

da'xu'zhi'gui'mei 仓库盈亿，年岁有息。商人留连，虽久有得。阴多阳少。因地就力。

da'xu'zhi'feng 火山不然，钓鲤失纶。鱼不可得，利去我北。三人同福，以兴周国。君子安息。

da'xu'zhi'lv 童女无媒，不宜动摇。安其居庐，傅母何忧？

da'xu'zhi'xun 载风云母，游观东海。鼓翼千里，见吾爱子。

da'xu'zhi'dui 鸿盗我襦，逃于山隅。不见武迹，使伯心忧。

da'xu'zhi'huan 视夜无明，不利远乡。闭门塞牖，福为我母。

da'xu'zhi'jie 三狗逐兔，子东北路。利以进取，商人有得。

da'xu'zhi'zhong'fu 武王不豫，周公祷谢。载璧秉圭，安宁如故。

da'xu'zhi'xiao'guo 同载共车，中道别去。爵级不进，君子不兴。

da'xu'zhi'ji'ji 六雁俱飞，游戏稻池。大饮多食，食饱无患。举事不遂，商旅作愦。

da'xu'zhi'wei'ji 符左契右，相与虐乱。乾坤利贞，幸生六子。长大成就，飒然如母。不利为咎。

yi'zhi'yi 家给人足，颂声并作。四夷宾服，干戈卷阁。

yi'zhi'gan 思初道古，哀吟无辅。阳明不制，上失其所。

yi'zhi'kun 江河淮海，天之奥府。众利所聚，宾服饶有。乐我君子。

yi'zhi'tun 三雁俱行，避暑就凉。适与矰遇，为缴所伤。

yi'zhi'meng 秋南春北，随时休息。处和履中，安无忧凶。

yi'zhi'xu 履危无患，跳脱独全。不利出门，伤我左踝。疾病不食，鬼哭其室。

yi'zhi'song 东家凶妇，怒其公姑。毁柈破盆，弃其饭飱。使吾困贫。

yi'zhi'shi 泥滓洿辱，弃捐沟渎。众所笑哭，终不显禄。

yi'zhi'bi 旦往暮还，各与相存，身无凶患。

yi'zhi'xiao'xu 六翮长翼，夜过射国。高飞冥冥，羿氏无得。

yi'zhi'lv 蜂虿之门，难以止息。嘉媚之士，为王所食。从去其室。

yi'zhi'tai 放狐乘龙，为王道东。过时不及，使我忧聋。

yi'zhi'pi 雹梅零堕，心思情愤，乱我魂气。

yi'zhi'tong'ren 长女三嫁，进退多态。牝狐作妖，夜行离忧。

yi'zhi'da'you 轰轰䡘䡘，驱车东西。盛盈必毁，高位崩颠。

yi'zhi'qian 乘船道济，载水逢火。赖得无患，蒙我生全。

yi'zhi'yu 至德之君，政仁且温。伊吕股肱，国富民安。

yi'zhi'sui 生不逢时，困且多忧。无有冬夏，心常悲愁。

yi'zhi'gu 南历玉山，东入生门。登福上堂，饮万岁浆。

yi'zhi'lin 大斧破木，谗人败国。东关二五，祸及三子。晋人乱危，怀公出走。

yi'zhi'guan 一室百孙，公悦妇欢。相与笑言，家乐以安。

yi'zhi'ke'shi 随阳转行，不失其常。君安于乡，国无咎殃。

yi'zhi'ben 群虎入邑，求索肉食。大人御守，君不失国。

yi'zhi'bo 弱足刖跟，不利出门。商贾无赢，折明为患。汤火之忧，转解喜来。

yi'zhi'fu 夏台幽户，文君厄处。鬼侯饮食，岐人悦喜。

yi'zhi'wu'wang 栋桡榱坏，廊屋大败。宫阙空廊，如冬枯树。

yi'zhi'da'xu 说以内安，不离其国。室家相欢，幽囚重闭。疾病多求，罪乱愦愦。

yi'zhi'da'guo 六龙俱怒，战于阪下。仓黄不胜，旅人难苦。

yi'zhi'kan 天下雷行，尘起不明。市空无羊，疾人忧凶。三木不辜，脱归家邦。

yi'zhi'li 一指食肉，口无所得。染其鼎鼐，舌馋于腹。

yi'zhi'xian 喜笑不常，失其福庆。口辟言𤴾，行者畏忌。

yi'zhi'heng 毛生毫背，国乐民富，侯王有德。

yi'zhi'dun 豶豕童牛，童伤不来。三女同堂，生我福人。

yi'zhi'da'zhaung 江河淮海，盈溢为害。邑被其濑，年困无岁。

yi'zhi'jin 两虎争鬭，股疮无处。不成仇雠，行解欲去。

yi'zhi'ming'yi 五岳四渎，润洽为德。行不失理，民赖恩福。

yi'zhi'jia'ren 载车乘马，南逢君子。与我嘉喜，虽忧无咎。

yi'zhi'kui 缺囊破筐，空无黍稷。不媚如公，弃于粪墙。

yi'zhi'jian 杀行桃园，见虎东西。螳螂之敌，使我无患。

yi'zhi'jie 饥人入室，政衰弊极。抱其彝器，奔于他国。因祸受福。

yi'zhi'sun 庭燎夜明，追古伤今。阳弱不制，阴雄坐戾。

yi'zhi'yi 悬狟素飡，食非其任。失舆剥庐，休坐从居。

yi'zhi'jue 喜门福善，缯帛盛炽。日就为得，财宝敌国。

yi'zhi'gou 执绥登车，骖乘东游。说齐解燕，霸国以安。

yi'zhi'cui 水深无桴，蹇难何游？商伯失利，庶人愁忧。

yi'zhi'sheng 三鸟鸳鸯，相随俱行。南到饶泽，食鱼与粱。君子乐长，见恶不伤。

yi'zhi'kun 远视目盻，临深苦眩。不离越都，旅人留连。

yi'zhi'jing 终风东西，散涣四方。终日至暮，不见子欢。

yi'zhi'ge 言无要约，不成劵契。殷叔季姬，公孙争之。强入委禽，不悦于心。

yi'zhi'ding 牛马聋聩，不知声味。远贤贱仁，自合乱愦。疾病无患，生福在门。

yi'zhi'zhen 从商近游，饱食无忧。囹圄之困，中子见囚。

yi'zhi'gen 据斗运枢，顺天无忧。与乐并居。

yi'zhi'jian 姬奭姜望，为武守邦。藩屏燕齐，周室以强。子孙亿昌。

yi'zhi'gui'mei 亡羊东泽，循堤直北。子思其母，复返其所。

yi'zhi'feng 张鸟关口，舌直距齿。然诺不行，政乱无绪。

yi'zhi'lv 载船逢火，忧不为祸。家在山东，入门见公。

yi'zhi'xun 绝言异路，心不相慕。虵子两角，使我心恶。

yi'zhi'dui 鼻顶移徙，君不安坐。枯竹复生，失其宠荣。

yi'zhi'huan 殷商以亡，火息无光。年岁不长，殷汤光明。

yi'zhi'jie 文王四乳，仁爱笃厚。子畜十男，无有折夭。

yi'zhi'zhong'fu 熊罴豺狼，在山阴阳。伺鹿取獐，道候畏难。

yi'zhi'xiao'guo 雕叶被霜，独蔽不伤。驾入喜门，与福为婚。

yi'zhi'ji'ji 黄离白日，照我四国。元首昭明，民赖恩福。汉有游女。人不可得。

yi'zhi'wei'ji 顺风直北，与欢相得。岁熟年乐，邑无寇贼。长女行嫁，子孙不昌，系疾为殃。

da'guo'zhi'da'guo 典册法书，藏阁兰台。虽遭乱溃，独不遇灾。

da'guo'zhi'gan 日在北陆，阴蔽阳目。万物空虚，不见长育。

da'guo'zhi'kun 鬼泣哭社，悲商无后。甲子昧爽，殷人绝祀。

da'guo'zhi'tun 涉涂履危，不利有为。安坐垂裳，乃无灾殃。门户自开，君忧不昌。

da'guo'zhi'meng 阳失其纪，枯木复起。秋叶冬华，君不得息。

da'guo'zhi'xu 大树之子，百条共母。当夏六月，枝叶盛茂。鸾鸟以庇，召伯避暑。翩翩偃仰，甚得其所。

da'guo'zhi'song 秉钺执殳，挑战先驱。不从元帅，败破为忧。

da'guo'zhi'shi 启室开关，逃得释冤。夏台羑里，汤文悦喜。

da'guo'zhi'bi 衰灭无成，渊溺在倾。狗吠夜惊，家乃不宁。枯者复华，幽人无忧。

da'guo'zhi'xiao'xu 西邻少女，未有所许。志如委衣，不出房户。心无所处，傅母何咎？

da'guo'zhi'lv 狗吠夜惊，履鬼头颈。危者弗倾，患灭不成。

da'guo'zhi'tai 当年少寡，独与孤处。鸡鸣犬吠，无敢谁者。我生不辰，独婴寒苦。

da'guo'zhi'pi 无道之君，鬼哭其门。命与下国，绝得不食。

da'guo'zhi'tong'ren 乘龙南游，夜过糟丘。脱厄无忧。矰绝弩伤，羿不得羹。

da'guo'zhi'da'you 马踬车伤，长舌破家。东关二五，晋君出走。

da'guo'zhi'qian 瓜葩匏实，百女同室。苦醯不熟，未有妃合。

da'guo'zhi'yu 晨风文翰，大举就温。昧过我邑，羿无所得。

da'guo'zhi'sui 瀺瀺浞浞，涂泥至毂。马泞不进，虎啮我足。

da'guo'zhi'gu 胶车驾东，与雨相逢。故革懈惰，颓轮独坐。忧不为祸。

da'guo'zhi'lin 六家作权，公室剖分。阴制其阳，唐叔失明。

da'guo'zhi'guan 去室离家，来奔大都。火息复明，姬伯以昌。商人失功。

da'guo'zhi'ke'shi 牧羊稻园，闻虎喧欢。危惧喘息，终无祸患。

da'guo'zhi'ben 婴孩求乳，母归其子，黄麑欢喜。

da'guo'zhi'bo 廓落失业，跨祸度福，利无所得。

da'guo'zhi'fu 出入无时，忧祸为灾。行人失牛，利去不来。老马少驹，勿与久居。

da'guo'zhi'wu'wang 风怒漂水，女惑生疾。阳失其服，阴孽为贼。

da'guo'zhi'da'xu 车马病伤，不利越乡。幽人元亨，去晦就明。

da'guo'zhi'yi 三奇六耦，各有所主。周南召南，圣人所在。德义流行，民悦以喜。

da'guo'zhi'kan 坐争立讼，纷纷怱怱。卒成祸乱，灾及家公。

da'guo'zhi'li 忧凶为残，使我不安。从之南国，以除心疾。

da'guo'zhi'xian 爱我婴女，牵引不与。冀幸高贵，反得不兴。

da'guo'zhi'heng 宜行贾市，所聚必倍。载喜抱子，与利为市。

da'guo'zhi'dun 坐席未温，忧来扣门。逾墙北走，兵交我后。脱于虎口。

da'guo'zhi'da'zhaung 赤帝悬车，废职不朝。叔带之灾，居于泛庐。

da'guo'zhi'jin 子畏于匡，厄困陈蔡。明德不危，竟自免害。

da'guo'zhi'ming'yi 逐雁南飞，马疾牛罢。不见鱼池，失利忧危。牢户之冤，脱免无患。

da'guo'zhi'jia'ren 推辇上山，高仰重难。终日至暮，不见阜巅。

da'guo'zhi'kui 忧不为患，福在堂门。使吾偃安。

da'guo'zhi'jian 春桃始华，季女宜家。受福多年，男为邦君。

da'guo'zhi'jie 高山之巅，去谷亿千。虽有兵寇，足以自守。

da'guo'zhi'sun 过时历月，役夫顦顇。处子叹室，思我伯叔。

da'guo'zhi'yi 太微复明，说升傅岩。乃称高室，疾在头颈。和不能生，灭其令名。

da'guo'zhi'jue 旁多小星，三五在东。早夜晨行，劳苦无功。

da'guo'zhi'gou 东乡烦烦，相与笑言。子般鞭荦，圉人作患。

da'guo'zhi'cui 鼻移在头，枯苇复生。下朽上荣，家乃不宁。其金不成。

da'guo'zhi'sheng 虾䗫群聚，从天请雨。云雷疾聚，应时辄下。得其愿所。

da'guo'zhi'kun 大步上车，南到喜家。送我貂裘，与福载来。

da'guo'zhi'jing 贼仁伤德，天怒不福。斩刈宗社，失其宇守。

da'guo'zhi'ge 从猬见虎，虽危不殆。终已无咎。

da'guo'zhi'ding 履素行德，卒蒙佑福。与尧侑食，君子有息。

da'guo'zhi'zhen 利在北陆。寒苦难得。忧危之患，福为道门。商叔生存。

da'guo'zhi'gen 四蹇六盲，足痛难行。终日至暮，不离其乡。

da'guo'zhi'jian 台骀昧子，明知地理。障泽宣流，封君河水。

da'guo'zhi'gui'mei 畜水得时，以备火灾。柱车绊马，郊行出旅，可以无咎。

da'guo'zhi'feng 岁暮花落，君衰于德。劳宠损坠，阴夺其室。

da'guo'zhi'lv 夏贩蔡悲，千里为市。黄叶殪郁，利得无有。

da'guo'zhi'xun 仲春巡狩，东见群后。昭德允明，不失其所。

da'guo'zhi'dui 栵洁缧缧，结缔难解。嫫母衒嫁，媒不得坐，自为身祸。

da'guo'zhi'huan 乌鸣庭中，以戒灾凶。重门击柝，备忧暴客。

da'guo'zhi'jie 朝霁暮霞，瀸我衣襦。退无得牛。

da'guo'zhi'zhong'fu 抱璞怀玉，与桀相触。诎坐不中，道无良人。

da'guo'zhi'xiao'guo 两心相悦，共其柔筋。夙夜在公，不离房中。得君子意。

da'guo'zhi'ji'ji 载馈如田，破锄失食。苗秽不辟，独饥于年。

da'guo'zhi'wei'ji 甘露醴泉，太平机关。仁德咸应，岁乐民安。

kan'zhi'kan 有黄鸟足，归呼季玉。从我睢阳，可辟刀兵。与福俱行，有命久长。

kan'zhi'gan 太王为父，季历孝友。文武圣明，仁德兴起。弘张四国，载福绥厚。

kan'zhi'kun 猿堕高木，不踒手足。保我金玉，还归其室。

kan'zhi'tun 重耳恭敏，遇谗出处。北奔狄戎，经涉齐楚。以秦代怀，诛杀子圉。身为霸主。

kan'zhi'meng 倚锋据戟，伤我胸臆。拜折不息。

kan'zhi'xu 狗冠雏步，君失其居。出门抵山，行者忧难。水灌我园，高陆为泉。

kan'zhi'song 众鸟所翔，中有大壮。爪牙长头，为我惊忧。

kan'zhi'shi 雷行相逐，无有休息。战于平陆，为夷所覆。

kan'zhi'bi 禹凿龙门，通利水泉。同注沧海，民得安土。

kan'zhi'xiao'xu 尧舜仁德，养贤致福。众英积聚，国无寇贼。商人失利，来争宝货。

kan'zhi'lv 陆居少泉，山高无云。车行千里，涂不污轮。渴为我怨，佳思广得。

kan'zhi'tai 朝视不明，夜不见光。皆抵空床，季女奔亡，怆焉心伤。

kan'zhi'pi 齐鲁求国，仁圣辅德，进礼雅言，定公以安。

kan'zhi'tong'ren 束帛玄圭，君以布德。伊吕百里，应聘辅国。

kan'zhi'da'you 棘钩我襦，为绊所拘，灵巫拜祷，祸不成灾。东山之邑，中有土服，可以饶饱。

kan'zhi'qian 门烧屋燔，为下所残。西行出户，顺其道理，虎卧不起，牛羊欢喜。

kan'zhi'yu 墙高蔽日，昆仑翳月，远行无明，不见欢叔。

kan'zhi'sui 天地际会，不见内外，祖辞遣送，与世长决。

kan'zhi'gu 深水难涉，涂难至毂。牛罢不进，泞陷我疾。

kan'zhi'lin 羊惊狼虎，猕猴群走。无益于僵，为齿所伤。

kan'zhi'guan 履虵蹑虺，与鬼相视，惊哭失气，如骑虎尾。

kan'zhi'ke'shi 车惊人堕，两轮脱去。行者不至，主人忧惧。结缔复解，夜明为喜。

kan'zhi'ben 南贩北贾，与怨为市，利得自治。

kan'zhi'bo 延陵适鲁，观乐太史。车辚白颠，知秦兴起，卒兼其国，一统为主。

kan'zhi'fu 出门逢患，与祸为怨。更相击刺，伤我手端。

kan'zhi'wu'wang 獐鹿同走，自燕嘉喜。公子好游，他人多有。

kan'zhi'da'xu 恭宽相信，履福不殆。从其邦域，与喜相得。

kan'zhi'yi 欲飞无翼，鼎重折足。失其喜利，苞羞为贼。上妻之家，喜除我忧，解吾思愁。

kan'zhi'da'guo 府藏之富，王以振贷。捕鱼河海，罟网多得。

kan'zhi'li 阴生麇鹿，鼠舞鬼哭。灵龟陆蒙，釜甑草土。仁智盘桓，国乱无绪。

kan'zhi'xian 风尘瞑迷，不见南北。行人失路，复反其室。

kan'zhi'heng 金革白黄，宜利戒市。嫁娶有息，商人悦喜。

kan'zhi'dun 匏瓜之德，宜系不食。君子失与，官政怀忧。

kan'zhi'da'zhaung 乘船渡济，载冰逢火，赖得免患，蒙我所恃。

kan'zhi'jin 道途多石，伤车折轴。与市为仇，不利客宿。

kan'zhi'ming'yi 托寄之徒，不利请求。结衿无言，乃有悔患。

kan'zhi'jia'ren 三羊争妻，相逐奔驰，终日不食，精气竭罢。

kan'zhi'kui 退恶防患，见在心苗。日中之恩，解释倒悬。

kan'zhi'jian 两足四翼，飞入嘉国。宁我伯姊，与母相得。

kan'zhi'jie 寒露所降，凌制坚冰，草木疮伤，花落叶亡。

kan'zhi'sun 后稷农功，富利我国。南亩治理，一室百子。

kan'zhi'yi 设网张罗，捕鱼园池。网罟自决，虽得复失。危诉之患，受其低欢。

kan'zhi'jue 路与县休，侯伯恣骄。上失其盛，周室衰微。

kan'zhi'gou 逐走追亡，相及扶桑，复见其乡，使我悔丧。

kan'zhi'cui 履禄绥厚，载福受祉，衰微复起，继世长久，疾病献麦，晋人赴告。

kan'zhi'sheng 鳏寡孤独，禄命苦薄，入宫无妻，武子哀悲。

kan'zhi'kun 山没丘浮，陆为水鱼，燕雀无巢，民无室庐。

kan'zhi'jing 冠带南游，与福喜期，徼于嘉国，拜为逢时。

kan'zhi'ge 东行亡羊，失其羝牂，少妇无夫，独坐空庐。

kan'zhi'ding 探巢捕鱼，耕田捕鰌，费日无功，右手空虚。

kan'zhi'zhen 东行饮酒，与喜相抱，福吾家利，来从父母，水泽之徒，望邑而处。

kan'zhi'gen 妄怒失精，自令畏悔，忪忪之惧，君子无咎。

kan'zhi'jian 白云如带，往往旗处，飞风送迎，大雹将下，击我禾稼，僵死不起。

kan'zhi'gui'mei 南至之日，阳消不息，北风烈寒，万物藏伏。

kan'zhi'feng 火中仲夏，鸿雁来舍，体重难移，未能高舞，君子显名，不失其誉。

kan'zhi'lv 北行出门，履陷踬颠，踒足据涂，污我襦袴。

kan'zhi'xun 轻车醊祖，焱风暴起，促乱祭器，飞扬错华，明神降佑，道无害寇。

kan'zhi'dui 酒为欢伯，除忧来乐，福喜入门，与君相索，使我有德。

kan'zhi'huan 三足孤乌，灵明督邮，司过罚恶。自贼其家，毁败为忧。

kan'zhi'jie 三河俱合，水怒踊跃，坏我王屋，民饥于食。

kan'zhi'zhong'fu 南行枣园，恶虎畏班。执火销金，使我无患。

kan'zhi'xiao'guo 求鹿过山，与利为怨，暗聋不言，谁知其欢。

kan'zhi'ji'ji 行旅困蹴，失明守宿。囹圄之忧，启执出游。

kan'zhi'wei'ji 据棘履危，跌刺为忧。夫妇不和，乱我良家。

li'zhi'li 时乘六龙，为帝使东，达命宣旨，无所不通。

li'zhi'gan 执辔四骊，王以为师。阴阳之明，载受东齐。

li'zhi'kun 春秋祷祝，解过除忧，君子无咎。

li'zhi'tun 坐车乘轩，据国子民，虞叔受命，和合六亲。

li'zhi'meng 开户下堂，与福相迎，禄于公室，曾孙以昌。

li'zhi'xu 高木腐巢，漏湿难居，不去甘棠，使我无忧。

li'zhi'song 三女为奸，俱游高园。倍室夜行，与伯笑言。不忍主母，为设欢酒，冤尤谁祷？

li'zhi'shi 漏巵盛酒，无以养老，春贷黍稷，年岁实有，履道坦坦，平安何咎？

li'zhi'bi 松柏枝叶，常茂不落，君子惟体，日富安乐。

li'zhi'xiao'xu 夫妇不谐，为燕攻齐，良弓不张，骑驷忧凶。

li'zhi'lv 出令不胜，反为大灾，强不克弱，君受其忧。

li'zhi'tai 奔牛相错，败乱绪业，民不得作。

li'zhi'pi 载璧秉圭，请命于河，周公克敏，冲人瘳愈。

li'zhi'tong'ren 素车伪马，不任重负，王侯出征，忧危为咎。

li'zhi'da'you 大树之子，同条共母，比至火中，枝叶盛茂。

li'zhi'qian 壅遏堤防，水不得行，火盛阳光，阴霓伏藏，走妇其归。

li'zhi'yu 五岳四渎，合润为德，行不失理，民赖恩福。

li'zhi'sui 驾骏南游，虎惊我羊，阴不奉阳，其光显扬。言之谦谦，奉义解患。

li'zhi'gu 早霜晚雪，伤害禾麦，损功弃力，饥无所食。

li'zhi'lin 岐周海隅，有乐无忧，可以避难，全身保财。

li'zhi'guan 阴蔽其阳，目暗不明，君忧其国，求騂得黄，驹犊从行。

li'zhi'ke'shi 金城铁郭，上下仝力，政平民欢，寇不敢贼。

li'zhi'ben 平公有疾，迎医秦国，和不能知，晋人赴国。

li'zhi'bo 戴尧扶禹，从乔彭祖，西过王母，道里夷易，无敢难者。

li'zhi'fu 羔羊皮革，君子朝服，辅政天德，以合万国。

li'zhi'wu'wang 据钟鼓翼，将军受福，安帖之家，虎狼与忧，履危不强，师行何咎？

li'zhi'da'xu 嫡庶不明，孽乱生殃，陈失其邦。

li'zhi'yi 鸟惊狐鸿，国乱不宁，上弱下强，为阴所刑。

li'zhi'da'guo 六月采芑，征伐无道，张仲方叔，克胜饮酒。

li'zhi'kan 被綉夜行，不见文章，安坐玉堂，乃无咎殃，长子帅师，得其正常。

li'zhi'xian 昧暮乘车，东至伯家，逾梁越河，济脱无他。

li'zhi'heng 东风解冻，和气兆升，年岁丰登。

li'zhi'dun 三狸搏鼠，遮遏前后，无于圜域，不得脱走。

li'zhi'da'zhaung 绥德孔明，履禄久长，贵且有光，疾病忧伤。

li'zhi'jin 三虎搏狼，力不相当，如摧壅佑，一击破亡。

li'zhi'ming'yi 使伯东乘，恨不肯行，与叔争讼，更相毁伤。

li'zhi'jia'ren 抱空握虚，鴞惊我雏，利去不来。

li'zhi'kui 李花再实，鸿升降集，仁哲以兴，隆国无贼。

li'zhi'jian 东山皋洛，勇捍不服，金玦玩好，衣为身贼。

li'zhi'jie 飞文污身，为邪所牵，青蝇分白，贞孝放逐。

li'zhi'sun 南山大木，文身其目，制命出令，东里田亩，尊主安居，郑国无患。

li'zhi'yi 泉起昆仑，东出玉门，流为九河，无有忧患。

li'zhi'jue 命短不长，中年夭伤，鬼泣哭堂，哀其子亡。

li'zhi'gou 君臣不和，上下失宜，宗子哭歌。

li'zhi'cui 苛政日作，螟食华叶，割下啖上，民被其贼，秋无所得。

li'zhi'sheng 南行戴铠，登塲九魁，车伤牛罢，日暮咨嗟。

li'zhi'kun 春东夏南，随阳有功，与利相逢。

li'zhi'jing 头尾颠倒，不知绪处，君失其国。

li'zhi'ge 言无要约，不成劵契，殷叔季姬，公孙争之，强入委禽，不悦子南。

li'zhi'ding 缺破不成，胎卵不生，不见其形。

li'zhi'zhen 见虵交悟，惜蚖畏恶，心乃无悔。

li'zhi'gen 河水孔穴，坏败我室，水深无涯，鱼鳖倾倒。

li'zhi'jian 五岳四渎，地得以安，高而不危，敬慎避患。

li'zhi'gui'mei 南至之日，阳消不息，北风烈寒，万物伏藏。

li'zhi'feng 五利四福，俱佃居邑，黍稷盛茂，多获高积。

li'zhi'lv 公孙驾车，载游东齐，延陵子产，遗季紵衣，疾病哀悲。

li'zhi'xun 交乱当道，民困愁苦，望羊置群，长子在门。

li'zhi'dui 金玉满室，忠直乘危，三老冻饿，鬼夺其室，求鱼河海，网举必得。

li'zhi'huan 日入幽慝，阳明隐伏，小人劳心，求事不得。

li'zhi'jie 频逢社饮，失利后福，不如子息，旧居故处，申请必与，乃无大悔。

li'zhi'zhong'fu 南有嘉鱼，驾黄取游，鲂鱮诩诩，利来无忧。

li'zhi'xiao'guo 黄裳建元，文德在身，禄佑洋溢，封为齐君，贾市无门，股肱多根。

li'zhi'ji'ji 口不从心，欲东反西，与意乖戾，动举失使。

li'zhi'wei'ji 虎狼之乡，日争凶讼，叨尔为长，不能定从。

xian'zhi'xian 雌单独居，归其本巢，毛羽憔悴，志如死灰。

xian'zhi'gan 十窗多明，道里通利，仁智君子，国安不僵。

xian'zhi'kun 心恶来怪，冲冲何惧？颜伯子骞，尼父圣母。

xian'zhi'tun 鸟鸣呼子，哺以酒脯，高楼水处，来归其母。

xian'zhi'meng 国马生角，阴孽萌作，变易常服，君失于宅。

xian'zhi'xu 入宇多悔，耕石不富，衡门屡空，使士失意。

xian'zhi'song 情懦行贾，远涉山阻，与旅为市，不危不殆，利得十倍。

xian'zhi'shi 梁破桥坏，水深多畏，陈郑之间，绝不得前。

xian'zhi'bi 双凫俱飞，欲归稻池，经涉萑泽，为矢所射，伤我胸臆。

xian'zhi'xiao'xu 谩诞不成，倍梁灭文，许人卖牛，三失争之，失利后时，公孙怀忧。

xian'zhi'lv 南国凶饥，民食糟糠，少子困捕，利无所得。

xian'zhi'tai 狗吠非主，狼虎夜扰，惊我东西，不为家咎。

xian'zhi'pi 望龙无目，不见手足，入水求玉，失其所欲。

xian'zhi'tong'ren 以鹿为马，欺误其主，闻言不信，三口为咎，黄龙三子，中乐不殆。

xian'zhi'da'you 养幼新婚，未能出门，登宋望齐，不见太师。

xian'zhi'qian 王孙季子，相与为友，明允笃诚，升擢荐举。

xian'zhi'yu 山水暴怒，坏梁折柱。稽难行旅，留连愁苦。

xian'zhi'sui 鸇鸠徙巢，西至平州，遭逢雷电，破我苇芦，室家饥寒，思吾故初。

xian'zhi'gu 登高伤轴，上阪弃粟，贩盐不利，买牛折角。

xian'zhi'lin 祝驼王孙，能事鬼神，节用绥民，卫国以存，飨我旨酒，眉寿多年。

xian'zhi'guan 九里十山，道却峻难，牛马不前，复反来还。

xian'zhi'ke'shi 枯树不花，空渊无鱼，蕉鸟飞翔，利弃我去。

xian'zhi'ben 雄狐唯唯，登上山嵬，昭告显功，大福允兴。

xian'zhi'bo 哑哑笑喜，相与饮酒。长乐行觞，千秋起舞，拜受大福。

xian'zhi'fu 大椎破毂，长舌乱国，床笫之言，三世不安。

xian'zhi'wu'wang 男女合室，二姓同食。婚姻孔云，宜我孝孙。

xian'zhi'da'xu 千仞之墙，祸不入门。金笼铁䟽，利以辟兵。欲南上阪，转万不转，还车复反。

xian'zhi'yi 华言风语，自相诖误，终无凶事，安宁如故。

xian'zhi'da'guo 泛泛柏舟，流行不休。耿耿寤寐，公怀大忧，仁不遇时，退隐穷居。

xian'zhi'kan 大尾小头，重不可摇。上弱下强，阴制其雄。

xian'zhi'li 一身三口，语无所主。东西南北，迷惑失道。

xian'zhi'heng 南行求福，与喜相得。封受上赏，鼎足辅国。

xian'zhi'dun 过时不归，苦悲雄惟。徘徊外国，与母分离。

xian'zhi'da'zhaung 尧舜在国，阴阳和得。涿聚衣常，晋人无殃。

xian'zhi'jin 周城之降，越裳夷通。疾病多祟，鬼哭其公，鸟子野心，宿客不同。

xian'zhi'ming'yi 申酉脱服，牛马休息。君子以安，劳者得欢。

xian'zhi'jia'ren 凯风无母，何恃何怙？幼孤弱子，为人所咎。

xian'zhi'kui 出门上堂，从容牖房，不失其常，天牢北户，劳者忧苦。

xian'zhi'jian 天厌周德，命与南国，以礼静民，兵革休息。

xian'zhi'jie 常叶折冲，佐鬭者伤，暴臣失国，良臣破殃。

xian'zhi'sun 合欢之国，嘉喜我福，东岳西山，朝齐成恩。

xian'zhi'yi 耕石不生，弃礼无名，缝衣失针，襦袴不成。

xian'zhi'jue 聋瞢暗瞢，跛倚不行，坐尸争骸，身被火灾，因其多忧。

xian'zhi'gou 长生太平，仁政流行，四方归德，社稷康荣。

xian'zhi'cui 桀跖并处，民之愁苦，拥兵荷粮，战于齐鲁，合卺同牢，姬姜并居。

xian'zhi'sheng 南与凶俱，破车失襦，西行无袴，亡其宝赂。

xian'zhi'kun 空槽注器，豚彘不至，长弓祝鸡，雄父飞去。

xian'zhi'jing 望尚阿衡，太宰周公。藩屏汤武，立为王侯。

xian'zhi'ge 朝鲜之地，箕子所保，宜家宜人，业处子孙。

xian'zhi'ding 昔忧解笑，故贪今富，载策履善，与福俱遇。

xian'zhi'zhen 叔迎伯兄，遇卷在阳，君子季姬，并坐鼓簧。

xian'zhi'gen 顺风纵火，芝艾俱死，三官集房，十子中伤。

xian'zhi'jian 驾车入里，求鲜鲂鲤，非其肆居，自令失市。君子所在，安无危咎。

xian'zhi'gui'mei 拔剑伤手，见敌不起，良臣无佐，困辱为咎。

xian'zhi'feng 乱君之门，佐鬭伤跟，营私贪禄，身为悔残，东下泰山，见我所欢。

xian'zhi'lv 慈母望子，遥思不已，久客外野，使我心苦。

xian'zhi'xun 鲂生淮郤，一转为百，周流四海，无有患恶。

xian'zhi'dui 甘露醴泉，太平机关，仁德感应，岁乐民安。

xian'zhi'huan 采薇出车，鱼丽思初，上下从急，君子免忧。

xian'zhi'jie 豕生鱼鲂，鼠舞庭堂，雄佞施毒，上下昏荒，君失其邦。

xian'zhi'zhong'fu 三头六月，道畏难宿，寒苦之国，利不可得。

xian'zhi'xiao'guo 惊雀衘茅，以生孚乳，昆弟六人，姣好悌孝，各同心愿，和悦相乐。

xian'zhi'ji'ji 文君之德，仁义致福，年无胎夭，国富民实，君子在室，曾累益恩。

xian'zhi'wei'ji 秋梁未成，无以至陈，水深难涉，使我不前。

heng'zhi'heng 黄帝所生，伏羲之宗，兵刀不至，利以居止。

heng'zhi'gan 登墀踒足，南行折角，长夜之室，不逢忠直。

heng'zhi'kun 燕雀衰老，悲鸿入海，忧不在乡，差池其羽，颉颃上下，在位独处。

heng'zhi'tun 开门除忧，伯自外来，切切无患，我之得欢。

heng'zhi'meng 效耕释秬，有所疑止，空虚无子。

heng'zhi'xu 张牙切齿，断怒相及，咎起萧墙，牵引吾子，患不可解，忧惊吾母。

heng'zhi'song 履不容足，南山多棘，毋出房闼，乃无疾病。

heng'zhi'shi 牛騂亡子，鸣于大野，申后阴徵，罡归其母。

heng'zhi'bi 龙生于渊，因风身天，章虎炳文，为凶败轩，发輗温谷，暮宿昆仑，终身无患，充精照耀，不被祸难。

heng'zhi'xiao'xu 既嫁宜吉，出入无忧，三圣并居，国安无灾。

heng'zhi'lv 北陆阳伏，不知白黑，君子伤谗，正害善人。

heng'zhi'tai 一身两头，近适二家，乱不可治。

heng'zhi'pi 牝马牝驹，岁字不休，君子衣服，利得有馀。

heng'zhi'tong'ren 南行怀忧，破其金舆。安坐故庐，乃无灾患。

heng'zhi'da'you 忧人之患，履伤浮愿，为身祸残，笃心自守，与喜相抱。

heng'zhi'qian 咸阳辰巳，长安戌亥，丘陵生上，非鱼鰌市，可以避不，终无凶咎。

heng'zhi'yu 不知何孙，夜来扣门，我慎外寝，兵戎且来。

heng'zhi'sui 昧旦不明，暗我无光，丧灭失常，使我心伤。

heng'zhi'gu 江阴水侧，舟楫破乏，孤不得南，豹无以北，虽欲会盟，河水绝梁。

heng'zhi'lin 神之在丑，逆破为咎，不利西南，人休止后。

heng'zhi'guan 然诺不行，欺天误人，使我灵宿，夜归温室，神怒不直，鬼击无目，欲求福利，适反自贼。

heng'zhi'ke'shi 攘臂极肘，怒不可止，狼戾复佷，无与为市。

heng'zhi'ben 贩马卖牛，会值虚空，利得尠少，留连为忧。

heng'zhi'bo 高楼陆处，以避风雨，深堂邃宇，君安其所，牝鸡之晨，为我利弗，求得弗得。

heng'zhi'fu 阿衡服箱，太乙载行，逃时历舍，所之吉昌。

heng'zhi'wu'wang 飞来之福，入我嘉室，以安吾国。

heng'zhi'da'xu 不孝之患，子为母残，老耄莫养，独坐空垣。

heng'zhi'yi 南过棘门，钩裂我冠，鬭之伤襦，使君恨忧。

heng'zhi'da'guo 重或射卒，不知所定，质疑蓍龟，孰可避大？明神报荅，告以肌如。

heng'zhi'kan 驎麑凤稚，安乐无忧，捕鱼河海，利逾从居。

heng'zhi'li 新田宜粟，上农得谷，君子推德，千百以福。

heng'zhi'xian 簪短带长，幽思苦穷，瘠蠡小瘦，以病之隆。

heng'zhi'dun 争讼之门，不可与邻，出入为忧，生我心患。

heng'zhi'da'zhaung 朽根枯株，不生肌肤，病在心腹，日以焦劳。

heng'zhi'jin 雨师娶妇，黄岩季子，成礼就昏，相呼南上，膏我下土，岁年大茂。

heng'zhi'ming'yi 冬采微兰，地冻坚难。利走失北，暮无所得。

heng'zhi'jia'ren 昧之东域，误过虎邑，失我熊胔，饥无所食。

heng'zhi'kui 日莫闭目，随阳休息，箕子以之，乃受其福，举首多言，必为悔残。

heng'zhi'jian 蓼萧瀼瀼，君子龙光，鸣鸾雍雍，福禄来同。

heng'zhi'jie 鸟飞无翼，兔走折足，虽不会同，未得医工。

heng'zhi'sun 五胜相贼，火得水息，精光消灭，绝不长续。

heng'zhi'yi 东资齐鲁，得騂犬马。便辟能言，巧贾善市。八邻并户，请火不与。人道闭塞，鬼守其宇。

heng'zhi'jue 争鸡失羊，亡其金囊，利不得长，陈蔡之患，赖楚以安。

heng'zhi'gou 九登十陟，马跌不前，管子佐之，乃能上山。

heng'zhi'cui 东邻愁苦，君乱天纪，甘贪禄宠，必受其咎。意合志同，自外相从，见吾伯公。

heng'zhi'sheng 三狸捕鼠，遮遏前后，死于坏城，不得脱走。

heng'zhi'kun 狼虎争强，礼义不行，兼吞其国，齐晋无主。

heng'zhi'jing 五岳四渎，合润为德，行不失理，民赖息福。

heng'zhi'ge 六月种黍，岁晚无雨，秋不宿酒，神失其所。先困后通，与福相逢。

heng'zhi'ding 騋牝龙身，日取三千，南上苍梧，与福为婚，道里夷易，身安无患。

heng'zhi'zhen 出入休居，安止相忧，上室之权，虎为季残。

heng'zhi'gen 南山昊天，刺政关身，疾病无辜，背增为仇。

heng'zhi'jian 苍耳东从，道顿跂踦，日辰不良，病为祟祸。

heng'zhi'gui'mei 兄征东燕，弟伐辽西，大克胜还，封君河间。

heng'zhi'feng 播输折辐，马不得行，竖牛之谗，贼其父兄，布裘不伤，终身无残。

heng'zhi'lv 驾之南海，晨夜不止，君子劳疲，仆使燋苦。

heng'zhi'xun 怨虱烧被，忿怒生祸，偏心作难，意如为乱。

heng'zhi'dui 张狂妄行，窃食盗粮，狗吠非主，啮伤我足。

heng'zhi'huan 警跸戒道，先驱除害，王后亲桑，以率群功，安我祖宗。

heng'zhi'jie 门户乏食，困无谁告，对门不通，莫所归急，种藏五谷，一花百叶。

heng'zhi'zhong'fu 被蔽复貌，危者得安，乡善无患，商人有息，利来入门。

heng'zhi'xiao'guo 叠叠垒垒，如其之室，一身十子，古公治邑。

heng'zhi'ji'ji 三妪治民，不胜其任。两马争车，败坏室家。

heng'zhi'wei'ji 蔽镜无光，不见文章。少女不市，弃其郤王。

dun'zhi'dun 三涂五岳，阳城太室，神明所保，独无兵革。

dun'zhi'gan 软弱无辅，不能自理。意在外野，心怀劳苦，虽忧无殆。

dun'zhi'kun 周成之隆，刑措无凶，太宰赞佑，君子作仁。

dun'zhi'tun 穴有孤乌，坎生虾蟆，象出万里，不可得捕。

dun'zhi'meng 俱为天民，云过吾西，伯氏嫉妬，与我无恩。

dun'zhi'xu 三手六目，政多烦惑，皋陶喑聋，乱不可从。

dun'zhi'song 德积不轻，辞王钓耕，三媒不已，大福来成。

dun'zhi'shi 坚固相亲，曰笃无患，六体不易，执以安全，雨师驾西，濡我毂轮，张伯李季，各坐关门。

dun'zhi'bi 方内不行，辐摧轮伤，马楚踶甚，受子闵时。

dun'zhi'xiao'xu 畜牝无驹，养鸡不雏，群羊三岁，不生两头。

dun'zhi'lv 老耄罢极，无取中直，悬舆致仕，得归乡里。

dun'zhi'tai 缩绪乱丝，手与为哭。越亩逐兔，断其襌襦。

dun'zhi'pi 海老水乾，鱼鳖尽索，藁落无润，独有沙石。

dun'zhi'tong'ren 入市求鹿，不见头足，终日至夜，竟无所得。

dun'zhi'da'you 筑门壅户，虎卧当道，惊我骅骝，不利出处。

dun'zhi'qian 陶朱白圭，善贾息资，公子王孙，富贵不贫。

dun'zhi'yu 王良善御，伯乐知马，周旋步骤，行中规矩，止息有节，延命寿考。

dun'zhi'sui 尧问伊舜，圣德增益，使民不惧，安无悚惕。

dun'zhi'gu 昭公失常，季氏悖狂，逊齐处郓，丧其宠身。

dun'zhi'lin 昏暮不行，候待旦明，从住止后，未得相从。

dun'zhi'guan 安上宜官，一日九迁，升擢超等，牧养常山。

dun'zhi'ke'shi 去恶就凶，东西多讼，行者无功。

dun'zhi'ben 老马垂耳，不见百里，君子弗恃，商人莫取，无与为市。

dun'zhi'bo 蜗螺生子，深目黑丑，似类其母，虽或相就，众人莫取。

dun'zhi'fu 百足俱行，相辅为强，三圣翼事，王室宠光。

dun'zhi'wu'wang 容民畜众，履德有信，大人受福，童蒙忧惑，利无所得。

dun'zhi'da'xu 左跌右僵，前踬触桑，其指据石，伤其弟兄，老蚕不作，家无织帛，贵货贱身，久留连客。

dun'zhi'yi 昏人宜明，卖食老昌，国祚东表，号称太公。

dun'zhi'da'guo 敝笱在梁，鲂逸不禁，渔父劳苦，藏空乾口。

dun'zhi'kan 盛中后跌，衰老复掇，盈满减毁，疾羸肥腯，郑昭失国，重耳与立。

dun'zhi'li 折亡破瓮，使我困贫，与母生分，别离异门。

dun'zhi'xian 野有积庾，穑人驾取，不逢虎狼，暮归其宇。

dun'zhi'heng 襁褓孩呱，冠带成家，出门如宾，父母何忧？

dun'zhi'da'zhaung 陈力就列，官职并废，手不胜盆，失其宠门。

dun'zhi'jin 积雪大寒，万物不生，阴制庶士，时本冬贫。

dun'zhi'ming'yi 龙鬭时门，失理伤贤，内畔生贼，自为心疾。

dun'zhi'jia'ren 狗畏猛虎，依人为辅，三夫执戟，伏不敢趋，身安无咎。

dun'zhi'kui 南山高罡，回隤难登，道里辽远，行者无功。忧不成凶，恶亦消去。

dun'zhi'jian 逢时阳遂，富且尊贵。

dun'zhi'jie 求我所欲，得其利福，终身不辱，盈盛之门，高屋先覆，君失邦国。

dun'zhi'sun 安坐至暮，祸灾不到，利诘奸妖，罪人弗赦。

dun'zhi'yi 胶车驾东，与雨相逢，五楘解堕，顿輈独宿，忧为身祸。

dun'zhi'jue 择日高飞，遂至东齐，见孔圣师，使我和谐。

dun'zhi'gou 陈妫敬仲，兆兴齐姜，乃适营丘，八世大昌。

dun'zhi'cui 缺埒无墠，难从东西，毁破我盆，泛弃酒食。

dun'zhi'sheng 中夜狗吠，盗在庐外，神光佑助，消散解去。

dun'zhi'kun 雷车不藏，隐隐西行，霖雨三旬，流为河江，使国忧凶。

dun'zhi'jing 老河虚空，旧井无鱼，利得不饶，避患东邻，祸入我门，使我悔存。

dun'zhi'ge 福德之士，欢悦日喜，夷吾相国，三归为臣，赏流子孙。

dun'zhi'ding 清人高子，久屯外野，逍遥不归，思我慈母。

dun'zhi'zhen 骢𩦞黑𩭳，东归高乡，白虎推轮，苍龙把衡，朱雀导引，虚乌载游，逐扣天门，入见真君，马安人全。

dun'zhi'gen 路多枳棘，步刺我足，不利旅客，为心作毒。

dun'zhi'jian 端坐生患，忧来入门，使我不安。

dun'zhi'gui'mei 小陬之市，利不足喜，二世积仁，蒙其祖先，匪躬之言，狂悖为患。

dun'zhi'feng 登高望时，见乐无忧，求利南国，与宝相得。

dun'zhi'lv 䟽足息肩，有所忌难，金城铁廓，以铜为关，藩屏自卫，安上无患。

dun'zhi'xun 江水沱汜，思附君子，伯仲受归，不我肯顾，侄娣悔恨。

dun'zhi'dui 牙蘖生达，阳倡于外，左手执龠，公言锡爵。

dun'zhi'huan 云梦苑囿，万物蕃炽。犀象玳瑁，荆人以富。

dun'zhi'jie 渠戎万里，昼夜愁苦，櫜甲戎服，虽荷不贼，鹰鸇之残，害不能伤。

dun'zhi'zhong'fu 鎡基逢时，稷契皋陶，贞良愿得，微子解囚，市空无虎，谩诞妄语。

dun'zhi'xiao'guo 骑骓与苍，南贾太行。逢驳猛虎，为所吞殇，葬于渭阳。

dun'zhi'ji'ji 出门东行，日利时良，步骑与驷，经历宗邦，暮宿北燕，与乐相逢。

dun'zhi'wei'ji 酒为欢伯，除忧来乐，福善入门，与君相索，使我有得。

da'zhuang'zhi'da'zhaung 左有噬熊，右有啮虎，前触铁矛，后踬强弩，无可抵者。

da'zhuang'zhi'gan 金齿铁牙，寿考宜家，年岁有储。贪利者得，离其咎忧。

da'zhuang'zhi'kun 家给人足，颂声并作，四夷宾服，干戈囊阁。

da'zhuang'zhi'tun 獮猴冠带，盗载非位，众犬嘈吠，狂走厥足。

da'zhuang'zhi'meng 心患其身，不念安存，忠臣孝子，为国除患。

da'zhuang'zhi'xu 君不明德，臣乱为惑，丞相命马，胡亥失所。

da'zhuang'zhi'song 东行西穷，南北无功，张伯卖鹿，从者失羊。

da'zhuang'zhi'shi 鹿下西山，欲归其群，逢羿箭锋，死于矢端。

da'zhuang'zhi'bi 明夷兆初，三日为灾，以谗后归，名曰竖牛，剥乱叔孙，馁卒虚丘。

da'zhuang'zhi'xiao'xu 秦失嘉居，河伯为怪，还其御璧，神怒不佑，织组无文，烧香弗芬。

da'zhuang'zhi'lv 德至之君，祸不过邻，使我世存，身无患灾。

da'zhuang'zhi'tai 众恶之堂，相聚为殃，出毒良人，使道不通。

da'zhuang'zhi'pi 三痴六狂，欲之平乡，迷惑失道，不知昏明。

da'zhuang'zhi'tong'ren 老弱无子，不能自理，郭氏虽忧，终不离咎，管子治国，侯伯之服，乘舆八百，尊祀祖德。

da'zhuang'zhi'da'you 褒后生蛇，经老皆微，追跌衰光，酒灭黄离。

da'zhuang'zhi'qian 骢𩦞黑𩭳，东归高乡，白虎推轮，苍龙把衡，遂至夷伤，不离咎殃。

da'zhuang'zhi'yu 信谲龙且，塞水上流，半涉决囊，楚师覆凶。

da'zhuang'zhi'sui 有莘季女，为王妃后，贵夫寿子，母字四海。

da'zhuang'zhi'gu 德被八表，蛮夷率服，蝥贼不作，道无苛慝。

da'zhuang'zhi'lin 载日精光，骖驾六龙，禄命彻天，封为燕王。

da'zhuang'zhi'guan 缨急缩颈，行不得前，五石示象，襄霸不成。

da'zhuang'zhi'ke'shi 蛇失其公，载麻当丧，哀悲哭泣，送死离乡。

da'zhuang'zhi'ben 回隤不安，兵革为患，掠我妻子，客属饥寒。

da'zhuang'zhi'bo 乘风雨桥，与鸟飞俱，一举千里，见吾爱母。

da'zhuang'zhi'fu 雷霆所击，诛者五逆，磨灭无迹，有惧方息。

da'zhuang'zhi'wu'wang 张氏揖酒，请谒左右，王叔枯槁，独不蒙所。

da'zhuang'zhi'da'xu 坐争立讼，纷纷匈匈，卒成祸乱，灾及家公。

da'zhuang'zhi'yi 霜降闭户，蛰虫隐处，不见日月，与死为伍。

da'zhuang'zhi'da'guo 鼠聚生怪，为我患悔，道绝不通，商旅失意。

da'zhuang'zhi'kan 寒暑不当，轨度失常，一前一后，年岁鲜有。

da'zhuang'zhi'li 筑室水上，危于一齿，丑寅不徙，辰卯有咎。

da'zhuang'zhi'xian 畜鸡养狗，长息有储，耕田得黍，王母喜舞。

da'zhuang'zhi'heng 东壁馀光，数暗不明，主母嫉妬，乱我业事。

da'zhuang'zhi'dun 刚柔相伤，火烂销金，雕鹰制兔，伐楚有功。

da'zhuang'zhi'jin 郑国谗多，数被楚忧，商人愁苦，民困无聊。

da'zhuang'zhi'ming'yi 弓矢其张，把弹弦折，九发不至，道过害患。

da'zhuang'zhi'jia'ren 举觞饮酒，未得至口，侧弁醉酗，拔剑相怒，武侯作悔。

da'zhuang'zhi'kui 原缺。

da'zhuang'zhi'jian 穿空相宜，利倍我北，循邪诡道，逃不可得，南北望邑，遂归入室。

da'zhuang'zhi'jie 寿如松乔，与日月俱，常安康乐，不离祸忧。

da'zhuang'zhi'sun 出门望东，伯仲不来，疾病为患，使母忧叹。

da'zhuang'zhi'yi 太姒之孙，周文九子，咸遂受成，宠贵富有。

da'zhuang'zhi'jue 桃李花实，累累日息，长大成熟，甘美可食，为我利福。

da'zhuang'zhi'gou 婚礼不明，男女失常，行露反言，出争我讼。

da'zhuang'zhi'cui 空穿漏敝，破桴残缺，阴弗能完，瓦碎不全。

da'zhuang'zhi'sheng 数穷廓落，困于历室，往登玉堂，与尧侑食。

da'zhuang'zhi'kun 道湿为坑，转陷踬强，南国作讳，使我多畏。

da'zhuang'zhi'jing 鳏寡孤独，福禄苦薄，入室无妻，武子哀悲。

da'zhuang'zhi'ge 举袂覆目，不见日月，衣衾杖机，就其夜室。

da'zhuang'zhi'ding 长尾踒虵，画地为河，深不可涉，绝无以北，惆然愤息。

da'zhuang'zhi'zhen 晨风文翰，大举就温，昧过我邑，羿无所得。

da'zhuang'zhi'gen 出入节时，南北无忧，行者亟至，在外归来。

da'zhuang'zhi'jian 阳氏狂惑，季孙乱愦，陪臣执政，平子拘折，我心不快。

da'zhuang'zhi'gui'mei 五乌六鸱，相对蹲跂，礼让不兴，虞芮争讼。

da'zhuang'zhi'feng 顾念所生，隔在东平，遭离满沸，河川决溃，幸得无恙，复归相室。

da'zhuang'zhi'lv 追猎东走，兔逃我后，吾锐不利，独空无有。

da'zhuang'zhi'xun 犬吠非主，上下胶扰，敌人袭战，闵王逃走。

da'zhuang'zhi'dui 嵩高岱宗，峻直且神，触石肤寸，千里蒙恩。

da'zhuang'zhi'huan 陈鱼观社，佷荒逾矩，为民开绪，亡其祖考。

da'zhuang'zhi'jie 四壁无户，三步一止，东西南北，利不可得。

da'zhuang'zhi'zhong'fu 求君衣裳，情不可当，触讳西行，为伯生殃。君之上欢，得其安存。

da'zhuang'zhi'xiao'guo 春鸿飞东，以马贸金，利可得深。

da'zhuang'zhi'ji'ji 禾生䖝蠹，还自克贼，使我无得。

da'zhuang'zhi'wei'ji 桀乱无道，民散不聚，倍室弃家，逃遁出走。

jin'zhi'jin 销锋铸耜，休牛放马，甲兵解散，夫妇相保。

jin'zhi'gan 一衣三冠，无所加元，衣服不来，为我灾患。

jin'zhi'kun 百足俱行，相辅为强，三圣翼事，王室宠光。

jin'zhi'tun 鱼蛇之怪，大人忧惧，梁君好城，失其安居。

jin'zhi'meng 少无强辅，长不见母，劳心远思，自伤忧苦。

jin'zhi'xu 前涉溽暑，解不可取，离河三里，败我利市，老牛病马，去之何悔？

jin'zhi'song 君明有德，登天大禄，布政施惠，以感恩福，中子南游，翱翔未复。

jin'zhi'shi 哓然唯诺，敬上尊客，执恭除患，御侮致福。

jin'zhi'bi 黍稷禾稻，垂秀方造，中旱不雨，伤风病藁。

jin'zhi'xiao'xu 三嬴六罢，不能越跪，东贾失马，往反劳苦。

jin'zhi'lv 倚立相望，引衣欲庄，阴云蔽日，暴雨祈集，降我欢会，使道不通。

jin'zhi'tai 高脚疾步，受肩善趋，日走千里，贾市有得。

jin'zhi'pi 北风寒凉，雨雪益冰，忧思不乐，哀悲伤心。

jin'zhi'tong'ren 贞鸟鸣鸠，执一无尤。寝门治理，君子悦喜。

jin'zhi'da'you 蓼萧露瀼，君子龙光。鸣鸾雍和，福禄来同。

jin'zhi'qian 南行求福，与喜相得。封受上赏，鼎足辅国。

jin'zhi'yu 桑华腐蠹，衣弊如络。女功不成，丝布为玉。

jin'zhi'sui 左服易，右王良，心欢嘉，利从己。

jin'zhi'gu 寿考不忘，驾騂东行。之适陈宋，南贾楚荆，得利息长，旅自多罢，畏昼喜夜。

jin'zhi'lin 羔羊皮弁，君子朝服，辅政扶德，以合万福。

jin'zhi'guan 鸇鸠徙巢，西至平州，遭逢雷电，破我苇芦，室家饥寒，思吾故初。

jin'zhi'ke'shi 大尾小头，重不可摇。上弱下强，阴制其雄。

jin'zhi'ben 䟽足息肩，有所忌难，金城铜郭，以铁为关，藩屏自卫，安止无患。

jin'zhi'bo 天命玄鸟，下生大商，造定四表，享国久长。

jin'zhi'fu 赋敛重数，政为民贼，杼轴空虚，家去其室。

jin'zhi'wu'wang 阴阳隔塞，许嫁不荅，宛丘新台，悔往叹息。

jin'zhi'da'xu 愿望登虚，意常欲逃，贾辛丑恶，妻不安夫。

jin'zhi'yi 踧行窃视，有所畏避，蔽目伏藏，以夜为利。

jin'zhi'da'guo 信敏恭谦，敬鬼尊神，五岳四渎，克厌帝心，受福宜年。

jin'zhi'kan 悬悬南海，去家万里，飞兔腰袅，一日见母，除我忧悔。

jin'zhi'li 虽污不辱，因何洗足，童子褰衣，五年平复。

jin'zhi'xian 宫城立见，衣就袂裙，恭谦自卫，终无祸尤。

jin'zhi'heng 敝笱在梁，不能得鱼，望贫千里，所至空虚。

jin'zhi'dun 千里騂驹，为王服车，嘉其骊荣，君子有成。

jin'zhi'da'zhaung 鼎足承德，嘉谋生福，为王开庭，得心所欲。

jin'zhi'ming'yi 右手无合，独折左指，禹汤失佐，事功弗立。

jin'zhi'jia'ren 忧凶憎累，患近不解，心意西东，事无成功。

jin'zhi'kui 东行食榆，困于枯株，失妻无家，志穷为忧。

jin'zhi'jian 五经六纪，仁道所在，正月繁霜，独不离咎。

jin'zhi'jie 解缓不前，慆怠失便；二至之戎，家无祸凶，刻水象形，闻言不信。

jin'zhi'sun 仁爱笃厚，不以所忿，害其所子，从我旧都，日益富有。

jin'zhi'yi 缺破不成，胎卵未生，弗见兆形。

jin'zhi'jue 摧角不伤，虽折复长，秉德无骞，老赖荣光。

jin'zhi'gou 乘桴渡海，免脱厄中，虽困无咎。

jin'zhi'cui 孔鸾鸳雏，鵁鹅鹈鸪，翱翔紫渊，嘉禾之圃，君子以娱。

jin'zhi'sheng 众来得愿，甘露温润，乐易君子，不逢祸乱。

jin'zhi'kun 东骑堕落，千里独宿，高岸为谷，阳失其室。

jin'zhi'jing 八才既登，以成善功，厖降庭坚，国无忧凶。

jin'zhi'ge 邯郸反言，父兄生患，竟涉忧恨，卒死不还。

jin'zhi'ding 五锐铁颐，仓库空虚，贾市无盈，与利为仇。

jin'zhi'zhen 白鸟衘饵，鸣呼其子，施技张翅，来从其母。

jin'zhi'gen 学灵三年，圣且明神。先见善祥，嘉吉福庆，饵吉知来，告我无咎。

jin'zhi'jian 云孽蒸起，失其道理。伤害年谷，神君之精。

jin'zhi'gui'mei 春耕有息，秋入利福。献𧲨大𤡆，以乐成功。

jin'zhi'feng 羸豕踯躅，虎入都邑。遮遏左右，国门勑至。

jin'zhi'lv 东行西维，南北善迷，逐旅失群，亡我襦衣。

jin'zhi'xun 居室之伦，夫妇和亲，小人乘车，硕果失豢。

jin'zhi'dui 东方孟春，乘冰戴盆，惧危不安，终身所欢。

jin'zhi'huan 风吹尘起，十里无所，南国年伤，不可安处。

jin'zhi'jie 重载伤车，妇失无夫，三十不室，独坐空庐。

jin'zhi'zhong'fu 败牛羸马，与利为市，不我嘉喜。

jin'zhi'xiao'guo 日出阜东，山蔽其明，章甫荐屦，箕子佯狂。

jin'zhi'ji'ji 出入门所，与道开通，𣏌梁之信，不失日中，少季渡江，来归其邦，疾病危亡。

jin'zhi'wei'ji 邑兵卫师，如转蓬时，居之危凶。

ming'yi'zhi'ming'yi 他山之储，与璆为仇，来攻吾城，伤我肌肤，邦家骚忧。

ming'yi'zhi'gan 践履寒冰，十步九寻，虽有苦痛，不为忧病。

ming'yi'zhi'kun 太公避纣，七十隐处，卒逢圣文，为王室辅。

ming'yi'zhi'tun 日月之涂，所行必到，无有患悔。

ming'yi'zhi'meng 讽德讼功，美周盛隆。旦辅成周，光济冲人。

ming'yi'zhi'xu 童女无室，未有配合，空坐独宿。

ming'yi'zhi'song 穿鼻系株，为虎所拘。王母祝祠，祸不成灾，遂然脱来。

ming'yi'zhi'shi 黄帝神明，八子圣聪，佚受大福，天下平康。

ming'yi'zhi'bi 深谷为陵，衰者复兴，乱倾之国，民得安息，中妇病困，遂入冥室。

ming'yi'zhi'xiao'xu 道远辽绝，路宿多悔，顽嚣相聚，生我畏恶。

ming'yi'zhi'lv 旦树菽豆，暮成藿羹，心之所乐，志快心欢。

ming'yi'zhi'tai 切切之患，凶忧不成，虎不敢齚，利当我身。

ming'yi'zhi'pi 王伯远宿，长妇在室，异袍恃食，所求不得。

ming'yi'zhi'tong'ren 寒燠失时，阳旱为灾，虽耗无忧。

ming'yi'zhi'da'you 虽穷复通，履危不凶，保其明功。

ming'yi'zhi'qian 狼虎所宅，不可以居，为我患忧。

ming'yi'zhi'yu 喋嗫处耀，昧冥相传。多言少实，语无成事。

ming'yi'zhi'sui 履冰蹈凌，虽困不穷。播雀登岩，卒无忧凶。

ming'yi'zhi'gu 文文墨墨，忧祸相杂。南北失志，东西不得。

ming'yi'zhi'lin 争讼不已，更相谈訽。张季弱日，被发北走。

ming'yi'zhi'guan 德积逢时，宜其美才。相明辅圣，拜受福休。长女不嫁，后为大悔。

ming'yi'zhi'ke'shi 江水沱汜，思附君子。伯仲爰归，不我肯顾，侄娣恨悔。

ming'yi'zhi'ben 光礼春成，陈宝鸡鸣。阳明失道，不能自守，消亡为咎。

ming'yi'zhi'bo 惊虎无患，虞为我言。赖得以安。

ming'yi'zhi'fu 伪言妄语，转相诖误，不知狼处。

ming'yi'zhi'wu'wang 履悖自敌，凶忧来到，痛不能笑。

ming'yi'zhi'da'xu 牵尾不前，逆理失臣，惠朔以奔。

ming'yi'zhi'yi 三狸搏鼠，遮遏前后，死于环城，不得脱走。

ming'yi'zhi'da'guo 言笑未卒，忧来暴卒。身墨丹索，槛囚装束。

ming'yi'zhi'kan 阴积不已，云作淫雨。伤害平陆，民无室屋。

ming'yi'zhi'li 山林麓薮，非人所处。鸟兽无礼，使我心苦。

ming'yi'zhi'xian 新作初陵，逾蹈难登。三驹推车，跌顿伤颐。

ming'yi'zhi'heng 魂微惙惙，行纩听绝。旷然大通，复更生活。

ming'yi'zhi'dun 栾子作殃，伯氏诛伤。州犁奔楚，去其邑乡。

ming'yi'zhi'da'zhaung 骄胡犬形，造恶作凶。无所能成，还自灭身。

ming'yi'zhi'jin 陈辞达城，使安不倾。增荣益誉，以成功名。

ming'yi'zhi'jia'ren 三𣏌无枣，家无积莠。使鸠求妇，顽不我许。

ming'yi'zhi'kui 慎祸重病，颜子为友，乃能安存。牢户系羊，乃能受庆。

ming'yi'zhi'jian 鹿得美草，鸣呼其友。九族和穆，不忧饥乏。

ming'yi'zhi'jie 亡玉失鹿，不知所伏。利以避危，全我生福。甘雨时降，年岁有得。

ming'yi'zhi'sun 逢时得当，身受福庆。

ming'yi'zhi'yi 鹄思其雄，欲随凤东。顺理羽翼，出次须日。中留北邑，复反其室。

ming'yi'zhi'jue 环堵倚锄，升升属口。贫贱所处，心寒昨苦。

ming'yi'zhi'gou 孤独特处，莫依为辅，心劳志苦。

ming'yi'zhi'cui 稷为尧使，西见王母。拜请百福，赐我喜子，长乐富有。

ming'yi'zhi'sheng 鸣条之郊，北奔犬胡。左衽为长，国号匈奴。王君旄头，立尊单于。

ming'yi'zhi'kun 绝而复通，虽达不穷。终得其愿，姬姜相从。

ming'yi'zhi'jing 阳并悖狂，拔剑自伤，为身坐殃。

ming'yi'zhi'ge 方圆不同，刚柔异乡。掘井得石，劳而无功。

ming'yi'zhi'ding 乘风雨会，与飞鸟俱。动举千里，见我爱母。

ming'yi'zhi'zhen 三涂五岳，阳城太室。神明所扶，独无兵革。

ming'yi'zhi'gen 鸱鴞取妇，深目窈身。折腰不媚，与伯相背。

ming'yi'zhi'jian 转行轨轨，行近不远。旦夕入门，与君笑言。

ming'yi'zhi'gui'mei 求利难国，逃去我北。复归其城，不为吾贼。

ming'yi'zhi'feng 日月之途，所行必到。无凶无咎，安宁不殆。

ming'yi'zhi'lv 管仲遇桓，得其愿欢。胶目启牢，振冠无忧。笑戏不止，空言妄行。

ming'yi'zhi'xun 出入蹈践，动顺天时。俯仰有节，祸灾不来。

ming'yi'zhi'dui 内崩伤中，上乱无恒。虽有美粟，我不得食。

ming'yi'zhi'huan 逐祸除患，道德神仙。遏恶万里，福常在前，身乐以安。

ming'yi'zhi'jie 牛惊马走，上下浑扰。鼓音不绝，顷公奔败。

ming'yi'zhi'zhong'fu 西上九陂，往来留连。止须时日，虚与有德。

ming'yi'zhi'xiao'guo 虎怒捕羊，猬不能攘。

ming'yi'zhi'ji'ji 涌泉滈滈，南流不绝。卒为江海，败坏邑里，家无所处。将帅袭战，获其丑虏。

ming'yi'zhi'wei'ji 桃弓苇戟，除残去恶，敌人执服。

jia'ren'zhi'jia'ren 天命赤乌，与君徼期。征伐无道，诛其君傲，居止何忧？

jia'ren'zhi'gan 千岁槐根，身多斧瘢。伤痈擣理，枝叶不出。

jia'ren'zhi'kun 喭喭谔谔，虎豹相齚。惧畏悚息，终无难恶。

jia'ren'zhi'tun 娶于姜吕，驾迎新妇。少齐在门，夫子欢喜。

jia'ren'zhi'meng 膏壤肥泽，民人孔乐。宜利居止，长安富有。

jia'ren'zhi'xu 主有圣德，上配大极。皇灵建中，授我以福。

jia'ren'zhi'song 耄老蒙钝，不见东西。少者弗慕，君不与谋。悬舆致仕，退归里居。

jia'ren'zhi'shi 三狂北行，道逢大狼。暮宿患泽，为祸堪伤。

jia'ren'zhi'bi 更旦初岁，振除祸败。新衣元服，拜受利福。

jia'ren'zhi'xiao'xu 杲杲白日，为月所食。损上毁下，郑昭出走。

jia'ren'zhi'lv 君子失意，小人得志。乱扰并作，奸邪充塞。虽有百尧，颠不可救。

jia'ren'zhi'tai 仁德履洽，恩及异域。泽被殊方，福庆隐伏。作蚕不织，寒无所得。

jia'ren'zhi'pi 东求金玉，反得弊石。名曰无宜，字曰丑恶，众所贱薄。

jia'ren'zhi'tong'ren 击鼓合战，士怯叛亡。威令不行，败我成功。

jia'ren'zhi'da'you 仲春孟夏，和气所舍。生我嘉福，国无残贼。

jia'ren'zhi'qian 尹氏伯奇，父子生离。无罪被辜，长舌为灾。

jia'ren'zhi'yu 三谷不熟，民苦困极。驾之新邑，嘉乐有德。

jia'ren'zhi'sui 登虚望贫，暮食无食。长子南戍，与我生分。

jia'ren'zhi'gu 东市齐鲁，南贾荆楚。羽毛齿革，为吾利宝。

jia'ren'zhi'lin 节情省欲，贼敛有度。家给人足，公刘以富。

jia'ren'zhi'guan 恭宽信敏，功加四海。辟去不祥，喜来从母。

jia'ren'zhi'ke'shi 张狂妄作，与恶相逢。不得所欲，生我独凶。

jia'ren'zhi'ben 画龙头颈，文章不成。甘言美语，诡辞无名。

jia'ren'zhi'bo 骑龙乘风，上见神公。彭祖受刺，王乔赞通。巫咸就位，拜寿无穷。

jia'ren'zhi'fu 温仁君子，忠孝所在。八国为邻，祸灾不处。

jia'ren'zhi'wu'wang 威权分离，乌夜徘徊。群蔽目光，大人诛伤。

jia'ren'zhi'da'xu 学灵三年，圣且明神。先知善祥，吉喜福庆。神乌来见，告我无忧。

jia'ren'zhi'yi 东山家辞，处妇思夫。伊威盈室，长股羸户。叹我君子，役日未已。

jia'ren'zhi'da'guo 张颔开口，舌直距齿。然诺不行，政乱无绪。

jia'ren'zhi'kan 吹角高邦，有夫失羊。众民惊惶，警慎避咎，勑不行殃。

jia'ren'zhi'li 南行出城，世得福祉。王姬归齐，赖其所欲。

jia'ren'zhi'xian 心狂老悖，视听耸类。政令无常，下民多孽。

jia'ren'zhi'heng 安上宜官，一日九迁。逾群超等，牧养恒山。

jia'ren'zhi'dun 东邻嫁女，为王妃后。庄公筑馆，以尊王母，归于京师，季姜悦喜。

jia'ren'zhi'da'zhaung 六甲无子，己丧其戊。五丁不亲，庚失曾孙，癸走出门。

jia'ren'zhi'jin 阴雾不清，浊政乱民。孟秋季夏，水坏我居。

jia'ren'zhi'ming'yi 骑豚逐羊，不见所望。经涉虎庐，亡身失羔。

jia'ren'zhi'kui 安床厚褥，不归久宿。弃我喜宴，困于南国。投杼之忧，弗成祸灾。

jia'ren'zhi'jian 五方四维，平安不危。利以居止，保有玉女。

jia'ren'zhi'jie 西贾巴蜀，寒雪至毂。欲前不得，复反其室。

jia'ren'zhi'sun 刚柔相呼，二姓为家。霜降既同，惠我以仁。

jia'ren'zhi'yi 天马五道，炎火分处。往来上下，住又驹亡。衣柔巾麻，相随哭歌，凶恶如何？

jia'ren'zhi'jue 出门怀忧，东上祸丘。与凶相遇，自为灾患。

jia'ren'zhi'gou 西行求玉，冀得隋璞。反见凶恶，使我惊惑。

jia'ren'zhi'cui 出门无妄，动作失利。衔忧怀祸，使我多悴。

jia'ren'zhi'sheng 高楼无柱，颠僵不久。纣失三仁，身死牧野。

jia'ren'zhi'kun 避祸逃殃，身外不伤。高贵疾颠，华落堕凶。

jia'ren'zhi'jing 张牙反目，怒齚作怒。狂马烧犬，道惊伤轸。

jia'ren'zhi'ge 泉涸龙忧，箕子为奴。干叔陨命，殷破其家。

jia'ren'zhi'ding 向食饮酒，嘉宾聚会。牂羊大猪，君子饶有。

jia'ren'zhi'zhen 黄牛騂犊，东行折角。冀得百牂，反亡我囊。

jia'ren'zhi'gen 路多枳棘，步刺我足。不利旅客，为心作毒。

jia'ren'zhi'jian 执斧破薪，使媒求妇。和合二姓，亲御斯酒。居比邻里，姑公悦喜。

jia'ren'zhi'gui'mei 驾车出门，顺时宜西。福佑我身，安宁无患。

jia'ren'zhi'feng 日新东从，魁杓为祸。仆台为秦，使我久坐。

jia'ren'zhi'lv 山陵丘墓，魂魄室屋。精光竭尽，长卧无觉。

jia'ren'zhi'xun 孩子贪饵，为利所悦。探把釜甑，烂其臂手。

jia'ren'zhi'dui 何材待时，闭户独愁。蚯蚓冬行，解我无忧。桑蚕不得，女功弗成。

jia'ren'zhi'huan 解商惊惶，散我衣装，君不安邦。

jia'ren'zhi'jie 害政养贼，背主入愆。跛行不安，国危为患。

jia'ren'zhi'zhong'fu 祸走患伏，喜为我福。凶恶消亡，灾害不作。

jia'ren'zhi'xiao'guo 老马无驹，病鸡不雏。三雌独宿，利在山北。

jia'ren'zhi'ji'ji 播天舞地，哓乱神所，居乐无咎。

jia'ren'zhi'wei'ji 异国殊俗，情不相得。金木为仇，酉贼檀谷。

kui'zhi'kui 仓盈庾亿，宜稼黍稷，年岁有息。

kui'zhi'gan 被服文衣，游观酒池，上堂见觞。喜为吾兄，使我忧亡。

kui'zhi'kun 邑姜叔子，天文在手。实沉参墟，封为晋侯。

kui'zhi'tun 改柯易叶，饭温不食。豪雄争强，先者受福。

kui'zhi'meng 馨香陟降，明德上登。社神佑顾，命予大邻。

kui'zhi'xu 老狼白驴，长尾大狐，前颠却踬，进退遇祟。

kui'zhi'song 山没丘浮，陆为水鱼，燕雀无庐。

kui'zhi'shi 懿公浅愚，不深受谋。无援失国，为狄所贼。

kui'zhi'bi 鼎炀其耳，热不可举。大涂塞壅，旅人心苦。

kui'zhi'xiao'xu 凶声丑言，恶不可闻。君子舍之，往恨我心。

kui'zhi'lv 昧暮乘车，履危蹈沟。亡失群物，摧折两轴。

kui'zhi'tai 南有嘉鱼，驾黄取𩹊。鲂鱮诩诩，利来毋忧。

kui'zhi'pi 隔在九山，往来劳难。心结不通，失其所欢。

kui'zhi'tong'ren 下流难居，狂夫多罢。贞良温柔，年岁不富。

kui'zhi'da'you 狐狸雉兔，畏人逃去。分走窜匿，不知所处。

kui'zhi'qian 异体殊俗，各有所属。西邻孤妪，欲寄我室。主母骂詈，终不可得。

kui'zhi'yu 怒非怨妬，贪得腐鼠。而呼鹊鸇，自令失饵，致被困患。

kui'zhi'sui 五心六意，岐道多怪。非君本志，生我恨悔。

kui'zhi'gu 三班六黑，同室共食。日长月息，我家有德。

kui'zhi'lin 方船备水，旁河燃火，终身无祸。

kui'zhi'guan 翳屏独语，不闻朝市。以利居服，兔跛后闻。

kui'zhi'ke'shi 以处不安，从反触患。

kui'zhi'ben 剠刖髡劓，人所贱弃。批捍之言，我心不快。

kui'zhi'bo 皋田禾黍，捶壤麻阜。衣食我躬，室家饶有。

kui'zhi'fu 两目失明，日夺无光。胫足跛踦，不可以行，顿于丘傍。

kui'zhi'wu'wang 金城朔方，外国多羊。履霜不时，去复为忧。

kui'zhi'da'xu 匿病不医，乱政伤灾。纣作淫虐，商破其墟。

kui'zhi'yi 鬼泣哭枉，悲伤无后。甲子昧爽，殷人绝祀。

kui'zhi'da'guo 焱风卒起，车驰袍褐。弃古追亡，失其和节，心忧惙惙。

kui'zhi'kan 耄老失明，闻善不从。自令颠沛，败为咎殃。

kui'zhi'li 随风骑龙，与利相逢。田获三狐，商伯有功。冲冲之邑，长安无他。

kui'zhi'xian 三牛五䍧，重明作福，使我有得。疾人官狱，忧在心腹。

kui'zhi'heng 孟巳乙丑，哀呼尼父。明德讫终，乱害滋起。

kui'zhi'dun 华灯百枝，消暗衰微。精光讫尽，奄如灰縻。

kui'zhi'da'zhaung 鹰飞雉退，兔伏不起。弧张狼鸣，野鸡飞惊。

kui'zhi'jin 鬭战天门，身有何患？室家具在，不失其欢。

kui'zhi'ming'yi 东家杀牛，行逆腥臊，神背西顾，命衰绝周。亳社灾烧，宋人夷诛。

kui'zhi'jia'ren 阴阳辨舒，二姓相合。婚姻孔云，生我利福。

kui'zhi'jian 东入海口，循流北走。一高一下，五邑无主。十日六夜，死于水涘。

kui'zhi'jie 孤竹之墟，失妇无夫。伤于蒺藜，不见其妻。东郭棠姜，武子以亡。

kui'zhi'sun 天户东墟，尽既为灾。跰𨂡黯聋，秦伯受殃。

kui'zhi'yi 赖先休光，受福之祉。虽遭乱溃，独不危殆。

kui'zhi'jue 折若闭目，不见稚叔。三足孤乌，远去家室。

kui'zhi'gou 二人同室，兄弟合食。和乐相好，各得所敬。

kui'zhi'cui 继体守藩，纵欲废贤。君臣淫游，夏氏失身。侧室之门，福禄来存。

kui'zhi'sheng 老狐屈尾，东西为鬼。病我长女，坐涕诎指。或西或东，大华易诱。

kui'zhi'kun 大树之子，百条共母。当夏六月，枝叶盛茂。鸾凤以庇，召伯避暑。穉穉卭甚，各得其所。

kui'zhi'jing 井堙木刊，国多暴残。秦王失戍，坏其太坛。

kui'zhi'ge 驾黄买苍，与利相迎。心获所守，不累弟兄。

kui'zhi'ding 庾亿仓盈，年岁安宁，稼穑熟成。

kui'zhi'zhen 人生马渊，寿老且神。飞腾上天，舍宿轩辕，居常乐安。

kui'zhi'gen 思顾所之，乃令逢时。洗我故忧，拜我欢来。

kui'zhi'jian 魁罡所当，初为败殃。君子留连，困于水浆。求金东山，利在代乡。贾市有息，子载母行。

kui'zhi'gui'mei 铅刀攻玉，无不钻凿。龙体其举，鲁般为辅。三仁翼事，所求必喜。

kui'zhi'feng 喜来如云，举家蒙欢。众才君子，驾福盈门。

kui'zhi'lv 响像无形，骨体不成。微行衰索，消灭无名。

kui'zhi'xun 积水不温，北陆苦寒。露宿多风，君子伤心。

kui'zhi'dui 黄马绿车，驾之大都。赞达才能，使我无忧。

kui'zhi'huan 从风放火，艾芝俱死。三害集聚，十子患伤。

kui'zhi'jie 一身三手，无益于辅。两足共节，不能克敏。

kui'zhi'zhong'fu 南向一室，风雨并入。尘埃积湿，主毋盲痹，偏枯心疾，乱我家资。

kui'zhi'xiao'guo 采薇出车，鱼丽思初。上下促急，君子怀忧。

kui'zhi'ji'ji 先易后否，告我利市。骚苏自苦，思吾故止。

kui'zhi'wei'ji 生宜地乳，上皇大喜。隆我祉福，贵寿无极。

jian'zhi'jian 同载共舆，中道别去。丧我元夫，独与孤居。

jian'zhi'gan 叔盻拘冤，祁子自邑。乘遽解患，羊舌免脱，赖得全生。

jian'zhi'kun 兔聚东郭，众犬俱猎。围缺不成，无所能获。

jian'zhi'tun 作室山根，人以为安。一旦崩颓，败我盘飡。

jian'zhi'meng 疾风尘起，乱扰崩始。强大并小，先否后喜。

jian'zhi'xu 洁齐沐浴，思明君德。哀公怯弱，风氏复北。

jian'zhi'song 土瘠瘦薄，培塿无柏，使我不乐。

jian'zhi'shi 褰衣涉河，水深渍罢。赖幸舟子，济脱无他。

jian'zhi'bi 送我季女，至于荡道。齐子旦夕，留连久处。

jian'zhi'xiao'xu 三孙六子，安无所苦。中岁发殆，亡我所使。

jian'zhi'lv 扬风偃草，尘埃俱起。清浊溷散，忠直隐处。

jian'zhi'tai 历险登危，道远劳疲。玄豕自归，困涉大波。

jian'zhi'pi 六艺之门，仁义俱存。鎡基逢时，尧舜为君。伤寒热温，下至黄泉。

jian'zhi'tong'ren 被服文衣，游观酒池。上堂见觞，喜为吾兄，使我忧亡。

jian'zhi'da'you 生时不利，天命灾至。制于斧瘢，昼夜苦勤。

jian'zhi'qian 天门开辟，牢户寥廓。桎梏解脱，拘囚纵释。

jian'zhi'yu 川渊难游，水为我忧。多言少实，命鹿为驹。建德开基，君子逢时。利以仲疑。

jian'zhi'sui 乡岁逢时，与生为期。枝叶盛茂，君子无忧。

jian'zhi'gu 六鷁退飞，为衰败祥。陈师合战，左股夷伤。遂崩不起，霸功不成。

jian'zhi'lin 雷君出装，隐隐西行。霖雨不止，流为巨江，南国以伤。

jian'zhi'guan 牙孽生齿，室蟠启户。幽人利贞，鼓翼起舞。

jian'zhi'ke'shi 火起上门，不为我残。跳脱东西，独得生完。不利出邻，病疾忧患。

jian'zhi'ben 举事无成，不利出征。言不可用，众莫能平。

jian'zhi'bo 老狼白驴，长尾大狐。前颠却踬，进退遇祟。

jian'zhi'fu 日入道极，劳者休息。班马还师，复我燕室。

jian'zhi'wu'wang 林麓山薮，非人所处。鸟兽无礼，使我心苦。

jian'zhi'da'xu 蓄利积福，日新其德。高氏饮食，忧不为患。

jian'zhi'yi 张罗百目，鸟不得北。缩颈挂翼，困于窘国。君子治德，获誉受福。

jian'zhi'da'guo 伯虎仲熊，德义渊弘。使布五教，阴阳顺序。

jian'zhi'kan 跛踦相随，日暮牛罢。陵迟后旅，失利亡雌。

jian'zhi'li 嬴氏违良，使孟寻兵。师老不已，败于齐卿。

jian'zhi'xian 日月并居，常暗且微。高山萌颠，丘陵为溪。

jian'zhi'heng 鸟鹊食谷，张口受哺。蒙被恩德，长大成就。柔顺利贞，君臣合好。

jian'zhi'dun 虽踬复起，不毁牙齿。克免平复，忧除无疾。

jian'zhi'da'zhaung 草木黄落，岁暮无室。虐政为贼，大人失福。

jian'zhi'jin 避凶东走，反入祸口。制于牙爪，骨为灰土。

jian'zhi'ming'yi 欲飞不能，志苦心劳，福不我求。

jian'zhi'jia'ren 羔裘豹祛，东与福遇。驾迎吾兄，送我鹂黄。

jian'zhi'kui 东耕破犂，西失良妻。灾害不避，家贫无资。

jian'zhi'jie 鱼陆失所，凫䵷困苦。泽无雚蒲，晋国以虚。

jian'zhi'sun 脱兔无蹄，三步五罢。南行不进，后市身苦。

jian'zhi'yi 行役未已，新事复起。姬姜劳苦，不得休止。

jian'zhi'jue 向日扬光，火为正王。消金厌兵，雷车避藏。阴雨不行，民安其乡。

jian'zhi'gou 放衘垂辔，奔马不制，弃法作奸，君失其位。

jian'zhi'cui 司命下游，喜解我忧。皇母缓带，婴子笑喜。

jian'zhi'sheng 黄帝出游，驾龙乘马。东上泰山，南过齐鲁，郡国咸喜。

jian'zhi'kun 既往不说，忧来祸结。北户为患，无所申雪。

jian'zhi'jing 荷蒉隐名，以避乱倾。终身不仕，遂其洁清。

jian'zhi'ge 折挺舂稷，君不得食。头痒搔跟，无益于疾。

jian'zhi'ding 植根不固，华叶落去，便为枯树。

jian'zhi'zhen 凶门生患，牢户多冤。沙池秃齿，使叔困贫。

jian'zhi'gen 登山履谷，与虎相触。猬为功曹，班叔奔北，脱之喜国。

jian'zhi'jian 麟凤所翔，国无咎殃。贾市十倍，复归惠里。

jian'zhi'gui'mei 路险道难，水遏我前。进往不利，回车复还。

jian'zhi'feng 延颈望邑，恩归其室。台榭不成，未得安息。

jian'zhi'lv 蒙生株瞿，棘挂我须。小人妬嫉，使恩不遂。

jian'zhi'xun 南至隐域，深潜处匿。聪明闭塞，与死为伍。

jian'zhi'dui 机饵设张，司暴子良。范叔不廉，凶害及身。

jian'zhi'huan 从骑出门，游戏空城。阪高不进，利无所得。

jian'zhi'jie 西国疆梁，为虎作狼。东吞楚齐，并有其王。

jian'zhi'zhong'fu 登山代辐，虎在我侧。王孙无惧，仁见不贼。

jian'zhi'xiao'guo 六月睽睽，各欲有望。后来未壮，俟时旦明。

jian'zhi'ji'ji 道涉多阪，牛马蜿蟮。车不丽载，请求不得。

jian'zhi'wei'ji 一口三舌，相妨无益。群羊百䍧，不为威强。亡马失驹，家耗于财。

jie'zhi'jie 驾行出游，鸟鬭车前，更相捽灭。兵寇旦来，回车亟还，可以无忧。

jie'zhi'gan 大都之居，无物不具。抱布贸丝，所求必得。

jie'zhi'kun 胶著木连，不出牢关。家室相安。

jie'zhi'tun 孟伯食长，惧其畏王。赖四蒙五，抱福归房。

jie'zhi'meng 防舆疲驷，不任衘辔。君子服之，谈何容易。

jie'zhi'xu 许嫁既婚，利福在身。适惠生桓，为我鲁君。

jie'zhi'song 入门大喜，上堂见母。妻子俱在，兄弟饶友。

jie'zhi'shi 推车上山，力不能任。颠蹶蹉跌，伤我中心。

jie'zhi'bi 雁飞退去，不食其雏。禽尚如此，何况人与？

jie'zhi'xiao'xu 福弃我走，利不可得。幽人利贞，终无怨慝。

jie'zhi'lv 夫妻反目，不能正室。翁云于南，姬言还北。并后匹嫡，二政乱国。

jie'zhi'tai 阳衰伏匿，阴淫为贼。赖幸王孙，遂至喜国。

jie'zhi'pi 入山求玉，不见和璞。终日至暮，劳无所得。

jie'zhi'tong'ren 鸣鸾四牡，驾出行狩。合格有获，献公饮酒。

jie'zhi'da'you 覆手举牍，易为功力。月正元日，平饮致福。

jie'zhi'qian 三火高明，雨灭其光。高位疾颠，骄恣诛伤。

jie'zhi'yu 褁糗荷粮，与利相逢。高飞有德，君大获福。

jie'zhi'sui 道理和得，人不相贼。君子往之，乐有利福。

jie'zhi'gu 水土相得，万物蕃殖。膏泽优渥，君子有德。

jie'zhi'lin 天孙帝子，与日月处。光荣于世，福禄繁祉。

jie'zhi'guan 陪依在位，乘非其器。折足覆餗，毁伤宝玉。

jie'zhi'ke'shi 鷁飞中退，举事不遂。且守仁德，犹免失坠。

jie'zhi'ben 经棘正冠，意盈不廉。桀纣迷惑，谗佞伤贤，使国乱烦。

jie'zhi'bo 申酉退跌，阴慝前作。柯条花枝，复泥不白。

jie'zhi'fu 平正贱使，主服苦事。

jie'zhi'wu'wang 钓鲂河湄，水长无涯，振手徒归。上下昏迷，属公孙齐。

jie'zhi'da'xu 胎养萌生，始见兆形。遭逢雷电，摧角折颈。采䖟山头，终安不倾。

jie'zhi'yi 阳春枯槁，夏多水潦。霜雹俱击，伤我禾黍，年岁困苦。

jie'zhi'da'guo 三身六齿，痛疾不已。龋病蠹缺，堕落其宅。

jie'zhi'kan 失恃无友，嘉耦出走，傫如丧狗。

jie'zhi'li 寅重微民，岁乐年息。有国无咎，君子安喜。

jie'zhi'xian 登几上车，驾驷南游。合散从横，燕秦以强。

jie'zhi'heng 鸟集茂木，顺柔利贞。心乐愿得，感戴慈母。

jie'zhi'dun 启蛰始生，万物美荣。祉禄未成，市贾无嬴。

jie'zhi'da'zhaung 骄胡大形，造恶作凶。无所能成，还自灭身。

jie'zhi'jin 异国他土，出良骏马。去如奔䖟，害不能伤。

jie'zhi'ming'yi 恪敬竟职，心不作慝。君明臣忠，民赖其福。

jie'zhi'jia'ren 三女求夫，伺候山隅。不见复关，长思忧叹。

jie'zhi'kui 驾福乘喜，东至嘉国。戴庆南行，离我室居。

jie'zhi'jian 四奸为残，齐鲁道难。前驱执殳，戒守无患。

jie'zhi'sun 下扰上烦，蠹蛊为患，岁饥无年。

jie'zhi'yi 鸡雉失雏，常畏狐狸。黄池要盟，越国以昌。

jie'zhi'jue 坚冰黄鸟，终日悲号。不见白粒，但观蓬蒿。数惊鸷鸟。孰为我忧？

jie'zhi'gou 王铣铁颐，仓库空虚。市贾无盈，与我为仇。

jie'zhi'cui 窃名盗位，居非其家。霜陨不实，为阴所贼。

jie'zhi'sheng 贼仁伤德，天怒不福。斩刈宗社，失其本域。

jie'zhi'kun 万物初生，蛰虫振起。益寿增福，日受其喜。

jie'zhi'jing 和气所在，物皆不朽。圣贤居位，国无凶咎。

jie'zhi'ge 麟游凤舞，岁乐民喜。

jie'zhi'ding 行行窘步，次宿方舍。居安不惧，姬姜何忧？

jie'zhi'zhen 水深难游，霜寒难涉。商伯失利，旅人稽留。

jie'zhi'gen 跛踦相随，日莫牛罢。陵迟后旅，失利亡雌。

jie'zhi'jian 一年九锁，更相牵挛。案明如市，不得东西。请谳得报，日中被刑。

jie'zhi'gui'mei 春桃生花，季女宜家。受福多年，男为邦君。

jie'zhi'feng 雷鼓东行，稼穑凋伤。大夫执政，君替其明。

jie'zhi'lv 季世多忧，乱国淫游。殃祸立至，民无以休。

jie'zhi'xun 发輗温汤，过角宿房。宜时布和，无所不通。

jie'zhi'dui 水中大贾，求利食子。商人至市，空无所有。

jie'zhi'huan 春草萌生，万物敷荣。阴阳和调，国乐无忧。

jie'zhi'jie 左眇右盲，目视不明。下民多孽，君失其常。

jie'zhi'zhong'fu 悦以内安，不利出门。忧除祸消，公孙何尤。

jie'zhi'xiao'guo 丹书之信，言不负语。易我驎骥，君子有德。

jie'zhi'ji'ji 上政搔扰，螟䖝并起。害我嘉谷，年岁无稷。

jie'zhi'wei'ji 干旄旌旗，执职在郊。虽有宝珠，无路致之。

sun'zhi'sun 路多枳棘，步刺我足。不利孤客，为心作毒。

sun'zhi'gan 鲤鲋鲔鰕，𠢳福多鱼。资所有无，富我邦家。

sun'zhi'kun 景星照堂，麟游凤翔。仁施大行，颂声作兴。征者无明，失其宠光。

sun'zhi'tun 羊肠九萦，相推稍前。止须王孙，乃能上天。

sun'zhi'meng 四手共身，莫失所闲。更相放接，动失事便。

sun'zhi'xu 水流趋下，逯至东来。求我所有，买鲂与鲤。

sun'zhi'song 春栗夏枣，少鲜希有。斗千石万，贵不可贩。

sun'zhi'shi 旦往暮还，相佑与聚，无有凶患。

sun'zhi'bi 大虵当路，使季畏惧。汤火之灾，切直我肤。赖其天幸，归于生庐。

sun'zhi'xiao'xu 从足去域，飞入陈国。有所畏避，深藏邃匿。

sun'zhi'lv 海为水宗，聪明且圣。百流归德，无有叛逆，常饶优足。

sun'zhi'tai 夏麦麸䵃，霜击其芒。病君败国，使年大伤。

sun'zhi'pi 秋隼冬翔，数被严霜。雄父夜鸣，家忧不宁。

sun'zhi'tong'ren 乐仁上德，东邻慕义，来安吾国。

sun'zhi'da'you 遂忧除殃，污泥生梁，下田为汪。

sun'zhi'qian 暗昧冥语，转相诖误。鬼魅所居，谁知卧处。

sun'zhi'yu 南历玉山，东入玉关。登上福堂，饮万岁浆。

sun'zhi'sui 比目四翼，来安我国。福善上堂，与我同床。

sun'zhi'gu 乘牛逐骥，日暮不至。路宿多畏，亡其騂骓。

sun'zhi'lin 元吉无咎，安宁不殆。

sun'zhi'guan 奋翅鼓翼，翱翔外国。逍遥徙倚，来归温室。

sun'zhi'ke'shi 河伯娶妇，东山氏女。新婚三日，浮云洒雨。露我菅茅，万家之佑。

sun'zhi'ben 婴儿求乳，慈母归子。黄麑悦喜，得见甘饱。

sun'zhi'bo 贫鬼守门，日破我盆。毁罂伤瓶，空虚无子。

sun'zhi'fu 多载重负，损弃于野。予无稚子，但自劳苦。

sun'zhi'wu'wang 雄狐绥绥，登山崔嵬。昭告显功，大福允兴。

sun'zhi'da'xu 婴儿孩笑，未有所识。彼童而争，乱我政事。

sun'zhi'yi 十丸同投，为雉所维。独得跳脱，完全不亏。

sun'zhi'da'guo 狐济濡尾，求橘得枳。季妣怀悔，鲍舍鱼臭。

sun'zhi'kan 跌足息肩，所忌不难。金城铜郭，以铁为关。藩屏周卫，安止无患。

sun'zhi'li 戴尧扶禹，松乔彭祖。西过王母，道路夷易，无敢难者。

sun'zhi'xian 京庾积聚，黍稷以极。行者疾至，可以厌饱。

sun'zhi'heng 良天孔姬，胁悝登台。乐季不扶，叔辄走逃。

sun'zhi'dun 天之所予，福禄常在，不忧危殆。

sun'zhi'da'zhaung 行触天纲，马死车伤。身无憀赖，困穷乏粮。

sun'zhi'jin 铅刀攻玉，坚不可得。尽我筋力，胝蠒为疾。

sun'zhi'ming'yi 穆违百里，使孟奋武。将军师战，败于淆口。

sun'zhi'jia'ren 有人追亡，鸟言所匿，不旅日得。

sun'zhi'kui 府藏之富，王以赈贷。捕鱼河海，苟罔多得。

sun'zhi'jian 鸿飞遵陆，公归不复，伯氏客宿。

sun'zhi'jie 凫过稻庐，甘乐广鰌。虽惊不去，田畯怀忧。

sun'zhi'yi 雨师娶妇，黄岩季子。成礼既婚，相呼面南。膏泽应时，年丰大喜。

sun'zhi'jue 蓄积有馀，粪土不居。美哉轮奂，出有高车。

sun'zhi'gou 重门击柝，介士守护。终有他道，虽惊不惧。

sun'zhi'cui 大都王市，稠人多宝。公孙宜贾，其贷万倍。

sun'zhi'sheng 秋隼冬翔，数被严霜。甲兵当庭，万物不生。雄犬夜鸣，民扰以惊。

sun'zhi'kun 招祸致凶，来螫我邦。痛在手足，不得安息。

sun'zhi'jing 秦失其鹿，疾走先得。勇夫慕义，君子变服。

sun'zhi'ge 山陵四塞，遏我迳路。欲前不得，复还故处。

sun'zhi'ding 一指食肉，口无所得。舌嚵于腹。

sun'zhi'zhen 晨夜惊骇，不知所止。皇母相佑，卒得安处。

sun'zhi'gen 豺狼所言，语无成全。误我白马，使乾口来。

sun'zhi'jian 呼精灵来，魄生无忧。疾病愈瘳，解我患愁。

sun'zhi'gui'mei 牧羊逐兔，使鱼相捕。任非其人，卒岁无功，不免辛苦。

sun'zhi'feng 堂祥上楼，与福俱居。席地妃治，国安无忧。

sun'zhi'lv 禹召诸神，会稽南山。执玉万国，天下康安。

sun'zhi'xun 太姒文母，乃生圣子。昌发受命，为天下主。

sun'zhi'dui 两罝同室，兔无谁告，与狂相触，蒙我以恶。

sun'zhi'huan 桃雀窃脂，巢于小枝。动摇不安，为风所吹。寒恐悚栗，常忧殆危。

sun'zhi'jie 阳春长日，万物华实，乐有利福。

sun'zhi'zhong'fu 邻不我顾，而望玉女。身疾疮癞，谁肯媚者？

sun'zhi'xiao'guo 涸旱不雨，泽竭无流。鱼鳖乾口，皇天不忧。

sun'zhi'ji'ji 狼虎之乡，日争凶讼。受性贪饕，不能容纵。

sun'zhi'wei'ji 阴注阳疾，水离其室。舟楫大作，伤害黍稷。民饥于食，亦病心腹。

yi'zhi'yi 文王四乳，仁爱笃厚。子畜十男，无有折夭。

yi'zhi'gan 下堂出门，东至九山。逢福值喜，得其安闲。

yi'zhi'kun 城上有乌，自名破家。招呼鸩毒，为国患灾。

yi'zhi'tun 伯虎仲熊，德义渊闻。使敷五教，阴阳顺序。

yi'zhi'meng 饮酒醉酣，跳起争鬭。手足纷挐，伯伤仲僵，东家治丧。

yi'zhi'xu 四目相视，稍近同机。日昳之后，见吾伯姊。

yi'zhi'song 随时逐便，不失利门。多获得福，富于封君。

yi'zhi'shi 陇西冀北，多见骏马。去如焱扬，害不能伤。

yi'zhi'bi 白龙黑虎，起伏俱怒。蚩尤败走，死于鲁首。

yi'zhi'xiao'xu 鸿飞戾天，避害紫渊。虽有锋门，不能危身。

yi'zhi'lv 平国不君，夏氏作乱。乌号窃发，灵公陨命。

yi'zhi'tai 江汉上游，政逆民忧。阴伐其阳，雄受其殃。

yi'zhi'pi 东家杀牛，闻臭腥臊。神怒不顾，命衰绝周。亳社灾烧，妄夷诛愁。

yi'zhi'tong'ren 西诛不服，恃强负力。倍道趍敌，师走败覆。

yi'zhi'da'you 一妇六夫，乱扰不治。张王季疾，莫适为公。政道壅塞，周君失邦。

yi'zhi'qian 配合相迎，利之四乡。昏以为期，明星煌煌。欣喜爽泽，所言得当。

yi'zhi'yu 猿堕高木，不踒手足。握金怀玉，还归其室。

yi'zhi'sui 卷领遁世，仁德不害。三圣攸同，周国茂兴。

yi'zhi'gu 去患脱厄，安无怵惕。上福喜堂，见我欢悦。

yi'zhi'lin 带季儿良，明知权兵。将师合战，敌不能当，赵魏以强。

yi'zhi'guan 鹄思其雄，欲随凤东。顺理羽翼，出次须日。中留北邑，复反其室。

yi'zhi'ke'shi 耳如惊鹿，不能定足。室家分散，各走匿窜。

yi'zhi'ben 甲乙丙丁，俱位我庭。三丑六子，入门见母。

yi'zhi'bo 蹑华颠，观浮云。风不摇，雨不薄。心安吉，无患咎。

yi'zhi'fu 德施流行，利之四乡。雨师洒道，风伯逐殃。巡狩封禅，以告成功。

yi'zhi'wu'wang 水流趍下，遂成东海。求我所有，买鳝与鲤。

yi'zhi'da'xu 和气相薄，膏润津泽，生我嘉谷。

yi'zhi'yi 忧惊以除，祸不成灾，安全以来。

yi'zhi'da'guo 坚冰黄鸟，常哀悲愁。不见白粒，但覩藜蒿。数惊鸷鸟，飘为我忧。

yi'zhi'kan 翕翕䡘䡘，实坠崩颠。灭其命身。

yi'zhi'li 因祸致福，喜盈其室。

yi'zhi'xian 佳居千里，不见河海，无有鱼市。

yi'zhi'heng 鹿得美草，鸣呼其友。九族和睦，不忧饥乏。

yi'zhi'dun 出门得堂，不逢祸殃。入户自若，不见矛戟。

yi'zhi'da'zhaung 罍尊重席，命我嘉客。福佑久长，不见祸殃。

yi'zhi'jin 鸣鸿俱飞，北就鱼池。鳝鲔鰋鲤，多饶所有。一笱获两，利之过倍。

yi'zhi'ming'yi 当风奋翼，与鸟飞北。入我嘉国，见吾庆室。

yi'zhi'jia'ren 麒麟凤凰，善政得祥。阴阳和调，国无灾殃。

yi'zhi'kui 逐狐东山，水遏我前。深不可涉，失其后便。

yi'zhi'jian 丑戌亥子，饥馑前生。阴阳暴客，水绝我食。

yi'zhi'jie 狐狸雉兔，畏人逃去。分走窜匿，不知所处。

yi'zhi'sun 桀跖恶人，使德不通。炎旱为殃，年谷大伤。

yi'zhi'jue 兔乳在室，行来雀食。虎惧我子，长号不已。

yi'zhi'gou 土阶明堂，礼让益兴。雄二相得，使民无疾。

yi'zhi'cui 送金出门，并失玉丸。往来井上，破瓮坏盆。

yi'zhi'sheng 讽德诵功，美周盛隆。加其旦辅，光济冲人。

yi'zhi'kun 盗窃灭身，贰母不亲。王后无党，毁其宝灵。

yi'zhi'jing 六目騤騤，各欲有至。专止未装，俟侍旦明。

yi'zhi'ge 雀行求粒，误入罟罭。赖仁君子，复脱归室。

yi'zhi'ding 仁德孔明，患祸不伤。期誓不至，室人衘恤。

yi'zhi'zhen 龟厌江海，陆行不止。自令枯槁，失其都市，虽忧无咎。

yi'zhi'gen 孤独特处，莫依为辅，心劳志苦。

yi'zhi'jian 伯仲言留，叔子云去。虽自无咎，主母大喜。

yi'zhi'gui'mei 初忧不安，后得笑欢，虽惧无患。

yi'zhi'feng 好战亡国，师不以律。称上殒坠，齐侯狠戾，其被灾祟。

yi'zhi'lv 鹿在泽陂，豺伤其麑，泣血独哀。

yi'zhi'xun 天地闭塞，仁智隐伏，商旅不行，利润难得。

yi'zhi'dui 福德之士，欢悦日喜。夷吾相桓，三归为臣，赏流子孙。

yi'zhi'huan 上无飞鸟，下乏走兽。乱扰未治，民劳于事。

yi'zhi'jie 据斗运枢，顺天无忧，与乐并居。

yi'zhi'zhong'fu 戴瓶望天，不见星辰。顾小失大，福逃庐外。

yi'zhi'xiao'guo 月削日衰，工女下机。宇宙灭明，不见三光。

yi'zhi'ji'ji 操戟刺鱼，被发立忧，虎脱我衣，狼取我袍，亡马失财。

yi'zhi'wei'ji 两人俱醉，相与悖戾。心乖不同，争讼匈匈。

jue'zhi'jue 戴尧扶禹，松乔彭祖。西过王母，道里夷易，无敢难者。

jue'zhi'gan 狼戾美谋，无言不殊。允厌帝心，悦以获佑。

jue'zhi'kun 岁暮花落，阳入阴室。万物伏匿，绝不可得。

jue'zhi'tun 鸡鸣失时，君骚相忧。犬吠不休，行者稽留。

jue'zhi'meng 凫鷖游泾，君子以宁。履德不愆，福禄来成。

jue'zhi'xu 薄为藩蔽，劲风吹却，欲上不得，复归其宅。

jue'zhi'song 东行破车，步入危家。衡门垂倒，无以为主。卖袍续食，糟糠不饱。

jue'zhi'shi 青牛白咽，呼我俱田。历山之下，可以多耕。岁稔时节，民人安宁。

jue'zhi'bi 异国殊俗，情不相得。金木为仇，百贼擅杀。

jue'zhi'xiao'xu 阴阳精液，高熟晚拆。治卵成鬼，肇生头目。日有大喜。

jue'zhi'lv 饥蛊作害，偏多乱缠，绪不可得。

jue'zhi'tai 清冷如云，为兵导先。民人冤急，不知西东。

jue'zhi'pi 班马旋师，以息劳疲。役夫嘉喜，入户见妻。

jue'zhi'tong'ren 坐争立讼，纷纷匈匈。卒成祸乱，灾及家公。

jue'zhi'da'you 鹿食美草，逍遥求饱。日暮后门，过期乃还，肥泽且厌。

jue'zhi'qian 田鼠野雏，意常欲去。拘制笼槛，不得摇动。

jue'zhi'yu 月趍日步，周遍次舍。历险致远，无有难处。

jue'zhi'sui 天孙帝子，与日月处。光荣于世，福禄祉祉。

jue'zhi'gu 晨风文翰，大举就温。昧过我邑，羿无所得。

jue'zhi'lin 旦生夕死，名曰婴鬼，不可得视。

jue'zhi'guan 疾贫望仕，使伯南贩。开牢择羊，多得大䍧。

jue'zhi'ke'shi 长城骊山，生我大残。涉叔发难，唐叔为患。

jue'zhi'ben 娶于姜吕，驾迎新妇。少齐在门，夫子欢喜。

jue'zhi'bo 随时春草，旧枝叶起。扶踈条桃，长大美盛，华沃铄舒。

jue'zhi'fu 姬姜既欢，二姓为婚。霜降合好，西施在前。

jue'zhi'wu'wang 戴笠独宿，昼不见日。勤苦无代，长劳悲思。

jue'zhi'da'xu 始加元服，二十系室。新婚既乐，伯季有得。

jue'zhi'yi 二室灵台，文所止游。云物备故，长乐无忧。

jue'zhi'da'guo 久阴霖雨，涂行泥潦。商人依山，市空无有。

jue'zhi'kan 城坏压境，数为齐病。侵伐不休，君臣扰忧。上下屈竭，士民无财。

jue'zhi'li 南国盛茂，黍稷醴酒。可以飨养，乐我嘉友。

jue'zhi'xian 忧在心腹，内崩为疾。祸起萧墙，意如制国。

jue'zhi'heng 朽根刖树，花叶落去。卒逢火焱，随风僵仆。

jue'zhi'dun 树表为坛，相与期言。午中不会，宠名弃废。

jue'zhi'da'zhaung 四足俱走，奴疲在后。德战不胜，败于东楚。

jue'zhi'jin 执辔西朝，回还故处。麦秀伤心，叔父无忧。

jue'zhi'ming'yi 长夜短日，阴为阳贼。万物空枯，藏于北陆。

jue'zhi'jia'ren 鸣鸠七子，均而不殆。长大成就，弃而合好。

jue'zhi'kui 三羊上山，驰至大原。黄龙负舟，遂到夷伤，究其玉囊。

jue'zhi'jian 手足易处，头尾颠倒。公为雌妪，乱其蚕织。

jue'zhi'jie 登高望家，役事未休。王政靡盬，不得逍遥。

jue'zhi'sun 畏昏不行，候待旦明。燎猎受福，老赖其庆。

jue'zhi'yi 孤独特处，莫依无辅，心劳志苦。

jue'zhi'gou 山石朽破，消崩堕坠。上下离心，君受其祟。

jue'zhi'cui 文母圣子，无疆寿考。为天下主，人受其福。

jue'zhi'sheng 倔傀加俄，前后相违。言如鳖咳，语不可知。

jue'zhi'kun 五龙俱超，强者敢走。露我苗稼，年岁大有。

jue'zhi'jing 虎除善猛，难为功医。骥疲盐车，困于衘棰。

jue'zhi'ge 江南多蝮，螫于手足。冤烦诘屈，痛彻心腹。

jue'zhi'ding 心无所据，射鹿不得。多言少实，语成无事。

jue'zhi'zhen 君明主贤，鸣求其友。显德之政，可以履事。

jue'zhi'gen 安上宜官，一日九迁。逾群越等，牧在常山。

jue'zhi'jian 俊辞解谢，除去垢污。惊之成患，婴氏醳残。

jue'zhi'gui'mei 翁狂妪盲，相牵北行。欲归高邑，迷惑不得。

jue'zhi'feng 醉卧道傍，迷旦失明，不全我生。

jue'zhi'lv 北登鬼丘，驾龙东游。王叔御后，文武何忧？

jue'zhi'xun 恬淡无患，游戏道门。与神往来，长乐以安。

jue'zhi'dui 以缗易丝，抱布自媒。弃礼急情，卒罹悔忧。

jue'zhi'huan 被服大冠，游戏道门。以礼相终，身无殃患。

jue'zhi'jie 大麓鱼池，陆为海涯。君子失行，小人相携。

jue'zhi'zhong'fu 渊泉溢出，为我邑祟。道路不通，孩子心愦。

jue'zhi'xiao'guo 十里望烟，散涣四分。形体灭亡，可入深渊，终不见君。

jue'zhi'ji'ji 传言相误，非奸径路。鸣鼓逐狼，不知迹处。

jue'zhi'wei'ji 东失大珠，西行弃襦。时多不利，使我后起。

gou'zhi'gou 河伯大呼，津不可渡。往复尔故，乃无大悔。

gou'zhi'gan 蒙被恩德，长大成就。柔顺利贞，君臣合好。

gou'zhi'kun 东山西山，各自止安。心虽相望，意不同堂。

gou'zhi'tun 登山上谷，与虎相触。猬为功曹，班叔奔北，脱之嘉国。

gou'zhi'meng 踬跛未起，失利后市。

gou'zhi'xu 结珠怀履，卑斯以鬼，为君奴婢。

gou'zhi'song 鸡鸣失时，民侨劳苦。厖吠有威，行者留止。

gou'zhi'shi 陈妫敬仲，示兆兴姜。乃寓营丘，八世大昌。

gou'zhi'bi 鹿畏人匿，俱入深谷。短命不长，为虎所得，死于牙腹。

gou'zhi'xiao'xu 言无约结，不成契劵。殷叔季女，公孙争之，强入委禽，不悦于心，乃适子南。

gou'zhi'lv 鼓瑟歌舞，欢遗于酒。龙喜张口，大喜在后。

gou'zhi'tai 凶忧灾殃，日益章明。祸不可救，三郤夷伤。

gou'zhi'pi 水流趍下，遂成东海。求我所有，买鳝与鲤。

gou'zhi'tong'ren 阴为阳贼，君不能克。举动失常，利无所得。

gou'zhi'da'you 离床失案，龟丧其愿。都市无会，叔季怀恨。

gou'zhi'qian 壅遏堤防，水不得行。火慎阳光，阴霓伏藏，走归其乡。

gou'zhi'yu 躄屈复伸，本乘浮云，贵宠毋前。

gou'zhi'sui 实沉参虚，以义断割。次陆服薪，成我霸功。

gou'zhi'gu 金泉黄宝，宜与我市。娶嫁有息，利得过母。

gou'zhi'lin 禹召诸侯，会稽南山。执玉万国，天下康宁。

gou'zhi'guan 三䖝作蛊，践迹无与。胜母盗泉，君子不处。

gou'zhi'ke'shi 花叶堕落，公归妪宅。夷子失民，洁白不食。

gou'zhi'ben 履机惧毁，身王子废。终得所欲，无有凶害。

gou'zhi'bo 道理和德，仁不相贼。君子攸往，乐有利福。

gou'zhi'fu 合匏同牢，姬姜并居。

gou'zhi'wu'wang 关雎淑女，贤妃圣偶。宜家寿母，福禄长久。

gou'zhi'da'xu 骐骥晚乳，不知子处。旋动悲鸣，痛伤我心。

gou'zhi'yi 智嵓绝理，阴孽谋生。十日不食，困于申亥。

gou'zhi'da'guo 监诸攻玉，无不穿凿。麟凤成形，德象君子。三仁翼事，所求必喜。

gou'zhi'kan 昧暮乘车，以至伯家。逾梁渡河，济脱无他。

gou'zhi'li 吾有黍粱，委积外塲。有用服箱，运致我藏，富于喜粮。

gou'zhi'xian 喜笑且语，不能掩口。官爵并至，庆贺盈户。

gou'zhi'heng 雾露雪霜，日暗不明。阴孽生疾，年谷大伤。

gou'zhi'dun 伯去我东，发扰如蓬。寤寐长叹，展转空床。内怀怅恨，摧我肝肠。

gou'zhi'da'zhaung 亡羊补牢，毋损于忧。

gou'zhi'jin 贩鼠卖卜，利少无谋，难以得家。

gou'zhi'ming'yi 西戎为疾，幽君去室。陈子发难，项伯成就。

gou'zhi'jia'ren 秋风生哀，花落生悲。公室多难，羊舌氏衰。

gou'zhi'kui 持福厌患，去除天残。日长夜尽，喜世蒙恩。

gou'zhi'jian 新授大喜，福复重来。乐且日富，是惟丰财。

gou'zhi'jie 前顿却踬，左跌右逆。登高安梯，复反来归。

gou'zhi'sun 梦饭不饱，酒未入口。婴女虽好，媒雁不许。

gou'zhi'yi 大都王市，稠人多宝。公孙宜贾，资货万倍。

gou'zhi'jue 两人俱醉，相与悖戾。心乖不同，争讼匈匈。

gou'zhi'cui 身无头足，超跖空乖。不能远之，中道废休，失利后时。

gou'zhi'sheng 三人俱行，六目光明。道逢淑女，与我骥子。

gou'zhi'kun 进仕为官，不若复田，获寿保年。

gou'zhi'jing 先易后否，失我所市。骚苏自苦，思吾故土。

gou'zhi'ge 苏氏发言，韩魏无患。张子驰说，燕齐以安。

gou'zhi'ding 武库军府，甲兵所聚。非里邑居，不可舍止。

gou'zhi'zhen 一身三口，莫适所与。为孺子牛，田氏主咎。

gou'zhi'gen 西山东山，各自止安。心虽相望，竟未上堂。

gou'zhi'jian 不改柯叶，和气中适。君子所在，安无怵惕。

gou'zhi'gui'mei 将戌击亥，阳藏不起。君子散乱，太山危殆。

gou'zhi'feng 天官列宿，五神舍室。宫关完坚，君安其居。

gou'zhi'lv 左手把水，右手把火。如光与鬼，不可得从。

gou'zhi'xun 逐狐东山，水遏我前。深不可涉，失利后便。

gou'zhi'dui 水渎鱼室，来灌吾邑。冲没我家，与狗俱游。

gou'zhi'huan 山险难登，涧中多石。车驰轊击，重载伤轴。担负善踬，跌踒右足。

gou'zhi'jie 槽空无实，豚彘不食。庶民屈竭，离其居室。

gou'zhi'zhong'fu 执热烂手，火为灾咎。公孙无赖，败我玉宝。

gou'zhi'xiao'guo 三虎上山，更相噬啮。心志不亲，如仇与怨。

gou'zhi'ji'ji 西家嫁子，借邻送女。嘉我淑姬，宾主俱喜。

gou'zhi'wei'ji 克身洁己，逢禹巡狩。锡我玄圭，拜受福祉。

cui'zhi'cui 蒙庆受福，有所获得。不利出城，病人困棘。

cui'zhi'gan 硕鼠四足，飞不上屋。颜氏渊德，未有爵禄。

cui'zhi'kun 新受大喜，福履重职，乐且日富。

cui'zhi'tun 克身整己，逢禹巡狩。锡我玄圭，拜受福祉。

cui'zhi'meng 置筐失筥，轮破无辅。家伯为政，病我下土。

cui'zhi'xu 机言不发，顽不能达。齐鲁为仇，亡我葵丘。

cui'zhi'song 亡锥失斧，公输无辅。抱其彝器，适君子处。

cui'zhi'shi 家在海隅，桡短深流。伯氏难行，无目以趋。

cui'zhi'bi 德施流行，利之四乡。雨师洒道，风伯逐殃。巡狩封禅，以告成功。

cui'zhi'xiao'xu 筐倾筥覆，丧我公粒。简伯无礼，太师正食。

cui'zhi'lv 泥滓污辱，弃捐沟渎。为众所笑，终不显禄。

cui'zhi'tai 獮猴兔走，腥臊少肉。漏卮承酒，利无所得。

cui'zhi'pi 鹿畏人藏，俱入深谷。命短不长，为虎所得，死于牙腹。

cui'zhi'tong'ren 南山兰芝，君子所有。东家淑女，生我玉宝。

cui'zhi'da'you 左指右挥，邪佞侈靡。执节无良，灵君以亡。

cui'zhi'qian 郁怏不明，为湿所伤。众阴群聚，共夺日光。

cui'zhi'yu 穿鼻系棘，为虎所拘。王母祝祷，祸不成灾，突然脱来。

cui'zhi'sui 贫鬼守门，日破我盆。毁罂伤釭，空虚无子。

cui'zhi'gu 襄王叔带，郑人是赖。庄公卿士，皇母忧苦。

cui'zhi'lin 昭君死国，诸夏蒙德。异类既同，宗我王室。

cui'zhi'guan 冬薮枯腐，常风于道。蒙被尘埃，左右劳苦。

cui'zhi'ke'shi 六爻既立，神明喜告。文定吉祥，康叔受福。

cui'zhi'ben 泣涕长诀，我心不快。远送卫野，归宁无子。

cui'zhi'bo 三宿无主，南行劳苦。东里失利，丧其珍宝。

cui'zhi'fu 大斧破木，谗佞败国。东间梁王，祸及三子。晋人乱邑，怀公出走。

cui'zhi'wu'wang 乘风上天，为时服轩。周旋万里，无有患难。

cui'zhi'da'xu 大树百根，北与山连。文君作人，受福万年。

cui'zhi'yi 阳伏在下，阴制佑福。生不逢时，潜龙隐处。

cui'zhi'da'guo 乱头多忧，搔虱生愁。膳夫仲尹，使我无聊。

cui'zhi'kan 江河淮海，天之都市。商人受福，国家富有。

cui'zhi'li 泰山幽谷，凤凰游宿。威仪有序，可以来福。

cui'zhi'xian 山水暴怒，坏梁折柱。稽难行旅，留连愁苦。

cui'zhi'heng 阿衡服箱，太一载行。巡时历舍，所之吉昌。

cui'zhi'dun 三宿无主，南行劳苦。东里失利，丧其珍宝。

cui'zhi'da'zhaung 生无父母，出门不喜。买菽失粟，亡我大乘。

cui'zhi'jin 安坐玉堂，听乐行觞。饮福万岁，日受无疆。

cui'zhi'ming'yi 登危入厄，四时变易。春霜变雪，物皆凋落。

cui'zhi'jia'ren 衣穴履穿，无以御寒。细小贫窭，不能自存。

cui'zhi'kui 目不可合，忧来搔足。悚惕恐惧，去其邦域。

cui'zhi'jian 赍贝赎狸，不听我辞。系于虎须，牵不得来。

cui'zhi'jie 伯夷叔齐，贞廉之师。以德防患，忧祸不存，声芳后时。

cui'zhi'sun 张王子季，争财相制。商君顽嚚，不知所申。

cui'zhi'yi 长城既立，四夷宾服。交和结好，昭君受福。

cui'zhi'jue 千欢万悦，举事为决。获受嘉庆，动作有得。

cui'zhi'gou 种一得十，日益有息。仁政获民，四国睦亲。

cui'zhi'sheng 安子富有，东国不殃。齐郑和亲，显比以喜。

cui'zhi'kun 九里十山，道仰峻难。牛马不前，复反来还。

cui'zhi'jing 鸠杖扶老，衣食百口。增添寿考，凶恶不起。

cui'zhi'ge 雾露雪霜，日暗不明，阴孽为疾，年谷大伤。

cui'zhi'ding 迷行数邪，不知东西。阴强暴逆，道理不通。

cui'zhi'zhen 登高上山，见王自言。信理我冤，得职蒙恩。

cui'zhi'gen 三世为德，天祚以国。封建少昊，鲁侯之福。

cui'zhi'jian 乔木无息，汉女难得。橘柚请佩，反手难悔。

cui'zhi'gui'mei 东邻西家，来即我谋。中告吉诚，使君安宁。

cui'zhi'feng 褰衣出户，心欲北走。王孙毋惊，使我长生。

cui'zhi'lv 三日不饮，远水无酒。昼夜焦喉，伤鬼为咎。

cui'zhi'xun 众口销金，愆言不验。腐臭败兔，入市不售。

cui'zhi'dui 姬冠应门，与伯争言。东家失狗，意我不存。争乱忘因，绝其所欢。

cui'zhi'huan 祚加明德，与我周国。公刘文母，福流子孙。

cui'zhi'jie 针头刺手，百病瘳愈。抑按扪灸，死人复起。

cui'zhi'zhong'fu 元龟象齿，大赂为宝。稽疑当否，衰微复起。

cui'zhi'

cui'zhi'xiao'guo 故室旧庐，消散无馀。不如新创，可以乐居。

cui'zhi'ji'ji 老狐多态，行为蛊怪。惊我主母，终无咎悔。wei'ji 爱子多材，起迹空虚。避害如神，水不能濡。

sheng'zhi'sheng 禹凿龙门，通利水泉。东注沧海，民得安全。

sheng'zhi'gan 白鹿鸣呦，呼其老小。喜彼茂草，乐我君子。

sheng'zhi'kun 百里南行，虽微得明。去虞适秦，为穆国卿。

sheng'zhi'tun 王宜孙喜，张名益有。龙子善行，西得大寿。

sheng'zhi'meng 画龙头颈，文章不成。所求不得，失利后时。

sheng'zhi'xu 商子无良，相怨一方。引刚交争，咎自以当。

sheng'zhi'song 衰老困极，无齿不食。痔病痟瘵，就阴为室。

sheng'zhi'shi 鸢生会稽，稍巨能飞。翱翔桂林，为众鸟雄。

sheng'zhi'bi 安平不倾，载福长生，君子以宁。

sheng'zhi'xiao'xu 牛骥同槽，郭氏以亡。国破为墟，君奔走逃。

sheng'zhi'lv 日中明德，盛兴两国。仁圣会遇，君受其福，臣多荣禄。

sheng'zhi'tai 公刘之居，太王所业。可以长生，拜受福爵。

sheng'zhi'pi 时凋岁霜，君子疾病。宗女无辜，郑受其殃。

sheng'zhi'tong'ren 济河逾厄，脱母怵惕。四叔为卫，使惠不废。

sheng'zhi'da'you 缺破不完，残瘵侧偏。公孙幽遏，跛踦后门。

sheng'zhi'qian 延颈远望，昧为目病。不见叔姬，使伯忧心。

sheng'zhi'yu 上无飞鸟，下无走兽。扰乱未清，民劳于事。

sheng'zhi'sui 久阴霖雨，涂行泥潦。商人休止，市空无有。

sheng'zhi'gu 盲者张目，跛踦起行。瞻望日月，与王相迎。

sheng'zhi'lin 据斗运枢，高步六虚。权既在手，寰宇可驱。国大无忧，与乐并居。

sheng'zhi'guan 稼穑不偏，重过不倾。巧言贼忠，伤我申生。

sheng'zhi'ke'shi 金城铁郭，上下同力。政平民亲，寇不敢贼。

sheng'zhi'ben 目镜不明，冬灾大伤。盗花失实，十年消亡。

sheng'zhi'bo 鳏寡孤独，命禄苦薄。入室无妻，武子悲哀。

sheng'zhi'fu 饮酒醉饱，跳起争鬭。伯丧叔僵，东家治丧。

sheng'zhi'wu'wang 介绍微子，使君不殆。二国合欢，燕齐以安。

sheng'zhi'da'xu 牵牛系尾，诎折几死。雕世无仁，不知所在。

sheng'zhi'yi 东龙冤独，不知所触。南北困穷，王子危急。

sheng'zhi'da'guo 疾贫王孙，北陆无禅。禄命苦薄，两事孤门。

sheng'zhi'kan 公孙驾骊，载游东齐。延陵说产，遗季紵衣。

sheng'zhi'li 王良善御，伯乐知马。文王东猎，获喜圣事。开福佑贤，周发兴起。

sheng'zhi'xian 日月不居，重耳趍舍。游燕入秦，晋国是霸。

sheng'zhi'heng 假文翰翼，随风偕北。至虞夏国，兴爱相得。年岁大乐，邑无盗贼。

sheng'zhi'dun 南行无遯，延颈后食。举止失利，累为子孙。

sheng'zhi'da'zhaung 开元作喜，建造利事。平准货宝，海内殷富。

sheng'zhi'jin 三犬俱走，鬭于谷口。白燕不胜，死于坂下。

sheng'zhi'ming'yi 骄胡犬形，造恶作凶。无所能成，还自灭身。

sheng'zhi'jia'ren 拜跪赞辞，无益于尤。大夫顽嚚，使我生忧。

sheng'zhi'kui 辰以降娄，王驾巡狩。广佑施惠，万国咸喜。

sheng'zhi'jian 牵羭上楼，与福俱居。劳躬治国，安乐无忧。

sheng'zhi'jie 白鸟衘饵，鸣呼其子。挟施张翅，来从其母。

sheng'zhi'sun 盲瞽独宿，莫与共食。老穷于人，病在心腹。

sheng'zhi'yi 登木出渊，稍上升天。明德孔圣，白日载荣。

sheng'zhi'jue 彭离济东，迁废上庸。狠戾无节，失其宠功。

sheng'zhi'gou 赞阳上舞，神明生气。拜禹受福，君施我德。

sheng'zhi'cui 从首至足，部分为六。室家离散，逐南乞食。

sheng'zhi'kun 民迷失道，乱我统纪。空使乾革，宾无所有。

sheng'zhi'jing 刻画为饰，嫫母无盐。毛嫱西施，求事必得。

sheng'zhi'ge 居诸日月，遇暗不明。长夜丧中，绝其纪纲。

sheng'zhi'ding 衣裳颠倒，为王来呼。成就东国，封受大休。

sheng'zhi'zhen 当变立权，掷解患难。涣然冰释，六国以宁。

sheng'zhi'gen 西戎獯鬻，病于我国。扶陕之岐，以保乾德。

sheng'zhi'jian 南行逐羊，予利喜亡。阴孽为病，复返其邦。

sheng'zhi'gui'mei 游戏仁德，日益有福。凶言不至，妖孽灭息。

sheng'zhi'feng 春日新婚，就阳曰温。喜乐万岁，获福有年。

sheng'zhi'lv 阴升阳伏，舜失其室。相饰不食，安巢如棘。

sheng'zhi'xun 臣尊主卑，威权日衰。侵夺无光，三家逐公。

sheng'zhi'dui 反言为贼，戎女生患。乱吾家国，父子相贼。

sheng'zhi'huan 迎福开户，喜随我后。康伯恺悌，治民以礼。

sheng'zhi'jie 日就月将，昭明有功。灵台欢赏，胶鼓作人。

sheng'zhi'zhong'fu 百草嘉卉，萌芽将出。昆䖝扶户，阳明得所。

sheng'zhi'xiao'guo 天所佑助，万国日有。福至祸去，寿命长久。

sheng'zhi'ji'ji 穷夫失居，惟守弊庐。初忧中惧，终日兢竞，无悔无虞。

sheng'zhi'wei'ji 买玉得石，失其所欲。荷蒉击磬，隐世无声。

kun'zhi'kun 席多针刺，不可以卧。动而有悔，言行俱过。

kun'zhi'gan 乌鹊食谷，张口受哺。蒙被恩德，长大成就。柔顺利贞，君臣合好。

kun'zhi'kun 六鷁退飞，为襄败祥。陈师合战，右股夷伤。遂以薨崩，霸功不终。

kun'zhi'tun 匍匐出走，惊惶悼恐。白虎王孙，蓐收在后，居中无咎。

kun'zhi'meng 庇卢不明，使孔德妨。女孽乱国，虐政伤仁。

kun'zhi'xu 石鼠四足，不能上屋。颜氏淑德，未有爵禄。

kun'zhi'song 襄送季女，至于荡道。齐子旦夕，留连久处。

kun'zhi'shi 麞鹿逐牧，饱归其居。还反次舍，乐得自如。

kun'zhi'bi 望尚阿衡，太宰周公。藩屏汤武，立为侯王。

kun'zhi'xiao'xu 开廓洪绪，王迹所基。报以八子，功得俟时。

kun'zhi'lv 八会大都，饶富有馀。安民利国，可以长居。

kun'zhi'tai 阴云四方，日在中央。人虽昏雾，我独昭明。

kun'zhi'pi 薄为灾虐，风吹云却。欲上不得，复归其宅。

kun'zhi'tong'ren 昭昭略略，非忠信客。言语反覆，以黑为白。

kun'zhi'da'you 三女为奸，俱游高园。背室夜行，与伯笑言。祸及乃身，冤死谁祷？

kun'zhi'qian 涉尸留鬼，大斧所视。文昌司过，简公乱死。

kun'zhi'yu 大足长股，利出行道。囷仓充盈，䟽齿善市。宜钱富家，事得万倍。

kun'zhi'sui 筐筥锜釜，可活百口。伊氏鼎俎，大福所起。

kun'zhi'gu 升高登虚，欲有望候。驾之北邑，与喜相扶。

kun'zhi'lin 用彼嘉宾，政平且均。螟䖝不作，民得安宁。

kun'zhi'guan 桃夭少叶，婚悦宜家。君子乐胥，长利止居。

kun'zhi'ke'shi 东行失旅，不知所处。西归无妃，莫与笑语。

kun'zhi'ben 玩好乱目，巧声迷耳。贼败贞良，君受其咎。

kun'zhi'bo 明德孔嘉，万岁无亏。驾龙巡狩，王得安所。

kun'zhi'fu 同本异叶，乐仁尚德。东邻慕义，来兴吾国。

kun'zhi'wu'wang 戴山崔嵬，曰高无颓。君主好德，赐以家国。

kun'zhi'da'xu 筑室合欢，千里无患。周公万年，佑我二人。

kun'zhi'yi 养鸡生雏，畜马得驹。明堂太学，君子所居。

kun'zhi'da'guo 雷行相逐，无有休息。战于平陆，为夷所覆。

kun'zhi'kan 委蛇循河，北至海涯。涉历要荒，君世无他。

kun'zhi'li 鸿声大视，高举神化。背昧向明，以道福功。

kun'zhi'xian 比目四翼，来安吾国。福喜上堂，与我同床。

kun'zhi'heng 先縠彘季，反谋桓子。不从元帅，遂行挑战，为荆所败。

kun'zhi'dun 三头六足，欲盗东国。颜子在迩，祸灭不成。

kun'zhi'da'zhaung 缘山升木，中堕于谷。子舆失劳，黄鸟哀作。

kun'zhi'jin 南有嘉鱼，驾黄取鳞。鲂鲤弥弥，利来无忧。

kun'zhi'ming'yi 邃气作云，蒙覆大君。塞聪闭明，殷人贾伤。

kun'zhi'jia'ren 举翅摅翼，跂望南国。延颈却缩，未有所得。

kun'zhi'kui 坎中虾蟆，乍盈乍虚。三夕二朝，形消无馀。

kun'zhi'jian 僮子射御，不知所定。质疑蓍龟，孰知所避？国安土乐，宜利止居。兵寇不至，民无骚扰。

kun'zhi'jie 阴淫寒疾，水离其室。舟楫大作，伤害黍稷。民饥于食，不无病厄。

kun'zhi'sun 离友绝朋，巧言谗匿。覆白污玉，颜叔哀哭。

kun'zhi'yi 童女无媒，不宜动摇。安其室庐，傅母何忧？

kun'zhi'jue 作凶作患，北檄困贫。东与祸连，伤我老根。

kun'zhi'gou 东南其户，风雨不处。曣晲仁人，父子相保。

kun'zhi'cui 被发兽心，难与比邻。来如飘风，去似绝弦，为狼所残。

kun'zhi'sheng 天覆地载，日月运照。阴阳允作，方内四富。

kun'zhi'jing 桀乱无道，民散不聚。背室弃家，君孤出走。

kun'zhi'ge 申酉稷射，阴慝萌作。柯葭载牧，泥涂不白。

kun'zhi'ding 踝踵足伤，右指病疡。失旅后时，利走不来。

kun'zhi'zhen 四足俱走，驽疲在后。战既不胜，败于东野。

kun'zhi'gen 涂行破车，丑女无媒。莫适为耦，孤困独居。

kun'zhi'jian 搏髀大笑，不知忧惧。开立大路，为主所召。

kun'zhi'gui'mei 伯圭东行，与利相逢。出既遭昧，孰不相知？忧不成凶。

kun'zhi'feng 东行贼家，郑伯失辞。国无贞良，居受其殃。

kun'zhi'lv 前屈后曲，形体饬急。绞黑大索，困于清室。

kun'zhi'xun 鼓腋大喜，行婚饮酒。嘉彼诸姜，乐我皇考。

kun'zhi'dui 国将有事，狐嘈向城。三日悲鸣，邑主大惊。

kun'zhi'huan 明德克敏，重华贡举。放勋徵用，公哲蒙佑。

kun'zhi'jie 秋隼冬翔，数被严霜。甲兵充庭，万物不生。雄父夜鸣，民大扰惊。

kun'zhi'zhong'fu 丝紵布帛，人所衣服。掺掺女手，纺绩善织。南国饶足，取之有息。

kun'zhi'xiao'guo 凤有十子，同巢共母。仁圣在位，欢以相保。兴彼周鲁。

kun'zhi'ji'ji 雄鸡不晨，雌鸡且伸。志庇心离，三旅出哀。

kun'zhi'wei'ji 光祀春成，陈宝鸡鸣。阳鸟失道，不能自守。消亡无咎。举事不成，自取凶咎。

jing'zhi'jing 踬跛未起，失利后市，不得鹿子。

jing'zhi'gan 左辅右弼，金玉满堂。常盈不亡，富如敖仓。

jing'zhi'kun 雨师娶妇，黄岩季子。成礼既婚，相呼而归，润泽田里。

jing'zhi'tun 螟䖝为贼，害我稼穑。尽禾殚麦，秋无所得。

jing'zhi'meng 跛躄难步，迟不及舍。露宿泽陂，亡其襦袴。

jing'zhi'xu 大夫行父，无地不涉。为吾相土，莫如韩乐，可以居止，长安富有。

jing'zhi'song 少孤无父，长失慈母。悖悖茕茕，莫与为福。

jing'zhi'shi 侧弁醉客，重舌作凶。披发夜行，迷乱相误，亡失居止。

jing'zhi'bi 马惊破处，王孙沉沟。身死魂去，自为患害。

jing'zhi'xiao'xu 东行述职，征讨不服。侵齐伐陈，衘璧为臣，大得意还。

jing'zhi'lv 百足俱行，相辅为强。三圣翼事，王室宠光。

jing'zhi'tai 本根不固。华叶落去，更为孤妪。

jing'zhi'pi 牧羊稻园，闻虎喧喧。畏惧休息，终无祸焉。

jing'zhi'tong'ren 履位乘势，靡有绝蔽。为隶所图，与众庶位。

jing'zhi'da'you 大舆多尘，小人伤贤。皇甫司徒，使君失家。

jing'zhi'qian 安和泰山，福佑屡臻。虽有狼虎，不能危身。

jing'zhi'yu 同气异门，各别东西。南与凶遇，北伤其孙。

jing'zhi'sui 蚬见不祥，祸起我乡。行人畏亡，使命不通。

jing'zhi'gu 无事招祸，自取灾殃。畜狼养虎，必见贼伤。

jing'zhi'lin 顺风吹火，牵骑骥尾。易为功力，因权受福。

jing'zhi'guan 五岳四渎，沾濡为德。行不失理，民赖恩福。

jing'zhi'ke'shi 延陵聪敏，乐听太史。鸡鸣大国，姜氏受福。

jing'zhi'ben 神鸟五色，凤凰为主。集于王谷，使君得所。

jing'zhi'bo 媒妁先明，虽期不得。齐女长子，乱其纪纲。

jing'zhi'fu 明月作昼，大人失居。众星宵乱，不知所据。

jing'zhi'wu'wang 少康兴起，诛浇复祖。微灭复明，大禹享祀。

jing'zhi'da'xu 千门万户，大福所处。黄屋左纛，龙德独有。

jing'zhi'yi 乾作圣男，坤为智女。配合既成，长生得所。

jing'zhi'da'guo 羿张乌号，彀射惊狼。钟鼓夜鸣，将军壮心。赵国雄勇，鬭死荥阳。

jing'zhi'kan 炙鱼铜斗，张伺夜鼠。不忍香味，机发为祟。祟在头颈，筰不得去。

jing'zhi'li 高飞不视，贪叨所在。臭腐为患，自害躬身。

jing'zhi'xian 铅刀攻玉，坚不可得。单尽我力，齿为疾贼。

jing'zhi'heng 方啄宣口，圣智仁厚。释解倒悬，家国大安。

jing'zhi'dun 踟蹰南北，误入丧国。杜季利兵，伤我心腹。

jing'zhi'da'zhaung 公孙之政，惠而不烦。乔子相国，终身无患。

jing'zhi'jin 弧矢大张，道绝不通。小人寇贼，君子壅塞。

jing'zhi'ming'yi 藏戟之室，封豕受福。充泽肥腯，子孙蕃息。

jing'zhi'jia'ren 八子同巢，心劳相思，虽苦无忧。

jing'zhi'kui 循理举手，举求取予。六体相摩，终无咎殃。

jing'zhi'jian 王子公孙，把弦摄丸。发辄有获，家室饶足。

jing'zhi'jie 井者有悔，渴霓为怪。不亟徙乡，家受其殃。

jing'zhi'sun 郑会细■，国乱失顷。弘明早见，止乐不听。

jing'zhi'yi 穿室凿墙，不直生讼。褰衣涉露，虽劳无功。

jing'zhi'jue 脱卵免乳，长大成就。君子万年，动有利得。

jing'zhi'gou 五心乖离，各引是非。莫适为主，道路塞壅。

jing'zhi'cui 百柱载梁，千岁不僵。大愿辅福，文武以昌。

jing'zhi'sheng 营城洛邑，周公所作。世逮三十，年历七百。福佑封实，坚固不落。

jing'zhi'kun 牛耳聋蔽，不晓声味。委以鼎俎，方始乱溃。

jing'zhi'ge 从叔旅行，食于东昌。嘉伯悦喜，与我芝香。

jing'zhi'ding 訾娵开门，鹤鸣弹冠。文章进用，舞韶和鸾。三仁翼政，国无灾殃。

jing'zhi'zhen 游魂六子，百木所起。三男从父，三女随母，至已而反，各得其所。

jing'zhi'gen 南山兰茝，使君媚好。皇女长妇，多孙众子。

jing'zhi'jian 黄虹之野，贤君在位。荣叚为相，国无灾殃。

jing'zhi'gui'mei 穿凿道路，为君除舍。开辟福门，喜在我邻。

jing'zhi'feng 商风数起，天下昏晦。旱魃为虐，九土兵作。

jing'zhi'lv 自卫归鲁，时不我与。冰炭异室，仁道隔塞。

jing'zhi'xun 春阳生草，夏长条枝。万物蕃滋，充实益有。

jing'zhi'dui 六虵奔走，俱入茂草。惊于长注，畏惧啄口。

jing'zhi'huan 明月照夜，使暗为昼。国有仁贤，君尊于故。

jing'zhi'jie 避虵东走，反入虎口。制于爪牙，骨为灰土。

jing'zhi'zhong'fu 顷迭不行，弱足善僵。孟絷无良，失其宠光。

jing'zhi'xiao'guo 十羊俱见，黄头为首。岁美民安，国乐无咎。

jing'zhi'ji'ji 望风入门，来到我邻，餔吾养均。

jing'zhi'wei'ji 登高车反，视天弥远。虎口不张，害贼消亡。

ge'zhi'ge 马服长股，宜行善市。蒙佑谐偶，获金五倍。

ge'zhi'gan 高原峻山，陆土少泉。草木林麓，嘉得所蓄。

ge'zhi'kun 一门二关，结缉不便。峻道异路，日暮不到。

ge'zhi'tun 忧祸解除，喜至庆来。坐立欢门，与乐为邻。

ge'zhi'meng 殊类异路，心不相慕。牝牛牡猳，鳏无室家。

ge'zhi'xu 太王为父，王季孝友。文武圣明，仁政兴起。旦隆四国，载福绥厚。

ge'zhi'song 临河求鲤，燕婉失饵。屏气摄息，不得鲤子。

ge'zhi'shi 买利求福，莫如南国。仁德所在，金玉为宝。

ge'zhi'bi 白虎赤愤，闚观王庭。宫阙被甲，大小出征。天地烦愦，育不能婴。

ge'zhi'xiao'xu 子车针虎，善人危殆。黄鸟悲鸣，伤国无辅。

ge'zhi'lv 两目失明，日暮无光。胫足跛步，不可以行，顿于丘傍。

ge'zhi'tai 罗网四张，鸟无所翔。伐征困极，饥穷不食。

ge'zhi'pi 伯夷叔齐，贞廉之师。以德防患，忧祸不存。

ge'zhi'tong'ren 疾贫望幸，使伯行贩。开牢择羊，多得大䍧。

ge'zhi'da'you 南山之阳，华叶锵锵。嘉乐君子，为国宠光。

ge'zhi'qian 东壁馀光，数暗不明。主母嫉妬，乱我业事。

ge'zhi'yu 迷行晨夜，道多湛露。瀸我袴襦，重不可涉。

ge'zhi'sui 目瞤足动，喜如其愿，举家蒙宠。

ge'zhi'gu 鹰鹞欲食，雉兔困急。逃头见尾，为害所贼。

ge'zhi'lin 鼻移在项，枯叶伤生。下朽上荣，家扰不宁，失其金城。

ge'zhi'guan 飞不远去，法为罔待，禄养未富。

ge'zhi'ke'shi 倒基败宫，重舌作凶。被发长夜，迷乱相误，深亡吉居。

ge'zhi'ben 亥午相错，败乱绪业，民不得作。

ge'zhi'bo 野麋畏人，俱入山谷。命短不长，为虎所得，死于牙腹。

ge'zhi'fu 秋冬探巢，不得鹊鶵。衘指北去，愧我少姬。

ge'zhi'wu'wang 双凫俱飞，欲归稻池。经涉雚泽，为矢所射，伤我胸臆。

ge'zhi'da'xu 天门开辟，牢户寥廓，桎梏解脱，拘囚纵释。

ge'zhi'yi 尼父孔丘，善钓鲤鱼。罗钓一举，得获万头，富我家居。

ge'zhi'da'guo 彭君为妖，暴龙作灾。盗尧衣裳，聚跖荷兵。青禽照夜，三日夷亡。

ge'zhi'kan 华言风语，乱相狂误。终无凶事，安宁如故。

ge'zhi'li 逃颈见足，身困不辱。欲隐避仇，为害所贼。

ge'zhi'xian 无足断跟，居处不安。凶恶为残。

ge'zhi'heng 三人俱行，北求大䍧。长孟病足，倩李负囊。柳下之贞，不失我粮。

ge'zhi'dun 退飞见祥，伤败毁坠。守小失大，功名不遂。

ge'zhi'da'zhaung 持心惧怒，善数摇动。不安其处，散灾府藏，无有利得。

ge'zhi'jin 牵尾不前，逆理失臣。惠朔以奔。

ge'zhi'ming'yi 禄如周公，父子俱封。

ge'zhi'jia'ren 吾有八人，信允笃诚，为尧所举。

ge'zhi'kui 久阴霖雨，泥涂行潦。商人休止，市空无宝。

ge'zhi'jian 无足断跟，居处不安，凶恶为残。

ge'zhi'jie 马蹄踬车，妇恶破家。青蝇污白，恭子离居。

ge'zhi'sun 噂噂所言，莫如我垣。欢乐坚固，可以长安。

ge'zhi'yi 懿公浅愚，不深受谋。无援失国，为狄所贼。

ge'zhi'jue 骐骥绿耳，章明造父。伯夙奉献，襄续厥绪，佐文成伯，为晋元辅。

ge'zhi'gou 驾车入里，求鲜鲂鲤。非其肆居，自令后市。

ge'zhi'cui 求麞嘉乡，恶地不行。道止中迁，复反其床。

ge'zhi'sheng 仗鸠负装，醉卧道傍。不知何公，窃我锦囊。

ge'zhi'kun 登昆仑，入天门，过糟丘，宿玉泉，同惠欢，见欣君。

ge'zhi'jing 水为火壮，患厌不起。季伯夜行，与喜相逢。

ge'zhi'ding 乌孙氏女，深目黑丑。嗜欲不同，过时无耦。

ge'zhi'zhen 子锄执麟，《春秋》作元。阴圣将终，尼父悲心。

ge'zhi'gen 灼火泉原，钓鲂山巅。鱼不可得，炭不可燃。

ge'zhi'jian 天马五道，炎火久处。往来上下，非文钓已。衣衰丝麻，相随在歌，凶恶如何。

ge'zhi'gui'mei 鸱鴞破斧，冲人危殆。赖旦忠德，转祸为福，倾危复立。

ge'zhi'feng 杜飞门启，忧患大解，不为身祸。

ge'zhi'lv 石门晨开，荷蒉疾贫。遁世隐居，竟不逢时。

ge'zhi'xun 兔聚东廊，众犬俱猎。围缺不成，无所能获。

ge'zhi'dui 三羊群走，雉兔惊骇。非所畏惧，自令劳苦。

ge'zhi'huan 羽翮病伤，无以为强。宋公德薄，败于水泓。

ge'zhi'jie 姬姜雅叔，三人偶食。论仁义福，以安王室。

ge'zhi'zhong'fu 精诚所在，神为人辅。德教之中，弥世长久。三圣乃兴，多受福祉。

ge'zhi'xiao'guo 岐周海隅，独乐不忧。可以避难，全身保才。

ge'zhi'ji'ji 孤独特处，莫依为辅，心劳志苦。

ge'zhi'wei'ji 顾望登台，意常欲逃，贾辛丑恶，妻不安夫。

ding'zhi'ding 积德之至，君政且温，伊吕股肱，国富民安。

ding'zhi'gan 顷筐卷耳，忧不得伤。心思故人，悲慕失母。

ding'zhi'kun 郤叔贾贷，行禄多悔，利无所得。

ding'zhi'tun 蹙狂跛衽，辟坐不行。弃损平人，名字无中。

ding'zhi'meng 文王四乳，仁爱笃厚。子畜十男，无有夭折。

ding'zhi'xu 容民畜众，不离其居。

ding'zhi'song 三推相逐，蝇坠釜中。灌沸淹殪，与母长决。

ding'zhi'shi 所望在外，鼎令方来。拭爵澡罍，炊食待之，不为季忧。

ding'zhi'bi 陆居少泉，高山无云。车行千里，涂污尔轮，亦为我患。

ding'zhi'xiao'xu 东家杀牛，闻臭腥臊。神背不顾，命衰绝周。亳社灾烧，宋人夷诛。

ding'zhi'lv 长子入狱，妇馈母哭。霜降旬日，向晦伏法。

ding'zhi'tai 温山松柏，常茂不落。凤凰以庇，得其欢乐。

ding'zhi'pi 大屋之下，朝多君子。德施博育，宋受其福。

ding'zhi'tong'ren 罗张目决，围合耦缺，鱼鸟生脱。

ding'zhi'da'you 羔裘豹祛，高易我宇，君子维好。

ding'zhi'qian 大头明目，载受喜福。三雀飞来，与禄相得。

ding'zhi'yu 消锋铸刃，纵牛牧马。甲兵解散，夫妇相保。

ding'zhi'sui 吉日举钓，田弋猎禽。反行饮至，以告喜功。

ding'zhi'gu 商人行旅，资无所有。贪贝逐利，留连玉帛。驭辕内安，公子何咎？

ding'zhi'lin 火井旸谷，扬芒生角。犯历天门，闚见太微。登上玉床，家易共公。

ding'zhi'guan 秋隼冬翔，数被严霜。甲兵充庭，万物不生。鸡釜夜鸣，民扰大惊。

ding'zhi'ke'shi 东行西步，失其次舍。乾侯野井，昭君丧居。

ding'zhi'ben 肿胫病腹，陷厕污辱。命短时极，孤子哀哭。

ding'zhi'bo 切肤近火，虎绝我须。小人横暴，君复何之？

ding'zhi'fu 女室作毒，为我心疾。和不能治，晋人赴告。

ding'zhi'wu'wang 兵征大宛，北出玉门。与胡寇战，平城道西。七月无粮，身几不全。

ding'zhi'da'xu 九子十夫，莫适与居。贞心不壹，自令老孤。

ding'zhi'yi 东行稻麦，遂至家国。乐土无灾，君父何忧？

ding'zhi'da'guo 作室山根，所以为安。一夕崩巅，破我饔飡。

ding'zhi'kan 六人俱行，各遗其囊。黄鹄失珠，无以为明。

ding'zhi'li 伯蹇叔盲，莫为守装。失我衣裘，我是阴乡。

ding'zhi'xian 褒宠洒尤，败政倾家。覆我宗国，秦灭周室。

ding'zhi'heng 该言译语，仇祸相得。冰入炭室，消灭不息。

ding'zhi'dun 彭名为妖，暴龙作灾。盗尧衣裳，聚跖荷兵。青禽照夜，三旦夷亡。

ding'zhi'da'zhaung 朝露白日，四马过隙。岁短期促，时难再得。

ding'zhi'jin 耳阙道衰，所为不成，求事匪得。

ding'zhi'ming'yi 申公患楚，危不自安。重耳出奔，侧丧其魂。

ding'zhi'jia'ren 南上泰山，困于此桑。左砂右石，牛马无食。

ding'zhi'kui 海隅辽右，福禄所在。柔嘉蒙礼，九夷何咎？

ding'zhi'jian 阳春生长，万物茂壮。垂枝布叶，君子比德。

ding'zhi'jie 低头窃视，有所畏避。行伯不利，酒酸鱼败，众若贪嗜。

ding'zhi'sun 左辅右弼，金玉满柜。常盈不亡，富于敖仓。

ding'zhi'yi 坐朝乘轩，据德宰民。虞舜受命，六合和亲。

ding'zhi'jue 东行西坐，丧其犬马。南求骅骝，失车林下。

ding'zhi'gou 砥德砺材，果当成周。拜受大命，封为齐侯。

ding'zhi'cui 西逢王母，慈我九子。相对欢喜，王孙万户，家蒙福祉。

ding'zhi'sheng 安坐玉床，听韶行觞。饮福万岁，日受无疆。

ding'zhi'kun 登高望家，役事未休。王政靡盬，不得逍遥。

ding'zhi'jing 击鼓陷陔，不得相逾。章甫文德，福厌祸涓。

ding'zhi'ge 追亡逐北，呼还幼叔。至止而复，得反其室。

ding'zhi'zhen 老猾大偷，东行盗敖。因于噬敖，几不得去。

ding'zhi'gen 禹召诸侯，会稽南山。执玉万国，天下康安。

ding'zhi'jian 忉怛忉怛，如将不活。黍稷之恩，灵辄以存。获生保年。

ding'zhi'gui'mei 侯叔兴起，季子富有。照临楚国，蛮荆是安。

ding'zhi'feng 白马骝驳，更生不休。富我商人，利得如丘。

ding'zhi'lv 灼火泉原，钓鲂山巅。鱼不可得。炭不可燃。

ding'zhi'xun 避患东西，反入祸门。糟糠不足，忧动我心。

ding'zhi'dui 成王多宠，商人惶恐。生其祸心，使君危殆。

ding'zhi'huan 虎饮欲食，见猬而伏。禹通龙门，避咎除患，元丑以安。

ding'zhi'jie 安民呼池，玉柸大按。泉如白蜜，一色获愿。

ding'zhi'zhong'fu 双凫鸳鸯，相随君行。南至饶泽，食鱼与梁。君子与长。

ding'zhi'xiao'guo 蔡侯朝楚，留连江渚。逾时历月，思其君后。

ding'zhi'ji'ji 胶车驾东，与雨相逢。五楘解堕，顿厄独坐，忧为身祸。

ding'zhi'wei'ji 螟䖝为贼，害我稼穑。尽禾单麦，利无所得。

zhen'zhi'zhen 枯瓠不朽，利以济舟。渡逾河海，无有溺忧。

zhen'zhi'gan 陷涂溺水，火烧我履，忧患重累。

zhen'zhi'kun 旦生夕死，名曰婴鬼，不可得视。

zhen'zhi'tun 扬水潜凿，使君洁白。衣素附珠，游戏皋沃。得其所愿，心志娱乐。

zhen'zhi'meng 众鸟所翔，中有大怪，九身无头。魂惊魄去，不可以居。

zhen'zhi'xu 刖根枯株，不生肌肤。病在于心，日以燋枯。

zhen'zhi'song 府藏之富，王以赈贷。捕鱼河海，笱网多得。

zhen'zhi'shi 一茎九缠，更相牵挛。宿明俯仰，不得东西。请献当报，日中被刑。

zhen'zhi'bi 耋老鲐背，齿牙动摇。近地远天，下入黄泉。

zhen'zhi'xiao'xu 羊舌叔虎，野心善怒。黩货无厌，以灭其身。

zhen'zhi'lv 谋疑八子，更相欺绐。管叔善止，不见邪期。

zhen'zhi'tai 伴跳不远，心与言反。尼丘顾家，茅蕈朱茟。

zhen'zhi'pi 蚍蜉载盆，不能上山。摇推跌跋，顿伤其颜。

zhen'zhi'tong'ren 朝露不久，为恩惠少。膏润欲尽，咎在枯槁。

zhen'zhi'da'you 河伯之功，九州攸同。载祀六百，光烈无穷。

zhen'zhi'qian 三人北行，大见光明。道逢淑女，与我骥子。

zhen'zhi'yu 金精耀怒，带钧通午。徘徊高库，宿于木下。两虎相拒，弓弩满野。

zhen'zhi'sui 江河淮海，天之奥府。众利所聚，可以富有，好乐喜友。

zhen'zhi'gu 不虞之患，祸生无门。奄然暴卒，病伤我心。

zhen'zhi'lin 画龙头颈，文章未成。甘言美语，说辞无名。

zhen'zhi'guan 缺破不成，胎卵不生，不见兆形。

zhen'zhi'ke'shi 旁行不远，三里复反。心多畏恶，日中止舍。

zhen'zhi'ben 四隤不安，兵革为患。掠我妻子，家履饥寒。

zhen'zhi'bo 喜来如云，嘉福盈门。众才君子，举家蒙欢。

zhen'zhi'fu 载金贩狗，利弃我走。藏匿渊底，折晦为咎。

zhen'zhi'wu'wang 日中为市，各抱所有，交易赀贿，函珠怀宝。心悦欢喜。

zhen'zhi'da'xu 月步日趍，周遍次舍。经历致远，无有难处。

zhen'zhi'yi 阳明失时，阴凝为忧。主君哀泣，丧其元侯。

zhen'zhi'da'guo 年衰岁暮，精魂游去。形容消枯，丧子恩呼。

zhen'zhi'kan 少无功绩，老困失福。跂行徙倚，不知所立。

zhen'zhi'li 持心瞿目，善数摇动。自东徂西，不安其处。散涣府藏，无有利得。

zhen'zhi'xian 赍贝赎狸，不听我辞。系于虎须，牵不得来。

zhen'zhi'heng 老狼白獹，长尾大胡。前颠却踬，无有利得。

zhen'zhi'dun 背地相憎，心志不同。如火与金，君猛臣慢。虎行兔伏。

zhen'zhi'da'zhaung 夏台羑里，汤文厄处。鬼侯歠醢，岐人悦喜。

zhen'zhi'jin 牙孽生齿，螳蜋启户。幽人利贞，鼓翼起舞。

zhen'zhi'ming'yi 列女无夫，闵思苦忧。齐子无良，使我心愁。

zhen'zhi'jia'ren 践履危难，脱厄去患。入福喜门，见悔大君。

zhen'zhi'kui 折臂接手，不能进酒。祈祀闲旷，神怒不喜。

zhen'zhi'jian 蚁封户穴，大雨将集。鹊起数鸣，牝鸡叹室。相薨雄父，未到在道。

zhen'zhi'jie 胡俗戎狄，太阴所积。固冰冱寒，君子不存。

zhen'zhi'sun 翕翕䡘䡘，稍颓崩颠。减其令名，身不得全。

zhen'zhi'yi 灾䖝为贼，害我稼穑。尽禾殚麦，秋无所得。

zhen'zhi'jue 三幸飞来，自我逢时。俱行先至，多得大利。

zhen'zhi'gou 龙马上山，焦无水泉。喉燋唇乾，渴不能言。

zhen'zhi'cui 春生孳乳，万物繁炽。君子所集，祸灾不至。

zhen'zhi'sheng 王孙季子，相与为友。明允笃诚，升擢荐举。

zhen'zhi'kun 六明并照，政纪有统。秦楚战国，民受其咎。

zhen'zhi'jing 蝃蝀充侧，佞人所惑。女谒横行，正道壅塞。

zhen'zhi'ge 登昆仑，入天门。过糟丘，宿玉泉。问惠欢，见欣君。

zhen'zhi'ding 体重飞难，未能越关。不啻留垣，上下墟塞，心不遑安。

zhen'zhi'gen 玄黄虺隤，行者劳罢。役夫憔悴，逾时不归。

zhen'zhi'jian 孔德如玉。出于幽谷，飞上高木，鼓其羽翼。辉光照国。

zhen'zhi'gui'mei 火虽炽，在吾后。寇虽众，出我右。身安吉，不危殆。

zhen'zhi'feng 旃裘膻国，文礼不饰。跨马控弦，伐我都邑。

zhen'zhi'lv 被发八十，慕德献服。边鄙不耸，以安王国。

zhen'zhi'xun 心得所好，口常为笑。公孙蛾眉，鸡鸣乐夜。

zhen'zhi'dui 马能负乘，见邑之野。并获粢稻，喜悦无咎。

zhen'zhi'huan 高飞视下，贪叨所在。腐臭为患，害于躬身。

zhen'zhi'jie 东行西步，失其次舍。乾侯野井，昭君丧居。

zhen'zhi'zhong'fu 神鸟五彩，凤凰为主。集于山谷，使年岁育。

zhen'zhi'xiao'guo 石门晨启，荷蒉疾贫。遁世隐居，竟不逢时。

zhen'zhi'ji'ji 𪙨𪙨啮啮，贫鬼相责。无有欢怡，一日九结。

zhen'zhi'wei'ji 白日扬光，雷车避藏。云雨不行，各止其乡。

gen'zhi'gen 君孤独处，单弱无辅，名曰困苦。

gen'zhi'gan 忧惊已除，祸不为灾，安全以来。

gen'zhi'kun 穿匏挹水，篝铁燃火。劳疲力竭，饥渴为祸。

gen'zhi'tun 蹇牛折角，不能载粟。灾害不避，年岁无谷。

gen'zhi'meng 邑将为虚，居之忧危。

gen'zhi'xu 根刖残树，花叶落去。卒逢火焱，随风僵仆。

gen'zhi'song 元后贪欲，穷极民力。执政乖互，为夷所逼。

gen'zhi'shi 北山有枣，使叔寿考。东领多栗，宜行贾市。陆梁雌雉，所至利害。

gen'zhi'bi 高原峻山，陆土少泉。草木林麓，嘉禾所炎。

gen'zhi'xiao'xu 辰次降娄，王驾巡时。广佑德惠，国安无忧。

gen'zhi'lv 䡘䡘轠轠，岁暮偏弊。宠名损弃，君衰于位。

gen'zhi'tai 放衘委辔，奔乱不制。法度无恒，君失其位。

gen'zhi'pi 独坐西垣，莫与言笑。秋风多哀，使我心悲。

gen'zhi'tong'ren 胫急股挛，不可出门。暮速归旅，必为身患。

gen'zhi'da'you 情伪难知，使我偏颇。小人在位，虽圣何咎？

gen'zhi'qian 黍稷醇醲，敬奉山宗。神嗜饮食，甘雨嘉降。庶物蕃庑，时无灾咎。

gen'zhi'yu 公子王孙，把弹摄丸。发辄有获，室家饶足。

gen'zhi'sui 阴升阳伏，舜失其室。慈母赤子，相喂不食。

gen'zhi'gu 七窍龙身，造易八元。法则天地，顺时施恩，利以长存。

gen'zhi'lin 逐狐东山，水遏我前。深不可涉，失利后便。

gen'zhi'guan 衘命辱使，不堪其事。中坠落去，更为负载。

gen'zhi'ke'shi 温仁君子，忠孝所在。入闺为仪，祸灾不处。

gen'zhi'ben 春多膏泽，夏润优渥。稼穑成熟，亩获百斛。师行失律，霸功不遂。

gen'zhi'bo 二女共室，心不聊食。首发如蓬，忧常在中。

gen'zhi'fu 筑关石颠，立本泉源。疾病不安，老狐为邻。

gen'zhi'wu'wang 欲避凶门，反与祸邻。颠覆不制，痛薰我心。

gen'zhi'da'xu 踧行窃视，有所畏避。狸首伏藏，以夜为利。

gen'zhi'yi 八面九口，长舌为斧。劈破瑚琏，殷商绝后。

gen'zhi'da'guo 和气相薄，膏泽津液，生我嘉谷。

gen'zhi'kan 消金猒兵，雷车不行，民安其乡。

gen'zhi'li 秦仪机言，解其国患。一说燕下，齐襄以权。

gen'zhi'xian 旦奭王辅，周德孔明。越裳献雉，万国咸康。

gen'zhi'heng 弱足刖跟，不利出门。贾市无盈，折亡为患。

gen'zhi'dun 坚冰黄鸟，帝哀悲愁。不见白粒，但覩藜蒿。数惊鸷鸟，为我心忧。

gen'zhi'da'zhaung 魂微惙惙，属纩听绝。旷然大通，复更生活。

gen'zhi'jin 阴生麞鹿，鼠舞鬼谷，灵龟陆处。

gen'zhi'ming'yi 诸石攻玉，无不穿凿。龙体吾举，鲁班为辅。麟凤成形，德象君子。

gen'zhi'jia'ren 山作天时，陆为海口，民不安处。

gen'zhi'kui 东风启户，隐伏欢喜。萌庶蒙恩，复得我子。

gen'zhi'jian 华灯百杖，稍暗衰微。精光欲尽，奄如灰靡。

gen'zhi'jie 三十无室，寄宿桑中。上宫长女，不得来同，使我失期。

gen'zhi'sun 卵与石鬭，麋碎无疑。动而有悔，出不得时。

gen'zhi'yi 秦兵争强，失其贞良，败于郩乡。

gen'zhi'jue 虐除善猛，难为攻医。骥穷盐车，困于衘棰。

gen'zhi'gou 操笱搏狸，荷弓射鱼。非其器用，自令心劳。

gen'zhi'cui 葵丘之盟，晋献会行。见太宰辞，复为还舆。

gen'zhi'sheng 膑诈庞子，夷竈尽毁。兵伏卒发，矢至如雨。魏师惊乱，将获为虏，涓死树下。

gen'zhi'kun 南行出城，世得天福。王姬归齐，赖其所欲。

gen'zhi'jing 冬采微兰，地冻坚难。利走室北，暮无所得。

gen'zhi'ge 王乔无病，狗头不痛。亡屐失履，乏我送从。

gen'zhi'ding 宛马疾步，盲师坐御。目不见路，中宵弗到。

gen'zhi'zhen 求利难国，亡去我北。忧归其城，反为吾贼。

gen'zhi'jian 比目四翼，安我邦国。上下无患，为吾喜福。

gen'zhi'gui'mei 八材既登，以成股肱。厖降庭坚，国无灾凶。

gen'zhi'feng 稍弊穿空，家莫为宗。奴婢逃走，子西父东，为身作凶。

gen'zhi'lv 鸟舞国城，邑惧卒惊。仁德不修，为下所倾。

gen'zhi'xun 五谷不熟，民苦困急。亟之南国，嘉乐有得。

gen'zhi'dui 黄裳建元，福德在身。禄佑洋溢，封为齐君。贾市无门，富宝多飱。

gen'zhi'huan 齐东郭庐，嫁于洛都。骊妇美好，利得过倍。

gen'zhi'jie 安床厚褥，不得久宿。弃我嘉宴，困于南国。投杼之忧，不成祸灾。

gen'zhi'zhong'fu 内崩身伤，中乱无常。虽有美粟，不我食得。

gen'zhi'xiao'guo 出门逢患，与祸为怨。更相击刺，伤我指端。

gen'zhi'ji'ji 出入节时，南北无忧。行者函至，在外归来。

gen'zhi'wei'ji 公孙驾骊，载游东齐。延陵说产，遗季紵衣。

jian'zhi'jian 别离分散，长子从军，稚叔就贼，寡老独居，莫为种瓜。

jian'zhi'gan 旦种菽豆，暮成藿羹。心之所愿，志快意惬。

jian'zhi'kun 杜飞门启，忧患大解。不为身祸。

jian'zhi'tun 东山西山，各自止安。虽相登望，竟未同堂。

jian'zhi'meng 众鸟所翔，中有大怪，九身无头。魂惊魄去，不可以居。

jian'zhi'xu 交侵如乱，民无聊赖。追我济西，敌人破阵。

jian'zhi'song 麟凤所翔，国无咎殃。贾市十倍，复归惠乡。

jian'zhi'shi 凿井求玉，非卞氏室。身困名辱，劳无所得。

jian'zhi'bi 文山鸿豹，肥腯多脂。王孙获愿，载福巍巍。

jian'zhi'xiao'xu 周成之隆，刑错除凶。太宰费石，君子作人。

jian'zhi'lv 圭璧琮璜，执贽见王。百里甯戚，应聘齐秦。

jian'zhi'tai 穿空漏彻，破坏我缺。陶弗能治，瓦甓不凿。

jian'zhi'pi 鸿飞循陆，公出不复，伯氏客宿。

jian'zhi'tong'ren 虾蟆群聚，从天请雨。云雷运集，应时辄下，得其所愿。

jian'zhi'da'you 老弱无子，不能自理。为民所忧，终不离咎。管子治国，侯伯宾服。乘舆八百，尊我桓德。

jian'zhi'qian 蟠梅折枝，与母别离，绝不相知。

jian'zhi'yu 盛中不绝，衰者复掇。盈满减亏，瘯𤼠腯肥。郑昭失国，重耳兴立。

jian'zhi'sui 闻虎入邑，必欲逃匿，无据易德。不见霍叔，终无忧慝。

jian'zhi'gu 随时逐便，不失利门。多获得福，富于封君。

jian'zhi'lin 禹作神鼎，伯益衘指。斧斤既折，撞立独倚。卖万不售，枯槁为祸。

jian'zhi'guan 春鸿飞东，以马贸金。利得十倍，重载归乡。

jian'zhi'ke'shi 金齿铁牙，寿考宜家。年岁有储，贪利者得。虽忧无咎。

jian'zhi'ben 膏泽沐浴，洗去污辱。振除灾咎，更与福处。

jian'zhi'bo 履阶登墀，高升峻巍。福禄洋溢，依天之威。

jian'zhi'fu 坤厚地德，庶物蕃息。平康正直，以绥大福。

jian'zhi'wu'wang 绝域异路，多所畏恶。使我惊惧，思吾故处。

jian'zhi'da'xu 襁褓孩幼，冠带成家。出门如宾，父母何忧？

jian'zhi'yi 一寻百节，绸缪相结。其指诘屈，不能解脱。

jian'zhi'da'guo 鹰鸇猎食，雉兔困极。逃头见尾，为害所贼。

jian'zhi'kan 危坐至暮，请求不得。膏泽不降，政戾民惑。

jian'zhi'li 刚柔相呼，二姓为家。霜降既同，惠我以仁。

jian'zhi'xian 慈母念子，飨赐得士。蛮夷来服，以安王国。

jian'zhi'heng 良夫孔姬，胁悝登台。乐季不扶，卫辄走逃。

jian'zhi'dun 子长忠直，李氏为贼。祸及无嗣，司马失福。

jian'zhi'da'zhaung 节度之德，不涉乱国。虽昧无光，后大受庆。

jian'zhi'jin 驱羊南行，与祸相逢。狼惊我马，虎盗我子，悲恨自咎。

jian'zhi'ming'yi 尼父孔丘，善钓鲤鱼。罗网一举，得获万头。富我家居。

jian'zhi'jia'ren 大根不固，华叶落去，更为孤妪。

jian'zhi'kui 设罟捕鱼，反得居诸。员困竭忠，伍氏夷诛。

jian'zhi'jian 敏捷极疾，如猿集木。彤弓虽调，终不能获。

jian'zhi'jie 冠带南游，与福相期。邀于嘉国，拜为逢时。

jian'zhi'sun 年丰岁熟，政仁民乐，禄人获福。

jian'zhi'yi 筑阙石巅，立基泉源。疾病不安，老孤无邻。jue 逐狐东山，水遏我前。深不可涉，失利后便。

jian'zhi'

jian'zhi'gou 麟子凤雏，生长嘉国。和气所居，康乐温仁。邦多圣人。

jian'zhi'cui 西行求玉，冀得瑜璞。反得凶恶，使我惊惑。

jian'zhi'sheng 心狂老悖，听视聋盲。正命无常，下民多孽。

jian'zhi'kun 南国少子，才略美好。求我长女。贱薄不与。反得丑恶，后乃大悔。

jian'zhi'jing 逶迤高原，家伯妄施，乱其五官。

jian'zhi'ge 谢恩拜德，东归吾国，欢乐有福。

jian'zhi'ding 鸡鸣同举，思配无家。执佩持凫，无所致之。

jian'zhi'zhen 凶重忧累，身受诛罪，神不能解。

jian'zhi'gen 虎豹熊罴，游戏山谷。仁贤君子，得其所欲。

jian'zhi'gui'mei 海隅辽右，福禄所至。柔嘉蒙祉，九夷何咎？

jian'zhi'feng 华首之山，仙道所游。利以居止，长无咎忧。

jian'zhi'lv 甲乙戊庚，随时转行。不失常节，萌芽律屈。咸达生出，各乐其类。

jian'zhi'xun 跛踬未起，失利后市，不得鹿子。

jian'zhi'dui 怙恃自负，不去于下。血从地出，诛罚失理。

jian'zhi'huan 江河淮海，天之都市。商人受福，国家饶有。

jian'zhi'jie 节情省欲，赋敛有度。家给人足，利以富贵。

jian'zhi'zhong'fu 牝马鸣哅，呼求其潦。云雨大会，流成河海。

jian'zhi'xiao'guo 日月之涂，所行必到，无有患故。

jian'zhi'ji'ji 乘风而举，与飞鸟俱。一举千里，见吾爱母。

jian'zhi'wei'ji 阴配阳争，卧木反立。君子攸行，丧其官职。

gui'mei'zhi'gui'mei 坚冰黄裳，鸟哀悲愁。不见白粒，但覩藜蒿。数惊鸷鸟，为我心忧。

gui'mei'zhi'gan 荆木冬生，司寇缓刑。威权在下，国乱且倾。

gui'mei'zhi'kun 喘牛伤暑，弗能成亩。草莱不辟，年岁无有。

gui'mei'zhi'tun 鱼欲负流。众不同心，至德安乐。

gui'mei'zhi'meng 春耕有息，秋入利福。献豜大豭，以乐成功。

gui'mei'zhi'xu 生有圣德，上配太极。皇灵建中，授我以福。

gui'mei'zhi'song 右抚琴头，左手援带。凶讼不已，相与争戾，失利而归。

gui'mei'zhi'shi 炙鱼枯斗，张伺夜鼠。舌不忍味，机发为祟。笮不得去。

gui'mei'zhi'bi 申酉说服，牛马休息。君子以安，劳者得欢。

gui'mei'zhi'xiao'xu 尧门尹爵，圣德增益。使民不疲，安无怵惕。

gui'mei'zhi'lv 孤公寡妇，独宿悲苦。目张耳鸣，莫与笑语。

gui'mei'zhi'tai 外得好畜，相与嫁娶。仁贤集聚，谘询厥事。倾夺我城，使家不宁。

gui'mei'zhi'pi 煎砂盛暑，鲜有不朽。去河三里，败我利市。老牛盲马，去之何悔？

gui'mei'zhi'tong'ren 甲乙戊庚，随时转行。不失常节，萌芽律屈。咸达出生，各乐其类。

gui'mei'zhi'da'you 依宵夜游，与君相遭。除解烦惑，使心不忧。

gui'mei'zhi'qian 死友绝朋，巧言为谗。覆白污玉，颜叔哀喑。

gui'mei'zhi'yu 逐利三年，利走如神。辗转东西，如鸟避丸。

gui'mei'zhi'sui 堤防坏决，河水放逸。伤害稼穑，居孤独宿，没溺我邑。

gui'mei'zhi'gu 阴阳隔塞，许嫁不荅。旄丘新台，悔往叹息。

gui'mei'zhi'lin 伯夷叔齐，贞廉之师。以德防患，忧祸不存。

gui'mei'zhi'guan 阳为狂悖，拔剑自伤，为身生殃。

gui'mei'zhi'ke'shi 进士为官，不若服田，获寿保年。

gui'mei'zhi'ben 耕石不生，弃礼无名。缝衣失针，襦袴弗成。

gui'mei'zhi'bo 灵龟陆处，一旦失所，伊子复耕，桀乱无辅。

gui'mei'zhi'fu 室当源口，溺漂为海。财产殚尽，衣食无有。

gui'mei'zhi'wu'wang 鸡方啄粟，为狐所逐。走不得食，惶惧喘息。

gui'mei'zhi'da'xu 家在海隅，绕旋深流。岂敢惮行，无木以趋。

gui'mei'zhi'yi 他山之储，与环为仇。来攻吾城，伤我肌肤。国家骚忧。

gui'mei'zhi'da'guo 弊镜无光，不见文章。少女不嫁，弃于其公。

gui'mei'zhi'kan 大蛇巨鱼，相搏于郊。君臣隔塞，戴公出庐。

gui'mei'zhi'li 绝世无嗣，福禄不存。精神涣散，离其躬身。

gui'mei'zhi'xian 文君之德，养仁致福。年无胎夭，国富民实。忧者之望，憎参盗息。

gui'mei'zhi'heng 合欢之国，喜为我福。东岳南山，朝跻成息。

gui'mei'zhi'dun 忧人之患，履悖易颜，为身祸残。率身自守，与喜相抱，长子成老。封受福祉。

gui'mei'zhi'da'zhaung 太公避纣，七十隐处。卒受圣文，为王室辅。

gui'mei'zhi'jin 江汉上流，政逆民忧。阴伐其阳，雌为雄公。

gui'mei'zhi'ming'yi 缩绪乱丝，举手为灾。越亩逐兔，丧其衣袴。

gui'mei'zhi'jia'ren 臭彘腐水，与狼相辅。亡夫失子，忧及父母。

gui'mei'zhi'kui 刲羊不当，女执空筐。兔跛鹿踦，缘山坠堕。谗佞乱作。

gui'mei'zhi'jian 拔剑伤手，见敌不善。良臣无佐，国忧为咎。

gui'mei'zhi'jie 三羖五䍧，相随俱行。迷入空泽，循谷直北。经涉六驳，为所伤败。

gui'mei'zhi'sun 争鷄失羊，亡其金囊，利得不长。陈蔡之患，赖楚以安。

gui'mei'zhi'yi 三骊负衡，南芷取香。秋兰芬馥，盈满神匮。利我仲季。

gui'mei'zhi'jue 孟夏己丑，哀呼尼父。明德讫终，乱虐滋起。

gui'mei'zhi'gou 履不容足，南山多草。家有芳兰，乃无病疾。

gui'mei'zhi'cui 三足无头，弗知所之。心强睛伤。莫使为明，不见月光。

gui'mei'zhi'sheng 戴尧扶禹。松乔彭祖，西过王母。道里夷易，无敢难者。

gui'mei'zhi'kun 式微式微，忧祸相绊。隔以岩山，室家分散。

gui'mei'zhi'jing 灵龟陆处，一旦失所。伊子复耕，桀乱无辅。

gui'mei'zhi'ge 仁德覆洽，恩及异域，泽被殊方，祸灾隐伏。蚕不作室，寒无所得。

gui'mei'zhi'ding 夏麦麸䵃，霜击其芒。疾君败国，使年夭伤。

gui'mei'zhi'zhen 火虽炽，在吾后。寇虽多，出我右。身安吉，不危殆。

gui'mei'zhi'gen 辽远绝路，客宿多悔。顽嚣相聚，生我畏恶。

gui'mei'zhi'jian 悬悬南海，去家万里。飞兔褭骏，一日见母，除我忧悔。

gui'mei'zhi'feng 困而后通，虽危不穷。终得其愿，姬姜相从。

gui'mei'zhi'lv 西贾巴蜀，寒雪至毂。欲前不得，还反空屋。

gui'mei'zhi'xun 作新初陵，烂陷难登。三驹摧车，斫顿伤颐。

gui'mei'zhi'dui 延颈望酒，不入我口。深目自苦，利得无有，幽人悦喜。

gui'mei'zhi'huan 仲春孟夏，和气所舍。生我喜福，国无残贼。

gui'mei'zhi'jie 张罗捕鸠，兔离其灾。雌雄俱得，为罝所贼。

gui'mei'zhi'zhong'fu 三人俱行，一人言北，伯仲欲南，少叔不得。中路分争，道鬭相贼。

gui'mei'zhi'xiao'guo 然诺不行，欺绐误人。使我露宿，夜归温室。神怒不直，鬼欲求独。刺击其目，反言自贼。

gui'mei'zhi'ji'ji 陈辞达诚，使安不倾。增禄益寿，以成功名。

gui'mei'zhi'wei'ji 火烧公床，破家灭亡。然得安昌，先忧重丧。

feng'zhi'feng 诸孺行贾，经涉大阻。与杖为市，不忧危殆。利得十倍。

feng'zhi'gan 鼎足承德，嘉谋生福。为王开庭，得心所欲。

feng'zhi'kun 曳纶河海，钓鲂与鲤。王孙利得，以飨仲友。

feng'zhi'tun 东山皋落，叛逆不服。兴师征讨，恭子败覆。

feng'zhi'meng 千里騂驹，为王服车。嘉其丽荣，君子有成。

feng'zhi'xu 三龙北行，道逢六狼。暮宿中泽，为祸所伤。

feng'zhi'song 天灾所游，凶不可居。转徙获福，留止危忧。

feng'zhi'shi 狐狸雉兔，畏人逃去。分走窜匿，不如所处。

feng'zhi'bi 雨师娶妇，黄岩季女。成礼既婚，相呼南去。膏润下土，年岁大有。

feng'zhi'xiao'xu 外栖野鼠，与鸡为伍。疮痍不息，即去其室。

feng'zhi'lv 天命绝后，孤伤无主。彷徨两社，独不得酒。

feng'zhi'tai 鹄思其雄，欲随凤东。顺理羽翼，出次须日。中留北邑，复反其室。

feng'zhi'pi 蜲虵九子，长尾不殆。均明光泽，燕自受福。

feng'zhi'tong'ren 日走月步，趋不同舍。夫妻反目，君主失国。

feng'zhi'da'you 宣房户室，枯期除毒。文德渊府，害不能贼。

feng'zhi'qian 齐东郭庐，嫁于洛都。骏良美好，谋利过倍。

feng'zhi'yu 病笃难医，和不能治。命终期讫，下即蒿里。

feng'zhi'sui 开郭绪业，王迹所起。姬德七百，报以八子。

feng'zhi'gu 丰年多储，江海饶鱼。商客善贾，大国富有。

feng'zhi'lin 鹄求鱼食，过彼射邑。缯加我头，缴挂羽翼。欲飞不能，为羿所得。

feng'zhi'guan 望城抱子，见邑不殆。公孙上堂，大君悦喜。

feng'zhi'ke'shi 左指右麾，邪淫侈靡。执节无良，灵公以亡。

feng'zhi'ben 日中为市，各持所有，交易资贿。函珠怀宝。

feng'zhi'bo 山没丘浮，陆为水鱼，燕雀无庐。

feng'zhi'fu 马服长股，宜行善市。蒙佑谐偶，获利五倍。终日在市，诘朝获利。既享嘉福，得之以义。

feng'zhi'wu'wang 三狸捕鼠，遮遏前后。死于环域，不得脱走。

feng'zhi'da'xu 鬼舞国社，岁乐民喜。臣忠于君，子孝于父。

feng'zhi'yi 慈母望子，遥思不已。久客外野，我心悲苦。

feng'zhi'da'guo 雨师娶妇，黄岩季子。成礼既婚，相呼南去。膏润下土，年岁大有。

feng'zhi'kan 百狗同室，相啮争食。枉矢西流，射我暴国。高宗鬼方，三年乃服。

feng'zhi'li 早霜晚雪，伤害禾麦。损功弃力，饥无可食。

feng'zhi'xian 腐臭所在，青绳集聚，变白为黑，败乱邦国。君为臣逐，失其宠禄。

feng'zhi'heng 牵羊不与，与心戾旋。闻言不信，误绐丈人。

feng'zhi'dun 甘忍利害，还相克敌。商子酷刑，鞅丧厥身。

feng'zhi'

feng'zhi'da'zhaung 刲羊不当，女执空筐。兔跛鹿踦，缘山坠堕。jin 𪙨𪙨啮啮，贫鬼相责。无有欢怡，一日九结。

feng'zhi'ming'yi 两足四翼，飞入嘉国。宁我伯姊，与母相得。

feng'zhi'jia'ren 天山紫芝，雍梁朱草。长生和气，王以为宝。公尸侑食，福禄来处。

feng'zhi'kui 绝世游魂，福禄不存。精神涣散，离其躬身。

feng'zhi'jian 北辰紫宫，衣冠立中。含弘建德，常受大福。

feng'zhi'jie 伯蹇叔喑，莫与守株。失我衣裘，代尔阴乡。

feng'zhi'sun 两女共室，心不聊食。首发如蓬，忧常在中。

feng'zhi'yi 去辛就蓼，毒愈苦甚。避穽遇坑，忧患日主。

feng'zhi'jue 初病终凶，季为死丧，不见光明。

feng'zhi'gou 三鸟飞来，自到逢时。俱行先至，多得大利。

feng'zhi'cui 鹿食山草，不思邑里，虽久无咎。

feng'zhi'sheng 羊肠九萦，相推稍前。止须王孙，乃能上天。

feng'zhi'kun 管仲遇桓，得其愿欢。胶牢振冠，冠带无忧。笑戏不庄，空言妄行。

feng'zhi'jing 桀跖并处，民困愁苦。行旅迟迟，留连齐鲁。

feng'zhi'ge 魂孤无室，衘指不食。盗张民饵，见敌失福。

feng'zhi'ding 谗言乱国，覆是为非。伯奇乖难，恭子忧哀。

feng'zhi'zhen 卫侯东游，惑于少姬。亡我考妣，久迷不来。

feng'zhi'gen 鸡鸣同兴，思邪无家。执佩持凫，莫使致之。

feng'zhi'jian 义不胜情，以欲自荣。觊利危宠，摧角折颈。

feng'zhi'gui'mei 臣尊主卑，拥力日衰。侵夺无光，三家逐公。

feng'zhi'lv 叔仲善贾，与喜为市。不忧危殆，利得十倍。

feng'zhi'xun 六虵奔走，俱入茂草。惊于长路，畏惧啄口。

feng'zhi'dui 水坏我里，东流为海。凫鼃欢嚣，不得安居。

feng'zhi'huan 飞不远去，卑斯内侍，禄养未富。

feng'zhi'jie 阴变为阳，女化为男。治道大通，君臣相承。

feng'zhi'zhong'fu 践履危难，脱厄去患。入福喜门，见诲大君。

feng'zhi'xiao'guo 罟密网缩，动益蹶急，困不得息。

feng'zhi'ji'ji 负牛上山，力劣行难。烈风雨雪，遮遏我前。中道复还。

feng'zhi'wei'ji 喁喁嘉草，思降甘雨。景风升上，沾洽时澍，生我禾稼。

lv'zhi'lv 罗网四张，鸟无所翔。征伐困极，饥穷不食。

lv'zhi'gan 寄生无根，如过浮云。立本不固，斯须落去，更为枯树。

lv'zhi'kun 人无定法，绶降牛出，虵雄走趋。阳不制阴，宜其家国。

lv'zhi'tun 众鸟所聚，中有大怪，九身无头。魂惊魄去，不可以居。

lv'zhi'meng 封豕沟渎，灌溃国邑。火宿口中，民多疾病。

lv'zhi'xu 奋翅鼓翼，翱翔外国。逍遥徙倚，来归温室。

lv'zhi'song 秋蚕不成，冬种不生。殷王逆理，弃其宠荣。

lv'zhi'shi 卫侯东游，惑于少姬。忘我考妣，久迷不来。

lv'zhi'bi 乌合卒会，与恶相得。鸱鴞相酬，为心所贼。

lv'zhi'xiao'xu 鸣鸡无距，与鹊格鬭。翅折目盲，为仇所伤。

lv'zhi'lv 木生内蠹，上下相贼，祸乱我国。

lv'zhi'tai 延陵适鲁，观乐太史。车辚白颠，知秦兴起。卒兼其国，一统为主。

lv'zhi'pi 辅相之好，无有休息。时行云集，所在遇福。

lv'zhi'tong'ren 床倾箦折，屋漏垣缺，季姬不惬。

lv'zhi'da'you 东入海口，循流北走。一高一下，五色无主。七日六夜，死于水浦。

lv'zhi'qian 群虎入邑，求索肉食。大人御守，君不失国。

lv'zhi'yu 四乱不安，东西为患。退身止足，无出邦域。乃得完全，赖其生福。

lv'zhi'sui 叔盻抱冤，祁子自邑。乘遽解患，羊舌以免。赖其福全。

lv'zhi'gu 延颈望酒，不入我口。深目自苦，利得无有。

lv'zhi'lin 仁政之德，恭恭日息。成都就邑，人受厥福。

lv'zhi'guan 牵头系尾，屈折几死。周世无人，不知所归。

lv'zhi'ke'shi 教羊逐兔，使鱼相捕。任非其人，费日无功。

lv'zhi'ben 生角有尾，张孽制家，排羊逐狐。张氏易公，忧祸重凶。

lv'zhi'bo 去安就危，坠陷井池，破我玉瑀。

lv'zhi'fu 茹芝饵黄，涂饮玉英。与神流通，长无忧凶。

lv'zhi'wu'wang 体重飞难，未能越关。

lv'zhi'da'xu 巢成树折，伤我彝器。伯踒叔跌，亡羊乃追。

lv'zhi'yi 六人俱行，各遗其囊。黄鹄失珠，无以为明。

lv'zhi'da'guo 蟠梅折枝，与母分离，绝不相知。

lv'zhi'kan 迎福开户，喜随我后。曹伯恺悌，为宋国主。

lv'zhi'li 既痴且狂，两目又盲。箕踞喑哑，名为无中。

lv'zhi'xian 金梁铁柱，千年牢固。完全不腐，圣人安处。

lv'zhi'heng 褁糗荷粮，与跖相逢。欲飞不得，为网所获。

lv'zhi'dun 彭名为妖，暴龙作灾。盗尧衣裳，聚跖荷兵。青禽照夜，三旦夷亡。

lv'zhi'da'zhaung 独夫老妇，不能生子，鳏寡俱处。

lv'zhi'jin 鹪鹩窃脂，巢于小枝。摇动不安，为风所吹，心寒飘摇，常忧危殆。

lv'zhi'ming'yi 素车木马，不任负重。王子出征，忧危为咎。

lv'zhi'jia'ren 土陷四维，安平不危。利以居止，保有玉女。

lv'zhi'kui 负牛上山，力劣行难。烈风雨雪，遮遏我前。中道复还。

lv'zhi'jian 金城铁郭，上下同力。政平民亲，寇不敢贼。

lv'zhi'jie 清洁渊塞，为人所言。证讯诘问，系于枳温。甘棠听断，昭然蒙恩。

lv'zhi'sun 皋陶听理，岐伯悦喜。西登华道，东归无咎。

lv'zhi'yi 低头窃视，有所畏避。行作未利，酒酸鱼败，重莫贪嗜。

lv'zhi'jue 十雉百雏，常与母俱。抱鸡搏虎，谁肯为侣？

lv'zhi'gou 高阜山陵，陂陁颠崩。为国妖祥，元后以薨。

lv'zhi'cui 六鷁退飞，为衰败祥。陈师合战，左股疾伤。遂以薨崩，霸功不成。

lv'zhi'sheng 异国殊俗，情不相得。金木为仇，百战檀谷。

lv'zhi'kun 鸦噪庭中，以戒灾凶。重门击柝，备忧暴客。

lv'zhi'jing 慈母赤子，享赐得士，获夷服除。以安王家，侧陋逢时。

lv'zhi'ge 剗迹恶人，使德不通。炎旱为灾，年谷大伤。

lv'zhi'ding 躬履孔德，以待束带。文君燎猎，吕尚获福。号称太师，封建齐国。

lv'zhi'zhen 征将止恶，鼓鞞除贼。庆仲奔莒，子般获福。

lv'zhi'gen 良夫淑女，配合相保。多孙众子，欢乐长久。

lv'zhi'jian 蜲蛇四壮，恩念父母。王事靡盬，不我安处。

lv'zhi'gui'mei 水坏我里，东流为海。凫龟欢嚣，不得安居。

lv'zhi'feng 束帛戋戋，赙我孟宣。徵召送君，变号易字。

lv'zhi'xun 乾行大德，覆赡六合。呕喣成熟，使我福德。

lv'zhi'dui 秦晋大国，更相克贼。获惠质圉，郑被其咎。

lv'zhi'huan 晦昧昏明，君无纪纲。甲子成乱，简公丧亡。

lv'zhi'jie 三足无头，弗知所之。心狂精伤，莫使为明，不见月光。

lv'zhi'zhong'fu 长夜短日，阴为阳贼。万物空枯，藏在北陆。

lv'zhi'xiao'guo 依宵夜游，与大君俱。除解烦惑，使我无忧。

lv'zhi'ji'ji 逐鹿南山，利入我门。阴阳和调，国无灾残。长子出游，须其仁君。

lv'zhi'wei'ji 请冀左耳，啬不我驱，与我父母。

xun'zhi'xun 温山松柏，常茂不落。鸾凤以庇，得其欢乐。

xun'zhi'gan 采唐沬卿，要期桑中。失信不会，忧思约带。

xun'zhi'kun 有鸟飞来，集于宫树。鸣声可畏，主将出去。

xun'zhi'tun 仁政之德，参参日息。成都就邑，入受厥福。

xun'zhi'meng 他山之储，与璆为仇。来攻吾城，伤我肌肤。邦家搔忧。

xun'zhi'xu 赍贝赎狸，不听我辞。系于虎须，牵不得来。

xun'zhi'song 一簧两舌，妄言陷语。三奸惑虚，曾母投杼。

xun'zhi'shi 薄行搔尾，逐云除水。污泥为陆，下田宜稷。

xun'zhi'bi 天门九重，深内难通。明坐至暮，不见神公。

xun'zhi'xiao'xu 暗目不明，耳阏听聪。陷入深渊，灭顶忧凶。

xun'zhi'lv 雾露早霜，日暗不明。阴阳孽疾，年谷大伤。

xun'zhi'tai 三谐土廊，德义明堂。交让往来，享燕相承。箕伯朝王，锡我玄黄。

xun'zhi'pi 争鸡失羊，利得不长。陈蔡之患，赖楚以安。

xun'zhi'tong'ren 天旱水涸，枯槁无泽，未有所获。

xun'zhi'da'you 陶朱白圭，善贾息赀。公子王孙，富利不贫。

xun'zhi'qian 龟厌江海，陆行不止。自令枯槁，失其都市。忧悔为咎。

xun'zhi'yu 黄鸟采蓄，既稼不荅。念吾父兄，思复邦国。

xun'zhi'sui 田鼠野雏，意常欲逃。拘制笼槛，不得动摇。

xun'zhi'gu 平国不君，夏氏作乱。乌号窃发，灵公殒命。

xun'zhi'lin 巨虵大鰌，战于国郊。上下闭塞，君道走逃。

xun'zhi'guan 谗言乱国，覆是为非。伯奇流离，恭子忧哀。

xun'zhi'ke'shi 郁怏不明，为阴所伤。众雾集聚，共夺日光。

xun'zhi'ben 望城抱子，见邑不殆。公孙上堂，大君欢喜。

xun'zhi'bo 三虫作蛊，剗迹无与。胜母盗泉，君子弗处。

xun'zhi'fu 车驰人趋，卷甲相求。齐鲁寇戎，败于大丘。

xun'zhi'wu'wang 欲访子车，善相欺绐。桓叔相迎，不见所期。

xun'zhi'da'xu 争鸡失羊，亡其金囊，利得不长。陈蔡之患，赖楚以安。

xun'zhi'yi 岁暮花落，阳入阴室。万物伏藏，匿不可得。

xun'zhi'da'guo 晨风文翮，大举就温。过我成邑，羿无所得。

xun'zhi'kan 时鹄抱子，见蛇何咎？室家俱在，不失其所。

xun'zhi'li 隐隐大雷，霶霈为雨。有女痴狂，惊骇邻里。

xun'zhi'xian 无足断跟，居处不安，凶恶为患。

xun'zhi'heng 破筐敝筥，弃捐于道，不复为宝。

xun'zhi'dun 三鸡啄粟，十雏从食。饥鸢卒击，亡其两叔。

xun'zhi'da'zhaung 乘车七百，以明文德。践土葵丘，齐晋受福。

xun'zhi'jin 百足俱行，相辅为强。三圣翼事，王室宠光。

xun'zhi'ming'yi 典策法书，藏阁兰台。虽遭溃乱，独不逢灾。

xun'zhi'jia'ren 四诛不服，恃强负力。倍道趋敌，师徒败覆。

xun'zhi'kui 春阳生草，夏长条肄。万物蕃滋，充实益有。

xun'zhi'jian 磝磝秃白，不生黍稷。无以供祭，祇灵乏祀。

xun'zhi'jie 褰衣涉河，水深渍罢。赖幸舟子，济脱无他。

xun'zhi'sun 宜行贾市，所求必倍。戴喜抱子，与利为友。

xun'zhi'yi 兄征东夷，弟伐辽西。大克胜还，封君河间。

xun'zhi'jue 初虽惊惶，后乃无伤，受其福庆。

xun'zhi'gou 随风乘龙，与利相逢。田获三倍，商旅有功。憧憧之邑，长安无他。

xun'zhi'cui 鱼扰水浊，寇围吾邑。城危不安，惊恐狂惑。

xun'zhi'sheng 虽穷复通，履危不凶，保其明公。

xun'zhi'kun 坤厚地德，庶物蕃息。平康正直，以绥大福。

xun'zhi'jing 山水暴怒，坏梁折柱。稽难行旅，留连愁苦。

xun'zhi'ge 使燕筑室，身不庇宿。家无聊赖，歼我衣服。

xun'zhi'ding 矢石所射，襄公㾐剧。吴子巢门，伤病不治。

xun'zhi'zhen 日月运行，一寒一暑。荣宠赫赫，不可得保。颠陨坠堕，更为士伍。

xun'zhi'gen 宫门愁鸣，臣围其君，不得东西。

xun'zhi'jian 戴盆望天，不见星辰。顾小失大，福逃墙外。

xun'zhi'gui'mei 天之所明，祸不遇家。反自相逐，终得和鸣。

xun'zhi'feng 天阴霖雨，涂行泥潦。商人休止，市无所有。

xun'zhi'lv 嘉门福喜，增累盛炽。日就有德，宜民宜国。

xun'zhi'dui 南山之阳，华叶将将。嘉乐君子，为国宠光。

xun'zhi'huan 画龙头颈，文章未成。甘言美语，说辞无名。

xun'zhi'jie 婴儿孩子，未有所识。彼童而角，乱我政事。

xun'zhi'zhong'fu 阴作大奸，欲君勿言。鸿鹄利口，发患祸端。荆季怀忧，张伯被患。

xun'zhi'xiao'guo 德之流行，利之四乡。雨师洒道，风伯逐殃。巡狩封禅，以告成功。

xun'zhi'ji'ji 禹将为君，装入昆仑。稍进阳光，登见温汤。功德昭明。

xun'zhi'wei'ji 五岳四渎，含润为德。行不失理，民赖恩福。

dui'zhi'dui 班马还师，以息劳疲。后夫嘉喜，入户见妻。

dui'zhi'gan 践履危难，脱危去患。入福喜门，见悔大君。

dui'zhi'kun 子锄执麟，《春秋》作元。阴圣将终，尼父悲心。

dui'zhi'tun 夹河为婚，期至无船。摇心失望，不见所欢。

dui'zhi'meng 天孙帝子，与日月处。光荣于世，福禄繁祉。

dui'zhi'xu 三年人妻，相随奔驰。终日不食，精气劳疲。

dui'zhi'song 禹召诸侯，会稽南山。执玉万国，天下康宁。

dui'zhi'shi 早霜晚雪，伤害禾麦。损功弃力，饥无所食。

dui'zhi'bi 嵩融持戟，杜伯荷弩，降观下国，诛逐无道。夏商之季，失埶外走。

dui'zhi'xiao'xu 生有圣德，上配大极。皇灵建中，受我以福。

dui'zhi'lv 下田陆黍，万华生齿。大雨霖集，波病溃腐。

dui'zhi'tai 子畏于匡，困厄陈蔡。明德不危，竟克免害。

dui'zhi'pi 有两赤头，从五岳来。谣言无佑，趍尔之林。俯伏听命，不敢动摇。

dui'zhi'tong'ren 当得自如，不逢凶灾。衰者复兴，终无祸来。

dui'zhi'da'you 朽根刖树，华叶落去。卒逢大焱，随风僵仆。

dui'zhi'qian 葛生衍蔓，絺綌为愿。家道笃厚，父兄悦喜。

dui'zhi'yu 东行求玉，反得弊石。名曰无直，字曰丑恶。众所贱薄。

dui'zhi'sui 瞻白因弦，驽孱恐怯。任力堕劣，如猬见鹊。偃视恐伏，不敢拒格。

dui'zhi'gu 疮痍多病，宋公危殆。吴子巢门，无命失所。

dui'zhi'lin 东山西岳，会合俱食。百喜送从，以成恩福。

dui'zhi'guan 舞非其处，失节多悔，不合我意。

dui'zhi'ke'shi 南循汝水，茂树斩枝。过时不遇，惄如周饥。

dui'zhi'ben 公孙驾骊，载游东齐。延陵说产，遗我紵衣。

dui'zhi'bo 乘舆八百，以明文德。践土葵丘，齐晋受福。

dui'zhi'fu 雄处弱水，雌在海边。别离将食，哀悲于心。

dui'zhi'wu'wang 结网得解，受福安坐，终无患祸。

dui'zhi'da'xu 秋南春北，随时休息。处和履中，安无忧凶。

dui'zhi'yi 启户开门，巡狩释冤。夏台羑里，汤文悦喜。

dui'zhi'da'guo 符左契右，相与合齿。乾坤利贞，乳生六子。长大成就，风言如母。

dui'zhi'kan 饥蚕作室，丝多乱绪，端不可得。

dui'zhi'li 东壁饰光，数暗不明。主母嫉妬，乱我业事。

dui'zhi'xian 白茅缩酒，灵巫拜祷。神嗜饮食，使君寿考。

dui'zhi'heng 范公陶夷，巧贾货资。东之营丘，易字子皮。抱珠载金，多得利归。

dui'zhi'dun 三羖五䍧，相随俱行。迷入空泽，循谷宜北。经涉六驳，为所伤贼。

dui'zhi'da'zhaung 雄鹄延颈，欲飞入关。雨师洒道，瀸我袍裘。重车难前，侍者稽止。

dui'zhi'jin 中年蒙庆，今岁受福。必有所得，荣宠受禄。

dui'zhi'ming'yi 禄如周公，建国洛东，父子俱封。

dui'zhi'jia'ren 安床厚褥，不得久宿。弃我嘉宴，困于东国。投杼之忧，不成灾福。

dui'zhi'kui 蓄积有馀，粪土不居。

dui'zhi'jian 心愿所喜，乃今逢时。得我利福，不离兵革。

dui'zhi'jie 目不可合，忧来搔足。怵惕危惧，去其邦族。

dui'zhi'sun 福德之士，欢悦日喜。夷吾相桓，三归为臣，赏流子孙。

dui'zhi'yi 夏姬附耳，心听悦喜，利以传取。

dui'zhi'jue 叔迎兄弟，遇恭在阳。君子季姬。并坐鼓簧。

dui'zhi'gou 徙巢去家，南遇白乌。东西受福，与喜相得。

dui'zhi'cui 舜登大禹，石夷之野。徵诣玉阙，拜治水土。

dui'zhi'sheng 江河淮海，天之都市。商人受福，国家富有。

dui'zhi'kun 隐隐填填，火烧山根。不润我邻，独不蒙恩。

dui'zhi'jing 暗昧不明，耳聋不聪。陷入深渊，灭顶忧凶。

dui'zhi'ge 鸟鸣喈喈，天火将下。燔我馆舍，灾及妃后。

dui'zhi'ding 十雉百雏，常与母俱。抱鸡搏虎，谁敢难者？

dui'zhi'zhen 营城洛邑，周公所作。世建三十，年历七百。福佑盟执，坚固不落。

dui'zhi'gen 三人俱行，别离将食。一身五心，反复迷惑。

dui'zhi'jian 三虎搏狼，力不相当。如鹰格雉，一发破亡。

dui'zhi'gui'mei 养虎畜狼，还自贼伤。年岁息长，疾君拜祷，虽危不凶。

dui'zhi'feng 后时失利，不得所欲。

dui'zhi'lv 雉兔之东，以理为伤。见鹰惊走，死于谷口。

dui'zhi'xun 秋蛇向穴，不失其节。夫人姜氏，自齐复入。

dui'zhi'huan 鸟鸣巢端，一呼三颠。摇动东西，危魂不安。

dui'zhi'jie 命夭不遂，死多鬼祟。妻子啼喑，早失其雄。

dui'zhi'zhong'fu 茆屋结席，崇我文德。三辰旗旗，家受行福。

dui'zhi'xiao'guo 罗网四张，鸟无所翔。征伐困极，饥穷不食。

dui'zhi'ji'ji 天成地安，积石为山。润洽万里，人赖其欢。

dui'zhi'wei'ji 铜人铁柱，暴露劳苦。终日卒岁，无有休止。

huan'zhi'huan 望幸不到，文章未就。王子逐兔，犬踦不得。

huan'zhi'gan 焱风阻越，车驰揭揭。弃古追思，失其和节，心忧惙惙。

huan'zhi'kun 蛇得泽草，不忧危殆。

huan'zhi'tun 两犬争鬭，股疮无处。不成仇雠，行解邪去。

huan'zhi'meng 因祸受福，喜盈其室，求事皆得。

huan'zhi'xu 江多宝珠，海多大鱼。疾行亟至，可以得财。

huan'zhi'song 二牛生狗，以戌为母。荆夷上侵，姬伯出走。

huan'zhi'shi 安息康居，异国穹庐。非吾习俗，使我心忧。

huan'zhi'bi 行触天罡，马死车伤。身无聊赖，困穷乞粮。

huan'zhi'xiao'xu 裸裎逐狐，为人观笑。牝鸡司晨，主作乱门。lv 为季求妇，家在东海。水长无船，不见所观。

huan'zhi'

huan'zhi'tai 男女合室，二姓同食。婚姻孔云，宜我多孙。

huan'zhi'pi 太微帝室，黄帝所直。藩屏周卫，不可得入。常安常存，终无祸患。

huan'zhi'tong'ren 赍金观市，欲买骝子。猾偷窃发，盗我黄宝。

huan'zhi'da'you 三人俱行，欲归故乡。望邑入门，拜见家欢。

huan'zhi'qian 娶于姜吕，驾迎新妇。少齐在门，夫子悦喜。

huan'zhi'yu 伯仲旅行，南求大䍧。长孟病足，倩季负囊。柳下之贞，不失骊黄。

huan'zhi'sui 洁身白齿，衰老复起。多孙众子，宜利姑舅。

huan'zhi'gu 独宿憎夜，嫫母畏昼。平王逐建，荆子忧惧。

huan'zhi'lin 追亡逐北，呼还幼叔。至止而得，复归其室。

huan'zhi'guan 鸟飞无翼，兔走折足。虽欲会同，未得医功。

huan'zhi'ke'shi 抱空握虚，鸣教我贾，利去不来。

huan'zhi'ben 山作天池，陆地为海。

huan'zhi'bo 为虎所啮，太山之阳。众多从者，莫敢救藏。

huan'zhi'fu 逶迤四牡，思归念母。王事靡盬，不得安处。

huan'zhi'wu'wang 猕猴所言，语无成全。误我白乌，使乾口来。

huan'zhi'da'xu 飞不远去，卑斯内侍，禄养未富。

huan'zhi'yi 大尾细腰，重不可摇。阴权制国，平子逐昭。

huan'zhi'da'guo 旦生夕死，名曰婴鬼，不可得视。

huan'zhi'kan 子畏于匡，困于陈蔡。明德不危，竟免厄害。

huan'zhi'li 畏昏潜处，候时朗昭。卒逢白日，为世荣主。

huan'zhi'xian 白乌衘饵，鸣呼其子。施翼张翅，来从其母。

huan'zhi'heng 宫商角徵，五音和起。君臣父子，弟顺有序。唐虞袭德，国无灾咎。

huan'zhi'dun 季姬踟蹰，望孟城隅。终日至暮，不见齐侯。

huan'zhi'da'zhaung 鬼哭于社，悲伤无后。甲子昧爽，殷人绝祀。

huan'zhi'jin 天子所予，福禄常在，不忧危殆。

huan'zhi'ming'yi 比目附翼，相恃为福。姜氏季女，与君合德。

huan'zhi'jia'ren 翕翕䡘䡘，稍崩坠颠，灭其令名。

huan'zhi'kui 折若蔽目，不见稚叔。三足孤乌，远去家室。

huan'zhi'jian 羊肠九萦，相推稍前。止须王孙，乃能上天。

huan'zhi'jie 坤厚地德，庶物蕃息。平康正直，以绥大福。

huan'zhi'sun 有莘外野，不逢尧主。复居穷处，心劳志苦。

huan'zhi'yi 胸长景行，来观桑柘。上伯日喜，都叔允藏。

huan'zhi'jue 周师伐纣，胜于牧野。甲子平旦，天下大喜。

huan'zhi'gou 逾江求橘，并得大栗。烹羊食炙，饮酒歌笑。

huan'zhi'cui 敝笱在梁，鲂逸不禁。渔父劳苦，筐筥乾口，空虚无有。

huan'zhi'sheng 生有阴孽，制家非阳，遂送还床。张氏易公，忧祸重凶。

huan'zhi'kun 绝域异路，多有怪恶。使我惊惧，思我故处。

huan'zhi'jing 迷行失道，不得牛马。百贾逃亡，市空无有。

huan'zhi'ge 雌鸑生雏，祥异兴起。束云龙腾，民戴为父。

huan'zhi'ding 垒垒累累，如岐之室。畜一息十，古公始邑。

huan'zhi'zhen 疮疡疥搔，孝妇不省。君多疣赘，四牡作去。

huan'zhi'gen 羊头兔足，羸瘦少肉。漏囊败粟，利无所得。

huan'zhi'jian 薛篾从靡，空无谁是。言季子明，乐减少解。

huan'zhi'gui'mei 妺为貌熟，败君正色。作事不成，自为心贼。

huan'zhi'feng 四马共辕，东上太山。騂骊同力，无有重难，与君笑言。

huan'zhi'lv 阴变为阳，女化作男。治道得通，君臣相承。

huan'zhi'xun 南国少子，材略美好。求我长女，贱薄不与。反得丑恶，后乃天悔。

huan'zhi'dui 昭公失常，季女悖狂。逊齐处野，丧其宠光。

huan'zhi'jie 天山紫芝，雍梁朱草。长生和气，王以为宝。公尸宥食，福禄来处。

huan'zhi'zhong'fu 牵羊不前，与心戾旋。闻言不信，误绐大人。

huan'zhi'xiao'guo 东山西山，各自止安。心虽相望，竟未同堂。

huan'zhi'ji'ji 鹿求其子，虎庐之里。唐伯季耳，贫不我许。

huan'zhi'wei'ji 三虎上山，更相喧唤。志心不亲，如仇与怨。

jie'zhi'jie 海为水王，聪圣且明。百流归德，无有叛逆，常饶优足。

jie'zhi'gan 虎呴怒咆，慎戒外忧。上下俱搔，士民无聊。

jie'zhi'kun 探巢得雏，仇鹊俱来，使我心忧。

jie'zhi'tun 日望一食，常恐不足，禄命寡薄。

jie'zhi'meng 良马疾走，千里一宿。逃难它乡，谁能追复？

jie'zhi'xu 鹊巢乌城，上下不亲。内外乖畔，子走矢顽。

jie'zhi'song 云龙集会，征讨西戎。招边定众，谁敢当锋。

jie'zhi'shi 春多膏泽，夏润优渥。稼穑成熟，亩获百斛。

jie'zhi'bi 童妾独宿，长女未室，利无所得。

jie'zhi'xiao'xu 四乱不安，东西为患。退止我足，无出邦域。乃得全完，赖其生福。

jie'zhi'lv 长宁履福，安我百国。嘉宾上堂，与季同床。

jie'zhi'tai 骐驎绿耳，章明造父。伯夙成季，共成霸功，为晋元辅。

jie'zhi'pi 张陈嘉谋，赞成汉都。主欢民喜，其乐休休。

jie'zhi'tong'ren 大面长颈，未解君忧。

jie'zhi'da'you 畏昏不行，待旦昭明。燎猎受福，老赖其庆。

jie'zhi'qian 伯去我东，首发如蓬。长夜不寐，忧系心胸。

jie'zhi'yu 朽条腐索，不堪施用。安静候时，以待亲知。

jie'zhi'sui 比目四翼，相倚为福。姜氏季氏，与君合德。

jie'zhi'gu 履阶升墀，高登崔嵬。福禄洋溢，依天之威。

jie'zhi'lin 奢淫爱啬，神所不福。灵祗凭怒，鬼障其室。

jie'zhi'guan 大步小车，南到喜家。送我豹裘，与福载来。

jie'zhi'ke'shi 东行西步，失次后舍。与彼作期，不觉至夜。乾侯野井，昭君失居。

jie'zhi'ben 喜乐拚跃，来迎名家。鹊巢百两，获利养福。

jie'zhi'bo 非理后来，谁肯相与？往而不获，徒劳道路。

jie'zhi'fu 北虏匈奴，数侵边境。

jie'zhi'wu'wang 征不以礼，辞乃无名。纵获臣子，伯功不成。

jie'zhi'da'xu 景星照堂，麟游凤翔。仁施大行，颂声作兴。

jie'zhi'yi 文明之世，销锋铸耜。以道顺民，百王不易。

jie'zhi'da'guo 鸟飞无羽，鸡鬭折距。徒自长嗟，谁肯为侣？

jie'zhi'kan 群队虎狼，啮彼牛羊。道路不通，妨农害商。

jie'zhi'li 商伯沉醉，庶兄奔走。淫女荡夫，仁德并孤。

jie'zhi'xian 三狸搏鼠，遮遏前后。当此之时，不能脱走。

jie'zhi'heng 陶叔孔圉，不处乱国。初虽未萌，后受福庆。

jie'zhi'dun 奋翅鼓翼，翱翔外国。逍遥北域，不入温室。

jie'zhi'da'zhaung 德音孔博，升在王室。八极蒙佑，受其福禄。

jie'zhi'jin 当变立权，掷解患难。霍然冰释，大国以安。

jie'zhi'ming'yi 羽动角甘，雨续草木，茂年岁熟。

jie'zhi'jia'ren 天所佑助，福来祸去，君王何忧？

jie'zhi'kui 方啄宣口，圣智仁厚。释解倒悬，唐国大安。

jie'zhi'jian 葛藟蒙棘，华不得实。谗佞乱政，使恩壅塞。

jie'zhi'jie 皇母多恩，字养孝孙。脱于襁褓，成就为君。

jie'zhi'sun 积冰不温，北陆苦寒。露宿多风，君子伤心。

jie'zhi'yi 伯夷叔齐，贞廉之师。以德防患，忧祸不存。

jie'zhi'jue 一雌二雄，子不知公。乱我族类，使吾心愤。

jie'zhi'gou 主安多福，天禄所伏。居之宠昌，君子有光。

jie'zhi'cui 千岁槐根，利多斧瘢。树维枯屈，枝叶不出。

jie'zhi'sheng 周师伐纣，胜殷牧野。甲子平旦，天下大喜。

jie'zhi'kun 日走月步，趍不同舍。夫妻反目，主君失居。

jie'zhi'jing 宣发龙叔，为王主国。安土成稷，天下蒙福。

jie'zhi'ge 讽德诵功，周美盛隆。惠旦辅成，光济冲人。

jie'zhi'ding 三夜不寝，忧来益甚。戒以危惧，弃其安居。

jie'zhi'zhen 恩愿所之，乃今逢时。洗濯故忧，拜其欢来。

jie'zhi'gen 噂噂嗫嗫，夜行昼伏。谋议我资，来窃吾室。

jie'zhi'jian 騂牛亡子，鸣于大野。申复阴徵，还归其母，说以除悔。

jie'zhi'gui'mei 王良善御，伯乐知马。周旋步趋，行中规矩。止息有节，延命寿考。

jie'zhi'feng 释然远咎，避患害早。田获三狐，以贝为宝。

jie'zhi'lv 仁兽所处，国无凶咎。市贾十倍，复归惠里。

jie'zhi'xun 六目俱视，各欲有志。心意不同，乖戾生讼。

jie'zhi'dui 傅说王良，骖御四龙。周径万里，无有危凶。

jie'zhi'huan 仲伯季叔，日暮寝寐。醉醒失明，丧其贝囊，卧拜道旁。

jie'zhi'zhong'fu 江有宝珠，海多大鱼。亟行疾至，所以得财。

jie'zhi'xiao'guo 远视千里，不见所持。离娄之明，无益于耳。

jie'zhi'ji'ji 弱足刖跟，不利出门。市贾无嬴，折亡为患。

jie'zhi'wei'ji 利尽得媒，时不我来。鸣雌深涉，寡宿独居。

zhong'fu'zhi'zhong'fu 乌鸟嘻嘻，天火将下。燔我屋室，灾及妃后。

zhong'fu'zhi'gan 黄虹之野，贤君所在。管仲为相，国无灾咎。

zhong'fu'zhi'kun 符左契右，梁叔有若。相与合齿，乾坤利贞。乳生六子，长大成就，抛吾如母。

zhong'fu'zhi'tun 蝗啮我稻，驱不可去。实穗无有，但见空藁。

zhong'fu'zhi'meng 婴孩求乳，母归其子，黄麑悦喜。

zhong'fu'zhi'xu 折若蔽目，不见稚叔。失旅亡民，远去家室。

zhong'fu'zhi'song 䍧羊肥首，君子不饱。年饥孔荒，士民危殆。

zhong'fu'zhi'shi 灵龟陆处，盘桓失所。伊子退耕，桀乱无辅。

zhong'fu'zhi'bi 威约拘囚，为人所诬。皋陶平理，几得脱免。

zhong'fu'zhi'xiao'xu 乌升鹊举，照临东海。厖降庭坚，为陶叔后。封于英六，福履绥厚。

zhong'fu'zhi'lv 四目相视，稍近同轨。日昳之后，见吾伯姊。

zhong'fu'zhi'tai 大步上车，南到喜家。送我狐裘，与福载来。

zhong'fu'zhi'pi 卒都和合，未敢面见。媒妁无良，使我不香。

zhong'fu'zhi'tong'ren 鸿飞循陆，公出不复，伯氏客宿。

zhong'fu'zhi'da'you 代戍失期，患生无聊。惧以发难，为我开基，邦国忧愁。

zhong'fu'zhi'qian 齐鲁争言，战于龙门。构怨结祸，三世不安。

zhong'fu'zhi'yu 周政养贱，背生人足。陆行不安，国危为患。

zhong'fu'zhi'sui 蜩螗欢翘，草木嘉茂。百果蕃生，日益多有。

zhong'fu'zhi'gu 薄灾暴虐，风吹云却。欲上不得，复归其宅。

zhong'fu'zhi'lin 乘骝驾骊，游至东齐。遭遇行旅，逆我以资，厚得利归。

zhong'fu'zhi'guan 凤生七子，同巢共乳，欢悦相保。

zhong'fu'zhi'ke'shi 桃雀窃脂，巢于小枝。摇动不安，为风所吹。心寒漂摇，常忧殆危。

zhong'fu'zhi'ben 东山西山，各自止安。虽相登望，竟未同堂。

zhong'fu'zhi'bo 匍伏走出，惊惧皇恐。白虎生孙，蓐收在后。

zhong'fu'zhi'fu 重弋射隼，不知所定。质疑蓍龟，明神祭报。告以肥牡，宜利止居。

zhong'fu'zhi'wu'wang 开门内福，喜至我侧。嘉门善祥，为吾室宅。宫城洛邑，以招文德。

zhong'fu'zhi'da'xu 乌飞狐鸣，国乱不宁。下强上弱，为阴所刑。

zhong'fu'zhi'yi 三鸡啄粟，八雏从食。饥鸢卒击，失亡两叔。

zhong'fu'zhi'da'guo 叹息不悦，忧从中出。丧我金婴，无妄失位。

zhong'fu'zhi'kan 刚柔相呼，三姓为家。霜降既同，惠我以仁。

zhong'fu'zhi'li 送我季女，至于荡道。齐子旦夕，留连久处。

zhong'fu'zhi'xian 低头窃视，有所遇避。行作不利，酒酸鱼馁，众莫贪嗜。

zhong'fu'zhi'heng 典策法书，藏阁兰台。虽遭乱溃，独不遇灾。

zhong'fu'zhi'dun 旦醉病酒，暮多瘳愈，不反为咎。

zhong'fu'zhi'da'zhaung 画龙头颈，文章未成。甘言美语，说辞无名。

zhong'fu'zhi'jin 日月运行，一寒一暑。荣宠赫赫，不可得保。颠踬殒坠，更为士伍。

zhong'fu'zhi'ming'yi 争利王市，朝多君子。苏氏六国，获其荣宠。

zhong'fu'zhi'jia'ren 六蛇奔走，俱入茂草。惊于长涂，畏惧啄口。

zhong'fu'zhi'kui 悬貆素餐，食非其任。失舆剥庐，休坐徙居。

zhong'fu'zhi'jian 欢欣九子，俱见大喜。携提福善，王孙是富。

zhong'fu'zhi'jie 伯夷：叔齐，贞廉之师。以德防患，忧祸不存。

zhong'fu'zhi'sun 雄圣伏名，人匿麟惊。走凤飞北，乱溃未息。

zhong'fu'zhi'yi 久鳏无偶，思配织女。求其非望，自令寡处。

zhong'fu'zhi'jue 破亡之国，天所不福，难以止息。

zhong'fu'zhi'gou 老慵多郤，弊政为贼。阿房骊山，子婴失国。

zhong'fu'zhi'cui 三羖六䍧，相随俱行。迷入空泽，遥涉虎庐。为所伤贼，死于牙腹。

zhong'fu'zhi'sheng 嗫嗫处惧，昧冥相抟。多言少实，语无成事。

zhong'fu'zhi'kun 武阳渐离，击筑善歌。慕丹之义，为燕助轲。阴谋不遂，霍自死亡，功名贾施。

zhong'fu'zhi'jing 尹氏伯奇，父子分离。无罪被辜，长舌为灾。

zhong'fu'zhi'ge 五精乱行，政逆皇恩。汤武赫怒，共伐我域。

zhong'fu'zhi'ding 西历玉山，东入玉门。登上福堂，饮万岁浆。

zhong'fu'zhi'zhen 行触夫忌，与司命牾。执囚束缚，拘制于吏，幽人有喜。

zhong'fu'zhi'gen 机父不贤，朝多谗臣。君失其政，保家久贫。

zhong'fu'zhi'jian 三人俱行，北求大䍧。长孟病足，请季负囊。柳下之贞，不失我粮。

zhong'fu'zhi'gui'mei 鹊思其雄，欲随凤东。顺理羽翼，出次须日。中留北邑，复归其室。

zhong'fu'zhi'feng 常得自如，不逢祸灾。

zhong'fu'zhi'lv 白鹄游望，君子以宁。履德不愆，福禄来成。

zhong'fu'zhi'xun 肤敏之德，发愤晨食。虏豹擒说，为王得福。

zhong'fu'zhi'dui 百足俱行，相辅为强。三圣翼事，国富民康。

zhong'fu'zhi'huan 生不逢时，困且多忧。年衰老极，中心悲愁。

zhong'fu'zhi'jie 出门蹉跌，看道后旅。买羊逸亡，取物逃走。空手握拳，坐恨相咎。

zhong'fu'zhi'xiao'guo 牧羊稻田，闻虎喧欢。畏惧惕息，终无祸患。

zhong'fu'zhi'ji'ji 龙潜凤北，其子变服，阴孽萌作。

zhong'fu'zhi'wei'ji 国无比邻，相与争强。纷纷匈匈，天下扰忧。

xiao'guo'zhi'xiao'guo 初虽惊惶，后反无伤，受其福庆。

xiao'guo'zhi'gan 积德累仁，灵佑顺信，福祉日增。

xiao'guo'zhi'kun 谨慎重言，不幸遭患。周邵述职，脱免牢开。

xiao'guo'zhi'tun 鸟飞鼓翼，喜乐尧德。虞夏美功，要荒宾服。

xiao'guo'zhi'meng 牙孽生齿，室堂启户。幽人利贞，鼓翼起舞。

xiao'guo'zhi'xu 使伯东求，拒不肯行。与叔争讼，更相毁伤。

xiao'guo'zhi'song 手足易处，头尾颠倒。公为雌妪，乱其蚕织。

xiao'guo'zhi'shi 匠卿操斧，豫章危殆。袍衣脱剥，禄命讫已。

xiao'guo'zhi'bi 天女踞床，不成文章。南箕无舌，饭多砂糠。虚象盗名，雌雄折颈。

xiao'guo'zhi'xiao'xu 大椎破毂，长舌乱国。墙茨之言，三世不安。

xiao'guo'zhi'lv 衘命辱使，不堪厥事。中坠落去，更为负载。

xiao'guo'zhi'tai 三虵共室，同类相得。甘露时降，生我百谷。

xiao'guo'zhi'pi 衣绣夜游，与君相逢。除患解惑，使我不忧。

xiao'guo'zhi'tong'ren 被发兽心，难与为邻。来如风云，去如绝弦，为狼所残。

xiao'guo'zhi'da'you 刚柔相呼，二姓为家。霜降既同，惠我以仁。

xiao'guo'zhi'qian 牛耳聋聩，不晓齐味。委以鼎俎，治乱愦愦。

xiao'guo'zhi'yu 低头窃视，有所畏避。行作不利，酒酢鱼馁，众莫贪嗜。

xiao'guo'zhi'sui 雨师娶妇，黄岩季子。成礼既婚，相呼南上，膏我下土，年岁大有。

xiao'guo'zhi'gu 戴盆望天，不见星辰。顾小失大，遁逃墙外。

xiao'guo'zhi'lin 二人辇车，徙去其家。井沸釜鸣，不可以居。

xiao'guo'zhi'guan 攘臂反肘，怒不可二。佷戾腹心，无以为市。

xiao'guo'zhi'ke'shi 汤世之忧，转解喜来。

xiao'guo'zhi'ben 忠信辅成，王政不倾。公刘肇举，文武绥之。

xiao'guo'zhi'bo 登高斩木，顿踬陷险。车倾马疲，伯叔吁嗟。

xiao'guo'zhi'fu 桑方陨落，黄败其叶。失势倾侧，如无所立。

xiao'guo'zhi'wu'wang 鸾凤翱翔，集于喜国。念我伯姊，与母相得。

xiao'guo'zhi'da'xu 阴淫所居，盈溢过度，伤害禾稼。

xiao'guo'zhi'yi 霄冥高山，道险峻难。王孙罢极，困于阪间。

xiao'guo'zhi'da'guo 和璧隋珠，为火所烧。冥昧失明，夺精无光，弃于道傍。

xiao'guo'zhi'kan 虞君好神，惠我老亲。恭承宗庙，虽愠不去，复我内事。

xiao'guo'zhi'li 爪牙之夫，怨毒祈父。转忧与己，伤不及母。

xiao'guo'zhi'xian 仓盈庾亿，宜稼黍稷，年岁有息。

xiao'guo'zhi'heng 窗牖户房，通利光明。贤智辅圣，仁德大行。家给人足，海内殷昌。

xiao'guo'zhi'dun 切切之患，凶重忧荐，为虎所吞。

xiao'guo'zhi'da'zhaung 水无鱼池，陆为海涯。君子失居，小人相携。

xiao'guo'zhi'jin 九疑郁林，沮湿不中。鸾凤所恶，君子攸去。

xiao'guo'zhi'ming'yi 六翮况飞，走归不及。脱归王室，亡其騂特。

xiao'guo'zhi'jia'ren 不直庄公，与我争讼。媒伯无礼，自令塞壅。

xiao'guo'zhi'kui 仓庾多亿，宋公危殆。吴子巢门，殒命失所。

xiao'guo'zhi'jian 失羊捕牛，无损无忧。

xiao'guo'zhi'jie 夏麦麸䵃，霜击其芒。疾君败国，使我诛伤。

xiao'guo'zhi'sun 昧昧暗暗，不知白黑。风雨乱扰，光明伏匿，幽王失国。

xiao'guo'zhi'yi 执斧破薪，使媒求妇。和合二姓，亲迎斯须。色比毛嫱，姑翁悦喜。

xiao'guo'zhi'jue 六疾生狂，痴走妄行。北入患门，与祸为邻。

xiao'guo'zhi'gou 驱羊就群，佷不肯前。庆季愎谏，子之被患。

xiao'guo'zhi'cui 二人异路，东趍西步。十里之外，不相知处。

xiao'guo'zhi'sheng 义不胜情，以欲自营。覩利危躬，折角摧颈。

xiao'guo'zhi'kun 骚骚扰扰，不安其类。疾在颈项，凶危为忧。

xiao'guo'zhi'jing 三河俱合，水怒涌跃。坏我王屋，民困于食。

xiao'guo'zhi'ge 阳曜旱疾，伤病稼穑，农人无食。

xiao'guo'zhi'ding 流浮出食，载劵入屋。释鞍系马，西南庑下。

xiao'guo'zhi'zhen 门户之居，可以止舍。进仕不殆，安乐相保。

xiao'guo'zhi'gen 过时不归，雌雄苦悲。徘徊外国，与母分离。

xiao'guo'zhi'jian 中田有庐，强塲有瓜。献进皇祖，曾孙寿考。

xiao'guo'zhi'gui'mei 失恃无友，嘉福出走，傫如丧狗。

xiao'guo'zhi'feng 反鼻岐头，三寡独居。

xiao'guo'zhi'lv 衣裳颠倒，为王来呼。成就东周，封受大福。

xiao'guo'zhi'xun 飞不远去，还归故处，兴事多悔。

xiao'guo'zhi'dui 含血走禽，不晓五音。匏巴鼓瑟，不悦于心。

xiao'guo'zhi'huan 求玉获石，非心所欲，祝愿不得。

xiao'guo'zhi'jie 山崩谷绝，大福尽歇。泾渭失纪，玉石既已。

xiao'guo'zhi'zhong'fu 杂目惧怒，不安其居。散涣府藏，无有利得。

xiao'guo'zhi'ji'ji 众邪充侧，凤凰折翼。微子复北，去其邦国。

xiao'guo'zhi'wei'ji 六月采芑，征伐无道。张仲方叔，克敌饮酒。

ji'ji'zhi'ji'ji 玄兔指掌，与足相恃。谨讯诘问，诬情自直。冤死谁告，口为身祸。

ji'ji'zhi'gan 游驹石门，騄耳安全。受福西邻，归邑玉泉。

ji'ji'zhi'kun 阳春生草，万物盛兴。君子所居，灾祸不到。

ji'ji'zhi'tun 人无足法，缓除才出。雄走羊惊，不失其家。

ji'ji'zhi'meng 太山止奔，变见太微。陈吴废忽，作为祸患。

ji'ji'zhi'xu 乘龙吐光，使暗后明。燎猎大得，六师以昌。

ji'ji'zhi'song 羊头兔足，羸瘦少肉。漏囊贮粟，利无所得。

ji'ji'zhi'shi 因祸受福，喜盈其室。螟虫不作，君无可得。

ji'ji'zhi'bi 舜升大禹，石夷之野。徵诣王阙，拜治水土。

ji'ji'zhi'xiao'xu 乌子鹊雏，常与母俱。顾类群族，不离其巢。

ji'ji'zhi'lv 夷羿所射，发辄有获。矰加鹊鹰，双鸟俱得。

ji'ji'zhi'tai 晨风文翰，大举就温。昧过我邑，羿无所得。

ji'ji'zhi'pi 六喜三福，南至欢国。与喜忻乐，圭我洁德。

ji'ji'zhi'tong'ren 鬭龙股折，日遂不明。自外为主，弟伐其兄。

ji'ji'zhi'da'you 蒙庆受福，有所获得，不利出门。

ji'ji'zhi'qian 蛮戎夷狄，太阴所积。涸冰冱寒，君子不存。

ji'ji'zhi'yu 畏昏潜处，候时昭明。卒遭白日，为荣禄主。

ji'ji'zhi'sui 水流趍下，欲至东海。求我所有，买鲂与鲤。

ji'ji'zhi'gu 冠带南游，与福喜期。徼于嘉国，拜为逢时。

ji'ji'zhi'lin 莎鸡振羽，为季门户。新沐弹冠，仲公悦喜。

ji'ji'zhi'guan 结衿流粥，遭谗桎梏。周召述职，身受大福。

ji'ji'zhi'ke'shi 田鼠野鸡，意常欲逃。拘制笼槛，不得动摇。

ji'ji'zhi'ben 居华巅，观浮云。风不摇，雨不濡。心平安，无咎忧。

ji'ji'zhi'bo 倾倚将颠，不能得存。英雄作业，家困无年。

ji'ji'zhi'fu 心愿所喜，今乃逢时。保我利福，不离兵革。

ji'ji'zhi'wu'wang 灵龟陆处，盘桓失所。阿衡退耕，夏封于国。

ji'ji'zhi'da'xu 弱水之右，有西王母。生不知老，与天相保，不利行旅。

ji'ji'zhi'yi 抱瓌求金，日暮坐吟。终月卒岁，竟无成功。

ji'ji'zhi'da'guo 言笑未毕，忧来暴卒。身加扼槛，囚系缚束。

ji'ji'zhi'kan 望幸不到，文章未成。王子逐兔，犬踦不得。

ji'ji'zhi'li 震栗恐惧，多所畏恶。行道留难，不可以步。

ji'ji'zhi'xian 雄狐绥绥，登山崔嵬。昭告显功，大福允兴。

ji'ji'zhi'heng 火起吾后，喜炙仓庑。龙衘水深，潠注屋柱，虽忧无咎。

ji'ji'zhi'dun 危坐至暮，请求不得。膏泽不降，政戾民忒。

ji'ji'zhi'da'zhaung 孟春和气，鹰隼搏鸷。众雀忧愦。

ji'ji'zhi'jin 缓法长奸，不肯理冤。浮沉失节，君受其患。

ji'ji'zhi'ming'yi 鱼鳖贪饵，死于网钓。受危国宠，为身殃咎。

ji'ji'zhi'jia'ren 金精辉怒，带剑过午。徘徊高库，宿于山谷。两虎相拒，弓矢满野。

ji'ji'zhi'kui 四目相望，稍近同光，并坐鼓簧。

ji'ji'zhi'jian 茹芝饵黄，饮酒玉英。与神流通，长无忧凶。

ji'ji'zhi'jie 求璋嘉乡，恶虵不行。道出岐口，还复其床。

ji'ji'zhi'sun 天门地户，幽冥不覩，不知所在。

ji'ji'zhi'yi 跌足息肩，有所忌难。金城铁郭，以铜为关。藩屏自卫，安止无患。

ji'ji'zhi'jue 三雁俱飞，欲归稻池。先涉雚泽，为矢所射，伤我胸臆。

ji'ji'zhi'gou 济流难渡，濡我衣袴。五子善棹，脱无他故。

ji'ji'zhi'cui 饮酒醉酗，跳起争鬭。伯伤叔僵，东家治丧。

ji'ji'zhi'sheng 跌踬未起，后失利市。蒙被咎殃。

ji'ji'zhi'kun 辰次降娄，建星中坚，子无远行。外颠霄陷，遂命讫终。

ji'ji'zhi'jing 商风召寇，来呼外盗。间谍内应，与我争鬭。殚已宝藏，主人不胜。

ji'ji'zhi'ge 甘露醴泉，太平机关。仁德感应，岁乐民安。

ji'ji'zhi'ding 祭仲子突，要门逐忽。祸起子商，弟伐其兄，郑久不昌。

ji'ji'zhi'zhen 反孽难步，留不反舍。露宿泽陂，亡其襦袴。

ji'ji'zhi'gen 狼虎结谋，相聚为保。伺候牛羊，病我商人。

ji'ji'zhi'jian 明德克敏，重华贡举。放勋徵用，八哲蒙佑。

ji'ji'zhi'gui'mei 贫鬼守门，日破我盆。毁罂伤瓶，空虚无子。

ji'ji'zhi'feng 天命赤乌，与兵徼期。征伐无道，箕子游遨。

ji'ji'zhi'lv 威约拘囚，为人所诬。皋陶平理，剖械出牢，脱归家闾。

ji'ji'zhi'xun 羊惊虎狼，耸耳群聚。无益威强，为齿所伤。

ji'ji'zhi'dui 初虽号啼，后必庆笑。光明照耀，百喜如意。

ji'ji'zhi'huan 马服长股，宜行善市。蒙佑谐耦，获金五倍。

ji'ji'zhi'jie 应门内崩，诛贤杀暴。上下咸悖，景公失位。长归无恒，望妻不来。

ji'ji'zhi'zhong'fu 执斧破薪，使媒求妇。好合二姓，亲御斯须。色比毛嫱，姑悦公喜。

ji'ji'zhi'xiao'guo 两轮日转，南上大阪。四马共辕，无有险难，与禹笑言。

ji'ji'zhi'wei'ji 千柱百梁，终不倾僵，周宗宁康。

wei'ji'zhi'wei'ji 忠慢未习，单酒糗脯。数至神前，欲求所顾，反得大患。

wei'ji'zhi'gan 旦生夕死，名曰婴鬼，不可得视。

wei'ji'zhi'kun 大步上车，南到喜家。送我狐裘，与福喜来。

wei'ji'zhi'tun 西多小星，三五在东。早夜晨行，劳苦无功。

wei'ji'zhi'meng 北陆藏冰，君子心悲。困于粒食，鬼惊我门。

wei'ji'zhi'xu 山水暴怒，坏折梁柱。稽难行旅，留连愁苦。

wei'ji'zhi'song 比目四翼，来安吾国。福喜上堂，与我同床。

wei'ji'zhi'shi 狡兔趯趯，良犬逐咋。雄雌爰爰，为鹰所获。

wei'ji'zhi'bi 增禄益福，喜来入室，解除忧惑。

wei'ji'zhi'xiao'xu 骑龙乘风，上见神公。彭祖受刺，王乔赞通，巫咸就位，拜福无穷。

wei'ji'zhi'lv 天火卒起，烧我旁里。延及吾家，空尽己财。

wei'ji'zhi'tai 金帛共宝，宜与我市。嫁娶有息，利得过倍。

wei'ji'zhi'pi 鬼魅之居，凶不可舍。

wei'ji'zhi'tong'ren 鸟飞兔走，各有畏恶。雕鹰为贼，乱我室舍。

wei'ji'zhi'da'you 初虽惊惶，后乃无伤，受其福庆。

wei'ji'zhi'qian 两金相击，勇气均敌。日月鬭战，不破不缺。

wei'ji'zhi'yu 曳纶河海，挂钓鲂鲤。王孙利德，以享仲友。

wei'ji'zhi'sui 犬畏狼虎，依人有辅。三夫执戟，伏不敢起，身安无咎。

wei'ji'zhi'gu 蜘蛛作网，以伺行旅。青蝇嚵聚，以求膏腴。触我罗绊，为网所得。

wei'ji'zhi'lin 所望在外，鼎金方来。拭爵涤罍，炊食待之，不为季忧。

wei'ji'zhi'guan 日月并居，常暗匪明。高山崩颠，丘陵为溪。

wei'ji'zhi'ke'shi 春服既成，载华复生。茎叶盛茂，实穗泥泥。

wei'ji'zhi'ben 华首山头，仙道所由。利以居止，长无咎忧。

wei'ji'zhi'bo 三狐群哭，自悲孤独。野无所游，死于丘室。

wei'ji'zhi'fu 火中暑退，禾黍其食。商人不至，市空无有。

wei'ji'zhi'wu'wang 独立山颠，求鹿耕田。草木不辟，秋饥无年。

wei'ji'zhi'da'xu 火虽炽，在吾后。寇虽近，在吾右。身安吉，不危殆。

wei'ji'zhi'yi 𪙨𪙨𪘙𪘙，贫鬼相责。无有欢怡，一日九结。

wei'ji'zhi'da'guo 追亡逐北，呼还幼叔。至山而得，反归其室。

wei'ji'zhi'kan 衘命辱使，不堪厥事。遂堕落去，更为斯吏。

wei'ji'zhi'li 被珠衘玉，沐浴仁德。应聘唐国，四门穆穆。蟊贼不作，凶恶伏匿。

wei'ji'zhi'xian 机关不便，不能出言。精成通道，为人所冤。

wei'ji'zhi'heng 瓮破盆缺，南行亡失。

wei'ji'zhi'dun 唇亡齿寒，积日凌根。朽不可用，为身灾患。

wei'ji'zhi'da'zhaung 蒙惑憧憧，不知西东。魁罡指南，告我室中。利以宜止，去国忧患。

wei'ji'zhi'jin 鸟鸱搏翼，以避阴贼。盗伺二女，赖厥生福。旱灾为疾，君无黍稷。

wei'ji'zhi'ming'yi 名成德就，项领不试。景公耄老，尼父逝去。

wei'ji'zhi'jia'ren 言与心诡，西行东坐。鲧湮洪水，佞贼为祸。

wei'ji'zhi'kui 猃狁匪度，治兵焦获。伐镐及方，与周争强。元戎其驾，衰及夷王。

wei'ji'zhi'jian 三火起明，雨灭其光。高位疾颠，骄恣诛伤。

wei'ji'zhi'jie 承川决水，为吾之祟，使我心愦。毋树麻枲，居止凶咎。

wei'ji'zhi'sun 厌浥晨夜，道多湛露。沾我襦袴，重难以步。

wei'ji'zhi'yi 宜行贾市，所求必倍。载喜抱子，与利为友。

wei'ji'zhi'jue 阴变为阳，女化为男。治道得通，君臣相承。

wei'ji'zhi'gou 树蔽牡荆，生蘙山旁。仇敌背憎，孰肯相迎？

wei'ji'zhi'cui 坐茵乘轩，据德宰臣。虞叔受命，六合和亲。

wei'ji'zhi'sheng 云兴蔽日，雨集草木，年茂岁熟。

wei'ji'zhi'kun 蟠梅折枝，与母别离，绝不相知。

wei'ji'zhi'jing 天旱水涸，枯槁无泽。困于沙石，未有所获。

wei'ji'zhi'ge 圭璧琮璜，执礼见王。百里甯戚，应聘齐秦。

wei'ji'zhi'ding 龙渴求饮，黑云景从。河伯捧醴，跪进酒浆，流潦滂滂。

wei'ji'zhi'zhen 雹梅零蒂，心思愦愦，乱我灵气。

wei'ji'zhi'gen 鹿求其子，虎庐之里。唐伯季耳，贪不我许。

wei'ji'zhi'jian 穿匏挹水，篝铁燃火。劳疲力竭，饥渴为祸。

wei'ji'zhi'gui'mei 龙生马渊，寿考且神。飞腾上天，舍宿轩辕，常居乐安。

wei'ji'zhi'feng 崔嵬北岳，天神贵客。温仁正直，主布恩德。衣冠不已，蒙受大福。

wei'ji'zhi'lv 鬼夜哭泣，齐失其国，为下所贼。

wei'ji'zhi'xun 二政多门，君失其权。三家专制，祸起季孙。

wei'ji'zhi'dui 望幸不到，文章未就。王子逐兔，犬踦不得。

wei'ji'zhi'huan 伯虎仲熊，德义昭明。使布五教，阴阳顺序。

wei'ji'zhi'jie 两足四翼，飞入家国。宁我伯叔，与母相得。

wei'ji'zhi'zhong'fu 春秋祷祀，解祸除忧，君无灾咎。

wei'ji'zhi'xiao'guo 牧羊稻园，闻虎喧欢。惧畏悚息，终无祸患。

wei'ji'zhi'ji'ji 大蛇巨鱼，相搏于郊。君臣隔塞，郭公出庐。